
Introducere 


Cifrele nu mint este o compilație de subiecte variate, de la 
oameni, populatii si tari la utilizarea energiei, inovatia tehnica si 
mașinăriile si dispozitivele care definesc civilizația moderna. În 
plus, cartea se încheie cu o sumă de perspective concrete despre 
rezervele de hrană și opţiunile noastre alimentare și despre sta- 
rea și degradarea mediului nostru. Acestea sunt marile subiecte 
de care am fost preocupat în cărțile mele încă din anii 1970. 

În primul și-n primul rând, cartea de faţă este preocupată 
de înțelegerea corectă a faptelor. Dar acest lucru nu este atât 
de ușor pe cât ar părea: deși internetul este plin de cifre, multe 
dintre ele sunt nedatate, de origine necunoscută, care au cir- 
culat de la unul la altul și au de multe ori identificatori unitari 
îndoielnici. De exemplu, PIB-ul Franței era în 2010 de 2,6 tri- 
lioane de dolari americani: această valoare era exprimată oare 
în sume nominale sau fixe, iar conversia din euro în dolari s-a 
făcut folosind rata de schimb actuală sau paritatea puterii de 
cumpărare? Cum am putea ști? 

Prin comparaţie, aproape toate cifrele din această carte 
au fost obținute din surse primare de informare: statistici la 
nivel mondial publicate de organizaţii globale”, anuare emise 
de instituții naționale”, statistici istorice întocmite de agenții 


* De la Eurostat și Agenţia Internațională pentru Energie Atomică la 
Perspectivele Populaţiei Mondiale emise de ONU și Organizaţia Mondială 
a Sănătăţii. 

** Preferatele mele, pentru detaliile și calitatea de neegalat a datelor 
prezentate de ele, sunt Anuarul Statistic din Japonia și Serviciul Naţional de 
Statistică Agricolă al Departamentului pentru Agricultură al Statelor Unite. 


nationale’ și articole publicate în reviste științifice”. O mica parte 
dintre cifre provine din monografii științifice, din studii recente 
efectuate de agențiile de consultanță majore (recunoscute pen- 
tru acuratețea rapoartelor lor) sau din sondaje publice de opi- 
nie efectuate de organizații de tradiție, precum Gallup sau Pew 
Research Center. 

Apoi, pentru a înțelege cu adevărat ce se întâmplă în lumea 
noastră, trebuie să punem cifrele în contextul potrivit: istoric 
și internaţional. De exemplu, referindu-ne la contextul istoric, 
unitatea de măsură științifică pentru energie este de un joule, 
iar economiile dezvoltate consumă acum anual aproximativ 150 
de miliarde de jouli (150 de gigajouli) de energie primară pe cap 
de locuitor (pentru comparaţie, o tonă de țiței are 42 de giga- 
jouli), în vreme ce în Nigeria, cea mai populată țară africană (si 
cu cele mai mari resurse de petrol și gaze naturale), media este 
de doar 35 de gigajouli. Diferenţa este impresionantă, Franța 
sau Japonia folosind de aproape cinci ori mai multă energie pe 
cap de locuitor, însă abia comparatia istorică ne oferă adevărata 
dimensiune a decalajului: Japonia folosește atât de multă ener- 
gie din 1958 (o viata de om pentru Africa), în vreme ce Franța 
a atins media de 35 de gigajouli încă din 1880, echivalentul a 
două vieţi de om pentru Nigeria. 

Contrastele internaționale contemporane nu sunt mai puțin 
memorabile. Dacă facem comparatia între rata mortalității 
infantile din America și cea din Africa Subsahariană, obținem 
un decalaj mare, dar previzibil. Nici faptul că Statele Unite 
nu se numără printre primele 10 tari cu cea mai redusă rată 
a mortalității infantile nu este atât de surprinzător, ținând 
cont de populaţia extrem de diversă și de numărul ridicat de 
imigranți proveniţi din țările mai putin dezvoltate, însă puţini 
ar bănui că nu se situează nici măcar printre primele 30 de 


* Inclusiv exemplarele lucrări Statisticile istorice ale Statelor Unite, din 
vremuri coloniale până în 1970 și Statisticile istorice ale Japoniei. 
** De la Biogerontologyla International Journal of Life Cycle Assessment. 

țări”! Această surpriză ne determină, inevitabil, să ne întrebăm 
de ce se întâmplă asta, iar răspunsul deschide un întreg univers 
de considerații sociale și economice. Pentru a înțelege cu ade- 
vărat multe dintre cifre (în mod individual sau ca parte com- 
ponentă a unor statistici complexe) este nevoie de cunoștințe 
științifice și aritmetice de bază. 

Lungimea (distanța) este unitatea de măsură cel mai ușor de 
asimilat. Majoritatea oamenilor au o percepţie destul de bună 
despre cât înseamnă 10 centimetri (o palmă de adult cu degetul 
mare ridicat), un metru (distanţa de la sol la brâu în cazul unui 
om obișnuit) și un kilometru (0 călătorie de un minut în traficul 
orașului). Viteza obișnuită (distanta/timp) este, de asemenea, 
ușor de înțeles: o plimbare rapidă înseamnă 6 km/h, un tren 
rapid intercity atinge 300 km/h, un avion cu reacție propulsat 
de un motor puternic înregistrează 1 000 km/h. Masele sunt 
mai greu de „cumpănit“: un nou-născut cântărește, de regulă, 
mai putin de 5 kilograme, o căprioară mică are sub 50 de kilo- 
grame, unele tancuri de luptă sub 50 de tone, iar greutatea 
maximă la decolare a unui Airbus 380 este de peste 500 de tone. 
Volumele se dovedesc la fel de dificile: rezervorul de benzină 
al unei berline mici are aproximativ 40 de litri; volumul intern 
al unei locuințe americane mici are, de obicei, mai puţin de 400 
de metri cubi. Înțelegerea energiei și puterii (jouli și wati) sau 
a intensității și rezistenței curentului electric (amperi și ohmi) 
este dificilă dacă nu lucrezi frecvent cu aceste unităţi de măsură; 
prin urmare, comparatiile relative, cum ar fi decalajul dintre 
cantitatea de energie consumată de ţările africane și europene, 
sunt mai ușor de folosit. 

Banii reprezintă o altă provocare. Majoritatea oamenilor știu 
să-și estimeze nivelul relativ al venitului și economiilor, dar 
comparatiile istorice la nivel national si international trebuie 
ajustate In functie de inflatie, iar comparatiile internationale 


* §n 2018, era pe locul 33 dintre cele 36 de tari membre ale Organizaţiei 
pentru Cooperare si Dezvoltare Economica. 

trebuie sa tina cont de fluctuatiile cursurilor de schimb si de 
evolutia puterii de cumparare. 

Si apoi exista diferente calitative care nu se reflecta in cifre, 
iar astfel de consideratii sunt deosebit de importante atunci 
cand comparam preferintele si dietele alimentare. De exemplu, 
continutul de carbohidrati si proteine pentru 100 de grame 
poate fi asemănător, însă ceea ce trece drept pâine într-un 
supermarket din Atlanta (felii moi, pătrate, ambalate în pungi 
de plastic) se situează, literalmente, la un ocean distanţă de 
ceea ce va expune în vitrină un maitre boulanger sau un Băcker- 
meister în brutăriile lor din Lyon sau Stuttgart. 

Pe măsură ce numerele cresc, ordinele de mărime (diferențele 
inmultite cu zece) devin mult mai relevante decât cifrele speci- 
fice: un Airbus 380 este cu un anumit ordin de mărime mai greu 
decât un tanc de luptă; un avion cu reacţie este cu un anumit 
ordin de mărime mai rapid decât un automobil pe autostradă; 
iar o căprioară cântărește cu un anumit ordin de mărime mai 
mult decât un bebeluș. Sau, folosind exponenti și multipli, în 
concordanță cu Sistemul International de Unităţi, un nou-năs- 
cut cântărește 5 x 10? grame sau 5 kilograme; un Airbus 380 
cântărește peste 5 x 108 grame sau 500 de milioane de grame. 
Când ajungem la cifre foarte mari, lucrurile se complică, întrucât 
europenii (urmând exemplul francezilor) se abat de la notația 
științifică si nu denumesc 10° un bilion, ci (vive la difference!) 
un milliard (provocând une confusion frequente). Lumea va avea 
în curând 8 miliarde de oameni (8 x 109), în 2019 producţia sa 
economică (în termeni nominali) era de aproximativ 90 de tri- 
lioane de dolari (9 x 1013) si consuma energie de peste 500 de 
miliarde de miliarde de jouli (500 x 1018 sau 5 x 1020). 

Vestea bună este că o mare parte dintre aceste informații 
sunt mult mai ușor de asimilat decât ar crede majoritatea 
oamenilor. Să presupunem că lași deoparte timp de câteva 
minute pe zi telefonul mobil (eu n-am avut unul niciodată și 
nu mi s-a părut că pierd mare lucru) și estimezi lungimile și 
distanțele din jurul tău, măsurându-le, să zicem, cu palma (care 
are, aminteste-ti, aproximativ 10 centimetri) sau (după ce iti 


———— 

recuperezi mobilul) cu ajutorul GPS-ului. Ai putea, de aseme- 
nea, să calculezi volumul obiectelor care-ţi ies în cale (oamenii 
subestimează întotdeauna volumul obiectelor subțiri, dar mari) 
și ar fi o adevărată distracţie să măsori (fără niciun fel de ajutor 
electronic) diferenţele dintre ordinile de mărime atunci când 
citești ultimele știri la nivel national despre inegalitatile dintre 
miliardari și angajaţii care ambalează produsele în depozitele 
Amazon (câte ordine de mărime îi separă în privința venitu- 
lui anual?) sau să vezi o comparaţie între mediile naționale ale 
PIB-ului pe cap de locuitor (câte ordine de mărime diferenţiază 
Marea Britanie de Uganda?). Aceste exerciții mentale te vor ajuta 
să mentii contactul cu realităţile fizice ale lumii înconjurătoare 
și să-ţi păstrezi sinapsele active. Înțelegerea numerelor presu- 
pune, efectiv, un dram de implicare. 

Sper ca această carte să-i ajute pe cititori să înțeleagă ade- 
vărata stare a lumii noastre. Sper să te surprindă, să te facă să 
te miri de unicitatea speciei noastre, de inventivitatea noastră 
și de strădania noastră de a înțelege mai bine lucrurile. Scopul 
meu nu este numai de a demonstra că cifrele nu mint, ci să des- 
copăr totodată adevărul pe care-l transmit acestea. 

O ultimă observaţie cu privire la numerele cuprinse în carte: 
toate sumele în dolari, cu excepţia cazului în care sunt spe- 
cificate altfel, se referă la dolari americani; și toate măsură- 
torile sunt în sistem metric, cu unele excepții justificate, ca 
atunci când scriu despre mile marine și țoli pentru cheresteaua 
americană. 

Vaclav Smil 
Winnipeg, 2020 


a 


Oameni. 
Locuitorii planetei noastre 


Rata totală a fertilităţii (RTF) reprezintă numărul de copii 
născuţi de o femeie pe parcursul vieţii. Cea mai clară con- 
strângere fizică în acest sens este durata perioadei fertile (de 
la menarhă la menopauză). Vârsta primei menstruatii a scă- 
zut de la aproximativ 17 ani în societățile preindustriale la 
mai puţin de 13 ani în lumea occidentală actuală, în timp ce, 
în medie, debutul menopauzei a avansat ușor, până la puţin 
peste vârsta de 50 de ani, rezultând un interval fertil tipic de 
aproximativ 38 de ani, în comparaţie cu aproximativ 30 de ani 
în societăţile tradiţionale. 

Pe parcursul duratei fertile a vieţii, se produc între 300 și 400 
de ovulatii. Întrucât fiecare sarcină exclude 10 ovulatii și pentru 
că trebuie scăzute 5-6 ovulatii suplimentare pentru fiecare sar- 
cină din cauza șanselor reduse de concepție în timpul perioadei 
tradiționale de alăptare prelungită, rata maximă de fertilitate 
este de aproximativ 24 de sarcini. Luând în calcul eventualele 
nașteri multiple, totalul poate depăși 24 de copii născuți vii, 
lucru confirmat de documentele istorice despre femeile care 
au avut mai mult de 30 de copii. 

Dar, în mod tipic, ratele maxime de fertilitate în societățile 
care nu exercită controlul natalității au fost întotdeauna mult 
mai mici din cauza combinației dintre sarcinile pierdute, fetusii 
morti, infertilitate și mortalitatea maternă prematură. 


Rata fertilitatii scade rapid in Asia, 
in comparație cu o rată constantă in Africa 


1950 1960 1970 1980 
Iran Gl Nigeria 
China Mali 


| WI Coreea de Sud {i Congo (DR) 


1990 2000 2010 2020 

Aceste realitati reduc rata fertilitatii maxime la nivelul 
populaţiei la 7-8; într-adevăr, până in secolul al XIX-lea, o 
asemenea rată era comună pe toate continentele, în anumite 
parti din Asia până în urmă cu două generații si poate fi încă 
întâlnită în Africa Subsahariană, unde, în cazul Nigerului, este 
de 7,5 (cu mult sub dimensiunea preferată a familiei: în medie, 
femeile din Niger vor să aibă 9,1 copii!). Însă, chiar și în această 
regiune, RTF — deși încă ridicată — a scăzut (la 5-6 în majo- 
ritatea ţărilor), iar restul lumii înregistrează acum o fertilitate 
moderată, scăzută sau extrem de scăzută. 

Tranzitia către această lume nouă a început în momente 
diferite, nu numai la nivelul continentelor, ci și în interiorul 
acestora: Franţa era cu mult înaintea Italiei, Japonia cu mult îna- 
intea Chinei, iar China comunistă a luat, în cele din urmă, decizia 
drastică de a le interzice familiilor să aibă mai mult de un singur 
copil. În plus, dorinţa de a avea mai puțini copii a fost stimu- 
lată de o combinaţie, adesea extrem de sinergică, între creșterea 
treptată a nivelului de trai, mecanizarea muncii agricole, înlocu- 
irea animalelor și a oamenilor de către mașini, industrializarea 
și urbanizarea pe scară largă, numărul tot mai mare de femei 
angrenate în câmpul muncii în mediul urban, progresul universal 
al educaţiei, serviciile medicale îmbunătăţite, rata crescută de 
supravieţuire a nou-nascutilor și pensiile garantate de guvern. 

Preocuparea istorică pentru cantitate s-a transformat, une- 
ori cu rapiditate, într-o căutare a calităţii: beneficiile fertilității 
ridicate (garantarea supraviețuirii pe fondul mortalităţii infan- 
tile ridicate, furnizarea de forță de muncă suplimentară, asigu- 
rarea unui sprijin la bătrânețe) au început să fie diminuate și, 
încet-încet, să dispară, iar familiile mai mici au investit mai mult 
în copiii lor și în creșterea calității vieţii lor, pornind, de obi- 
cei, de la o alimentaţie îmbunătățită (mai multă carne și fructe 
proaspete, mai multe mese luate la restaurant) și terminând cu 
SUV-uri și zboruri către plaje tropicale îndepărtate. 

Așa cum se întâmplă adesea în cazul transformărilor sociale 
și tehnologice, a durat mult timp până când deschizătorii de 
drumuri au reușit să îndeplinească schimbarea, în vreme ce o 


parte dintre cei care au adoptat tarziu schimbarile au finalizat 
procesul in doar doua generatii. Trecerea de la o fertilitate ridi- 
cata la una scăzută a durat aproximativ două secole in Dane- 
marca și 170 de ani în Suedia. Prin comparație, în Coreea de 
Sud, fertilitatea a scăzut, în doar 30 de ani, de la o rată totală a 
fertilităţii de 6 sub nivelul de înlocuire, iar fertilitatea chineză 
s-a diminuat vertiginos de la 6,4 în 1962 la 2,6 în 1980. Dar, în 
mod surprinzător, Iranul este tara care deţine recordul. În 1979, 
după înlăturarea monarhiei și întoarcerea din exil a Ayatollahu- 
lui Khomeini, care a instituit teocratia, rata medie a fertilității 
era de 6,5, dar, până în anul 2000, aceasta a scăzut până la 
nivelul de înlocuire și a continuat să se diminueze. 

Nivelul de înlocuire a fertilității măsoară menținerea 
populației la un nivel stabil. Acesta este de aproximativ 2,1, cu 
o fracțiune suplimentară necesară pentru a compensa fetele 
care nu vor supraviețui până la vârsta fertilă. Nicio tara nu a 
reușit să oprească scăderea fertilităţii la nivelul de înlocuire și 
să atingă o populaţie staţionară. Din ce în ce mai mult, omenirea 
trăiește în societăţi aflate sub nivelul de înlocuire a fertilității. 
În 1950, 40% din omenire trăia în tari cu fertilitati de peste 6, 
iar rata medie era de aproximativ 5; in anul 2000, doar 5% din 
populaţia globală se afla in tari cu fertilitati mai mari de 6, iar 
media (de 2,6) era aproape de nivelul de inlocuire. Pana in 2050, 
aproape trei sferturi din omenire vor locui in tari cu o fertilitate 
inferioară ratei de înlocuire. 

Această schimbare aproape globală a avut implicaţii demo- 
grafice, economice și strategice enorme. A scăzut importanța 
Europei (în 1900, acest continent număra aproximativ 18% din 
populaţia lumii, iar în 2020 avea doar 9,5%) și a crescut cea a 
Asiei (în 2020, avea 60% din totalul mondial), însă nivelurile 
ridicate ale fertilităţii regionale garantează că aproape 75% din 
totalul nașterilor din următorii 50 de ani, între 2020 și 2070, 
vor avea loc în Africa. 

Și ce ne rezervă viitorul pentru ţările a căror fertilitate a 
scăzut sub nivelul de înlocuire? Dacă ratele naţionale rămân 
în preajma nivelului de înlocuire (nu mai mici de 1,7; în 2019, 

Franţa și Suedia aveau o rata de 1,8), atunci există mari șanse 
de recuperare în viitor. Dacă vor scădea sub 1,5, recuperarea va 
deveni tot mai improbabilă: în 2019, s-au înregistrat minime 
record, de 1,3 în Spania, Italia și România și de 1,4 în Japonia, 
Ucraina, Grecia și Croaţia. Declinul treptat al populației (cu toate 
implicaţiile sale sociale, economice și strategice) pare a fi vii- 
torul Japoniei și al multor tari europene. Până în prezent, nicio 
politică guvernamentală de încurajare a natalității nu a reușit o 
schimbare majoră și singura opţiune evidentă pentru a preveni 
depopularea este deschiderea porţilor pentru imigranţi, dar pare 
putin probabil să se întâmple acest lucru. 


EN 


Atunci când caută cei mai relevanti indicatori pentru calita- 
tea vieții umane, economiștii — gata mereu să reducă totul la 
bani — preferă să se bazeze pe valoarea produsului intern brut 
(PIB) pe cap de locuitor sau pe venitul mediu disponibil. Ambii 
indicatori sunt cât se poate de discutabili. PIB-ul este în creștere 
în societăţile în care violența în urcare impune tot mai multe 
acțiuni polițienești, investiții sporite în măsuri de securitate si 
internări frecvente în spitale; iar venitul mediu disponibil nu ne 
spune nimic despre gradul de inegalitate economică sau despre 
măsurile de protecţie socială pentru familiile dezavantajate. 
Chiar și așa, aceste indicatoare ne oferă un clasament gene- 
ral al țărilor destul de relevant. Prea puțini oameni și-ar dori 
să trăiască în Irak (în 2018, PIB-ul nominal era de aproximativ 
6 000 de dolari), spre deosebire de Danemarca (în 2018, PIB-ul 
nominal era de aproximativ 60 000 de dolari). Iar calitatea medie 
a vieţii este, fără îndoială, mai ridicată în Danemarca decât în 
România: ambele aparțin UE, dar venitul disponibil este cu 75% 
mai mare în cazul primei tari. 

Din 1990, cea mai răspândită măsurătoare alternativă a 
fost Indicele Dezvoltării Umane (IDU), un indicator cu multiple 
variabile, menit să ofere criterii mai bune de evaluare. Acesta 
combină speranța de viata la naștere și realizările educaţionale 
(media și anii preconizati de școlarizare) cu venitul national 
brut pe cap de locuitor, însă (deloc surprinzător) se corelează 
foarte bine cu media PIB-ului pe cap de locuitor, ceea ce face ca 
aceasta din urmă să fie un indicator la fel de bun pentru cali- 
tatea vieţii ca alti indici mai complecși. 

Rata mortalității infantile 
Decese anuale la 1 000 de nou-născuți vii, 2015-2018 

Eu prefer să folosesc indicatorul mortalităţii infantile ca fiind 
unic pentru o comparaţie rapidă și relevantă a calităţii vieţii: 
numărul de decese înregistrate în primul an de viaţă la 1 000 
de nou-născuţi vii. 

Mortalitatea infantilă este un indicator foarte puternic 
întrucât ratele scăzute sunt imposibil de realizat în lipsa unei 
combinații între mai multe condiţii critice definitorii pentru o 
calitate bună a vieţii — servicii medicale eficiente, în general, 
și, în particular, asistență prenatală, perinatală și neonatală; 
alimentaţie adecvată a mamei și sugarului; condiţii de viata 
și sanitare corespunzătoare; acces la asistenţă socială pentru 
familiile defavorizate — și care se fundamentează totodată pe 
cheltuieli guvernamentale și private relevante, precum și pe 
infrastructuri și venituri care mențin utilizarea și accesul. O 
singură variabilă surprinde astfel o serie de condiţii prealabile 
pentru supraviețuirea aproape universal valabilă în perioada 
cea mai critică a vieții: primul an. 

Rata mortalitatii infantile in societatile preindustriale a fost, 
in mod crud si uniform, una ridicată: chiar si în 1850, în vestul 
Europei si in Statele Unite, aceasta era între 200 si 300 (adică, în 
primele 365 de zile, între o treime și o cincime dintre copii nu 
supravietuiau). Până în 1950, media occidentală a fost redusă 
la 35-65 (de regulă, unul dintre 200 de nou-născuţi murea îna- 
inte de prima aniversare). Excluzând statele foarte mici — cum 
ar fi Andorra și Anguilla sau Monaco și San Marino —, grupul 
cu o rată de mortalitate mai mică de 5 la 1 000 de nou-născuți 
include 35 de tari, de la Japonia (cu o rată de 2) până la Serbia 
(cu o rată putin mai mică de 5), iar liderii ierarhiei demonstrează 
de ce indicatorul nu poate fi folosit pentru o clasificare sim- 
plistă, fără referire la condiţii demografice mai largi. 

Ţările cu cel mai scăzut nivel al mortalităţii infantile sunt, în 
mare parte, tari mici (cu populaţii sub 10 milioane de locuitori; 
de obicei, sub 5 milioane), care au cele mai omogene societăți din 
lume (Japonia și Coreea de Sud în Asia; Islanda, Finlanda și Nor- 
vegia în Europa) și, majoritatea lor, rate de natalitate foarte scă- 
zute. Evident, este mult mai dificil să obţii și să mentii un nivel 
foarte scăzut al mortalităţii infantile în societățile mai mari, 
eterogene, cu rate ridicate de imigrație din tari mai putin bogate, 
precum și în țările cu rate sporite ale natalității. În consecință, 
este dificil de reprodus rata islandeză (3) în Canada (cu o mor- 
talitate infantilă de 5), o tara cu o populaţie de 100 de ori mai 
mare si care primește anual tot atâţia nou-veniti (din zeci de 
tari, majoritatea asiatice, cu un nivel scăzut al veniturilor) cât 
totalul populaţiei din Islanda. Aceleași realități afectează Statele 
Unite, dar mortalitatea infantilă relativ ridicată a ţării (6) este, 
fără îndoială, influențată de o inegalitate economică mai mare 
(cum este cazul, într-un grad mai mic, și cu rata canadiană). 

În acest sens, mortalitatea infantilă este un indicator al 
calității vieţii mai exigent decât media veniturilor sau Indicele 
Dezvoltării Umane, dar are nevoie totuși de anumite clarificări: 
nu există un indicator unic, pe deplin satisfăcător pentru măsu- 
rarea calităţii vieţii unei naţiuni. Un lucru lipsit de îndoială este 
faptul că mortalitatea infantilă se găsește la un nivel inacceptabil 

de ridicat in peste zece tari din zona subsahariană. Ratele lor 
(peste 60 la 1 000) sunt egale cu cele din vestul Europei de acum 
100 de ani, un interval de timp care aminteste de decalajul pri- 
vind dezvoltarea pe care trebuie să-l depășească aceste naţiuni 
pentru a ajunge din urmă economiile bogate. 


Moartea cauzată de bolile infecțioase în fragedă pruncie si în 
copilărie reprezintă probabil cea mai cruntă soartă în lumea 
modemă și una dintre situațiile cele mai ușor de evitat. Măsurile 
necesare pentru a reduce până la minimum acest tip de morta- 
litate prematură nu pot fi clasificate în funcţie de importanța 
lor: apa potabilă curată și nutriția adecvată sunt la fel de vitale 
ca prevenirea bolilor sau igiena corespunzătoare. Dar dacă le 
judeci în funcţie de raportul cost-beneficii, vaccinurile sunt 
câștigătorii detasati. 

Vaccinurile moderne datează din secolul al XVIII-lea, când 
Edward Jenner le-a folosit pentru prima oară împotriva vario- 
lei. Vaccinurile împotriva holerei și ciumei au fost create îna- 
intea Primului Război Mondial, iar cele împotriva tuberculozei, 
tetanosului și difteriei, înaintea celui de-al Doilea Război Mon- 
dial. Printre marile descoperiri postbelice se numără vaccinu- 
rile împotriva pertussisului (tusea convulsivă) și poliomielitei. 
În prezent, practica standard de pretutindeni este de a injecta 
copiii cu un vaccin polivalent care previne difteria, tetanosul, 
pertussisul și poliomielita, precum și meningita, otita și pne- 
umonia, trei infecţii cauzate de Haemophilus influenzae tip B. 
Prima doză este administrată la șase săptămâni după naștere, 
iar celelalte două, la 10, respectiv 14 săptămâni mai târziu. Un 
vaccin polivalent costă mai puţin de un dolar și fiecare copil 
vaccinat în plus reduce riscul de infecţie în rândul copiilor de 
aceeași vârstă nevaccinati. 

Numarul de decese prevenite prin vaccinare, 2011-2020 

Total 24,6-25,8 milioane 


Ţinând cont de aceste realități, a fost dintotdeauna clar 
că vaccinarea are un raport cost-beneficii extrem de ridicat, 
deși unul dificil de cuantificat. Însă, în 2016, graţie unui stu- 
diu finanțat de Fundaţia Bill & Melinda Gates și realizat de 
profesioniști americani din domeniul sănătăţii în Baltimore, 
Boston și Seattle, am reușit, în sfârșit, să măsurăm beneficiul 
obținut. Studiul s-a concentrat pe randamentul investiţiei, aso- 
ciat cu nivelurile estimate de acoperire a vaccinării în aproape 
100 de tari cu venituri mici și medii din timpul celui de-al doilea 
deceniu al acestui secol — deceniul vaccinurilor. 

Intervalele cost-beneficii s-au bazat, pe de o parte, pe costul 
vaccinurilor și al rețelei de aprovizionare și livrare a acestora 
si, pe de altă parte, pe costul estimat al evitării morbiditatii si 
mortalității. Pentru fiecare dolar investit în vaccinare se con- 
sideră că se economisesc 16 dolari, care altfel s-ar fi dus pe 
asistenţă medicală, pierderi salariale și reducerea productivității 
cauzate de îmbolnăvire și moarte. 

lar când analiza a depășit limita costului abordării bolii și 
s-a preocupat de beneficiile economice mai ample, a descoperit 
că raportul cost-beneficii era de două ori mai mare, ajungând 
la 44 de ori, cu un interval de incertitudine între 27 și 67. Cele 
mai bune randamente le-a avut prevenirea rujeolei: o rentabi- 
litate de 58 de ori mai mare. 


Fundatia Gates a publicat descoperirea acestui beneficiu de 
44 de ori mai mare sub forma unei scrisori către Warren Buffett, 
cel mai important sponsor al fundatiei. Chiar si el trebuie sa fi 
fost impresionat de randamentul investitiei! 

Mai sunt încă multe de facut. După generaţii de progrese, rata 
de acoperire a vaccinării de bază în ţările cu venituri ridicate 
este acum aproape universală, ajungând la aproape 96%, și s-au 
făcut progrese mari în ţările cu venituri mici, unde acoperirea a 
crescut de la doar 50% în anul 2000 la 80% în 2016. 

Cea mai dificilă parte este eliminarea completă a amenințării 
bolilor infecțioase. Poliomielita ilustrează poate cel mai bine 
această provocare: rata infecţiei la nivel mondial a scăzut de la 
aproximativ 400 000 de cazuri în 1985 la mai puţin de 100 în 
2000, însă în 2016 s-au înregistrat totuși 37 de cazuri în regi- 
unile cuprinse de violenţă din nordul Nigeriei, Afganistan și 
Pakistan. Și, după cum ne-au dovedit recent virusurile Ebola, 
Zika și COVID-19, vor apăreariscuri noi de infecţie. Vaccinurile 
sunt încă cel mai bun mod de a le controla. 

De ce este greu de anticipat cat 
de grava va fi o pandemie cand 


aceasta este in plina desfasurare 


Am scris aceste randuri la finalul lui martie 2020, tocmai in 
momentul când pandemia de COVID-19 cunoștea o creștere 
exponențială în Europa și în America de Nord. În loc să ofer o 
nouă estimare sau predictie (si să perimez brusc acest capitol), 
am decis să explic incertitudinile care complică întotdeauna 
rationamentele și interpretările pe care le dăm statisticilor în 
aceste situații stresante. 

Temerile generate de o pandemie virală se datorează ratei 
relativ ridicate a mortalității, dar este imposibil de identificat 
această rată atunci când infecția este în plină desfășurare, iar 
acest lucru este și mai dificil după încheierea pandemiei. Cea 
mai folosită abordare epidemiologică este calcularea riscului de 
fatalitate a cazurilor. Numărătorul (certificatele de deces care 
arată cauza decesului) este evident și, în majoritatea ţărilor, 
acest indice este unul destul de sigur. Dar alegerea numitoru- 
lui stârnește multe incertitudini. Care „cazuri“? Doar infecțiile 
confirmate de laborator, toate cazurile simptomatice (inclusiv 
persoanele care nu au fost testate, dar au manifestat simp- 
tome preconizate) sau numărul total de infecţii, inclusiv cazurile 
asimptomatice? Cazurile testate sunt cunoscute cu o precizie 
ridicată, dar numărul total de infecţii trebuie estimat fie pe 
baza studiilor serologice post-pandemie (găsirea anticorpilor 
în sânge), fie utilizând diverse ecuații de creștere, pentru a cre- 
iona modelul răspândirii anterioare a pandemiei, fie luând în 
calcul multiplicatorii cei mai probabili (X persoane infectate la 
un număr Y de decese reale). 

Diferentele privind numarul de decese la 100 000 de cazuri 
in timpul pandemiei de gripă din 2009 în funcție 
de mărimea numitorului 

Studiul detaliat al cazurilor de decese cauzate de pandemia 
de gripă din 2009 — declanșată în SUA în ianuarie 2009, care a 
persistat în unele locuri până în august 2010 și a fost cauzată de 
combinaţia unică între noul virus H1N1 și genele gripale — este 
ilustrativ pentru intervalul incertitudinilor rezultate. La numă- 
rător, am folosit de fiecare dată numărul deceselor confirmate, 
însă la numitor am utilizat trei categorii diferite de definire a 
cazurilor: cazuri confirmate de laborator, cazuri simptomatice 
estimate și infecții estimate (pe baza serologiei sau a ipotezelor 
privind amploarea infecțiilor asimptomatice). Diferenţele rezul- 
tate au fost foarte mari, situându-se într-un interval între mai 
putin de un deces la 100 000 de oameni si 10 000 de morţi la 
100.000 de cazuri. 

După cum era de așteptat, abordarea bazată pe cazurile 
confirmate în laborator a oferit cel mai mare risc (în princi- 
piu, între 100 și 5 000 de decese), abordarea bazată pe simp- 
tome a oferit un interval între 5 și 50 de decese, în vreme ce 
trecerea la numitor a infecțiilor estimate a generat un risc 
situat doar între 1 și 10 decese la 100 000 de oameni: prima 

abordare a ilustrat un risc de fatalitate de 500 de ori mai mare 
decat ultima! 

În 2020, odată cu răspândirea COVID-19 (cauzată de un 
coronavirus, SARS-CoV-2), ne confruntam cu aceleasi incerti- 
tudini. De exemplu, pana la 30 martie 2020, statisticile oficiale 
chineze numărau 50 006 cazuri si 2 547 de decese în Wuhan, 
epicentrul pandemiei, care părea să fi depășit perioada critică. 
Nu a existat nicio confirmare independentă a acestor sume totale 
suspecte: pe 17 aprilie, chinezii au crescut numărul morţilor cu 
50%, la 3 869, dar numărul total de cazuri, cu doar 325. În primă 
instanţă, fatalitatea cazurilor este de 5%, în cea de-a doua, de 
7,7% — si, cel mai probabil, nu vom afla niciodată numărul real. 
În orice caz, numitorii includ doar cazurile testate (sau testate și 
simptomatice): Wuhan este un oraș cu 11,1 milioane de oameni, 
iar 50 000 de cazuri ar însemna că mai puţin de 0,5% dintre 
locuitorii săi au fost infectați, o pondere incredibil de mică în 
comparaţie cu numărul persoanelor afectate de gripa anuală. 

Dacă nu cunoaștem numărul total al infecțiilor, putem obține 
o înțelegere mai bună apelând la abordarea demografică a 
mortalităţii, exprimată sub forma deceselor provocate de o anu- 
mită cauză la 1 000 de locuitori, și folosind pentru comparaţie 
numărul de victime provocat de gripa anuală. Presupunând că 
vârful epidemiei de COVID-19 în Wuhan a fost depășit (si că 
cifrele oficiale reflectă realitatea), 3 900 de decese ar presupune 
o mortalitate specifică acestei pandemii de 0,35/1 000. Centrele 
pentru Controlul și Prevenirea Bolilor (CPB) estimează că, în 
SUA, gripa sezonieră 2019-2020 va afecta între 38 si 54 de mili- 
oane de oameni (dintr-o populaţie totală de 330 de milioane de 
locuitori) și că se vor înregistra între 23 000 și 59 000 de morți. 
Folosind media acestor intervale — 46 de milioane de persoane 
infectate și 41 000 de decese —, înseamnă că circa 14% din- 
tre americani se vor infecta și că aproximativ 0,09% din totalul 
persoanelor infectate vor muri (rata fatalitatii cazurilor); totalul 
ratei mortalităţii specifice gripei va fi de 0,12 /1.000 (adică va 
muri o persoană la fiecare 10 000 de cazuri), prin comparaţie 
cu 0,35/1.000 pentru Wuhan, la mijlocului lunii aprilie 2020. 

Mortalitatea provocata de COVID-19 in Wuhan, in 2020, ar fi 
astfel de aproximativ trei ori mai mare decat mortalitatea gri- 
pei sezoniere din 2019-2020 in SUA, ceea ce reprezinta, cu 
siguranță, un motiv de îngrijorare, dacă nu unul de panică. 

Ca în cazul oricărei alte pandemii, pentru a obține o ima- 
gine clară a răului provocat, va trebui să așteptăm până când 
COVID-19 își va urma cursul firesc. Abia atunci vom putea 
cunoaște numărul real — sau, pentru că nu vom afla niciodată 
cifra totală a persoanelor infectate la nivel national si global, 
vom efectua estimări cât mai exacte — și vom compara riscul 
rezultat al fatalitatii cazurilor, care s-ar putea să nu difere prea 
mult de cifrele pentru pandemia din 2009. 

Aceasta este una dintre cele mai elementare lecţii de alge- 
bră: putem cunoaște cu exactitate numărătorul, dar, dacă nu 
cunoaștem numitorul cu o certitudine comparabilă, nu putem 
calcula cu precizie rata. Incertitudinile nu vor dispărea niciodată 
pe deplin, dar atunci când vei citi aceste rânduri vei înțelege 
mult mai bine adevărata amploare și intensitatea ultimei pan- 
demii decât atunci când le-am scris eu. Sper să le citești în 
continuare. 


re 

terea in înălțime 


Ca multe alte investigații despre condiţia umană, studiile des- 
pre înălțimea oamenilor își au originile târzii în Franța seco- 
lului al XVIII-lea, unde, între 1759 și 1777, Philibert Guéneau 
de Montbeillard și-a măsurat fiul la fiecare șase luni — de la 
naștere până la vârsta de 18 ani —, iar Comte de Buffon a publi- 
cat tabelul măsurătorilor băiatului în suplimentul din 1777 al 
celebrei sale Histoire Naturelle. Dar fiul lui Montbeillard era 
înalt pentru epoca sa (ca tânăr adult, avea o înălțime asemănă- 
toare cu un olandez de rând din zilele noastre) și ne-au lipsit 
informațiile sistematice pe scară largă despre înălțimea oame- 
nilor și procesul de creștere a copiilor și adolescenților până în 
anii 1830, când acest lucru a fost corectat datorită lui Edouard 
Mallet și Adolphe Quetelet. 

De atunci, au fost studiate toate aspectele înălțimii umane, 
variind de la progresul așteptat odată cu vârsta și relaţia înălțimii 
cu greutatea până la determinantii nutritionali și genetici si 
diferenţele de gen în perioadele accelerate de creștere. Drept 
urmare, cunoaștem — cu o precizie ridicată — înălțimile (și 
greutăţile) așteptate la diferite vârste. Dacă o tânără mamă ame- 
ricană vine la pediatrul ei cu un băiat de doi ani care măsoară 
93 de centimetri, i se va spune că fiul ei este mai înalt decât 90% 
dintre copiii de vârsta lui. 

Pentru cei interesaţi de măsurătorile pe termen lung ale 
progresului, precum și de comparații internaţionale relevante, 
unul dintre cele mai bune rezultate ale studiilor sistematice 
moderne a fost bine documentata istorie a mediilor de creștere 
în înălțime. Deși oprirea din dezvoltare (creșterea inadecvată 
care produce o înălțime scăzută în raport cu vârsta la copiii mici) 
este în continuare des întâlnită în multe țări sărace, prevalența 

Înălțimea japonezilor de sex 
masculin la varsta de 18 ani: 


sa globală a scăzut — în special datorită progresului rapid inre- 
gistrat de China — de la aproximativ 40% în 1990 la aproximativ 
22% în 2020, iar creșterea în înălțime a fost o tendință globală 
a secolului XX. 

Consolidarea sănătății și îmbunătăţirea alimentaţiei — și, 
mai presus de toate, aporturile sporite de proteine animale de 
înaltă calitate (lapte, brânzeturi, carne și ouă) — au fost motorul 
schimbării, iar a fi mai înalt presupune un număr surprinză- 
tor de mare de beneficii. Printre ele nu se numără, în general, 

o speranță de viata mai mare, însă includ un risc mai scăzut 
de boli cardiovasculare și, totodată, o capacitate cognitivă mai 
mare, câștiguri sporite pe tot parcursul vieţii și un statut social 
mai ridicat. Corelatia dintre înălțime și câștiguri a fost docu- 
mentată pentru prima dată în 1915 si de atunci a fost confirmată 
în mod repetat pentru grupuri diverse, de la minerii indieni din 
exploatatiile de cărbune până la directorii de companii din Sue- 
dia. În plus, ultimele studii arată că directorii companiilor cu 
un capital mai important sunt mai înalți! 

Informaţiile despre populaţie obținute pe termen lung și pe 
scară largă sunt în egală măsură de fascinante. Înălţimea medie 
a bărbaților in Europa preindustrializată era între 169 și 171 de 
centimetri, în vreme ce media globală era de aproximativ 167 
de centimetri. Datele antropometrice disponibile din abundență 
pentru 200 de tari demonstrează un progres mediu pe parcur- 
sul secolului XX de 8,3 centimetri pentru femeile adulte și 8,8 
centimetri pentru bărbaţi. Locuitorii tuturor țărilor din Europa 
și America de Nord au crescut în înălțime, în timp ce femeile 
sud-coreene au înregistrat cele mai mari progrese medii pentru 
persoanele de sex feminin (20,2 centimetri), iar bărbaţii iranieni 
au depășit segmentul masculin cu 16,5 centimetri. Informaţiile 
detaliate despre Japonia, consemnate începând din 1900 pentru 
ambele sexe, la 12 vârste diferite, între 5 și 24 de ani, demon- 
strează modul în care creșterea în înălțime este corelată cu 
constrângerile și îmbunătățirile nutritionale: între 1900 și 1940, 
înălțimea medie a băieţilor de 10 ani a crescut cu 0,15 centime- 
tri/an, dar în timpul războiului penuria de alimente a redus-o cu 
0,6 centimetri/an; creșterea anuală a fost reluată abia în 1949, 
iar în a doua jumătate a secolului s-a înregistrat o medie de 
creștere de 0,25 centimetri/an. În mod similar, în China, pro- 
gresele au fost întrerupte de cea mai mare foamete din lume 
(1959-1961), dar bărbaţii din marile orașe au înregistrat totuși 
o creștere de 1,3 centimetri/an în ultima jumătate a secolului 
XX. În schimb, măsurătorile pentru a doua jumătate a secolului 
XX arată progrese minime în India și Nigeria, niciunul în Etiopia 
și o ușoară scădere în Bangladesh. 

Care este tara cu cei mai inalti cetateni? La barbati, recor- 
durile sunt inregistrate in Olanda, Belgia, Estonia, Letonia si 
Danemarca; la femei, Letonia, Olanda, Estonia, Republica Ceha 
si Serbia, iar cel mai înalt grup (cu o medie care depășește 182,5 
centimetri) este cel al olandezilor născuți în ultimul sfert al 
secolului XX. Laptele a fost un factor-cheie în procesul de 
creștere, fie că vorbim despre Japonia sau Olanda. Înaintea celui 
de-al Doilea Război Mondial, bărbaţii olandezi erau mai scunzi 
decât cei americani, dar consumul de lapte din SUA după 1950 
a scăzut, în timp ce în Olanda a crescut până în anii 1960 — și 
rămâne mai ridicat decât cel din SUA. Lecţia este evidentă: cel 
mai simplu mod de a îmbunătăţi șansele unui copil de a crește 
mai înalt este să bea mai mult lapte. 


36 CIFRELE NU MINT 


Este speranta de viata, in sfarsit, 
pe cale sa atinga apogeul? 


Ray Kurzweil, principalul responsabil al Google cu prefigurarea 
viitorului, susține că, dacă vei reuși sa rămâi în viata până în 2029, 
progresele medicale vor „adăuga an de an încă un an la speranța 
ta de viata. Prin aceasta nu mă refer la speranța de viata calculată 
după data nașterii, ci, mai degrabă, la speranţa de viata rămasă“. 
Cititorii curiosi pot estima ce ar putea însemna această tendință 
pentru creșterea populației globale, însă eu mă voi limita aici la 
o scurtă trecere in revistă a realitatilor legate de supravieţuire. 
În 1850, speranţa de viata atât a bărbaţilor, cât și a femei- 
lor era în jur de 40 de ani în Statele Unite, Canada, Japonia și o 
mare parte din Europa. De atunci, valorile au urmat o tendință 
de creștere impresionantă și aproape perfect liniară, care a dus 
aproape la dublarea lor. Femeile trăiesc mai mult în orice socie- 
tate, atingând o medie maximă de 87 de ani în cazul Japoniei. 


Speranța de viata in ani, după tari Japonia 
r- Coreea de 

Este posibil ca tendința să continue în următoarele dece- 
nii, având în vedere că, din 1950 până în 2000, speranţa de 
viata a varstnicilor din ţările bogate a crescut cu aproximativ 
34 de zile pe an. Însă, în lipsa unor descoperiri fundamentale, 
această schimbare a felului în care îmbătrânim, această tendință 
de prelungire a vieţii se va diminua și, în cele din urmă, se va 
încheia. Traiectoria pe termen lung a speranței de viata a feme- 
ilor japoneze — care a crescut de la 81,91 ani în 1990 la 87,26 
ani în 2017 — corespunde unei curbe logistice simetrice care 
se apropie deja de asimptota sa, de circa 90 de ani. Traiectoriile 
pentru alte tari bogate demonstrează, de asemenea, o apropiere 
de plafon. Înregistrările disponibile pentru secolul XX arată două 
perioade distincte de creștere a longevitatii: progresele liniare 
rapide (aproximativ 20 de ani într-o jumătate de secol) au pre- 
dominat până în 1950, urmând intervale de progres mai lent. 

Dacă suntem încă departe de atingerea limitei speranței 
de viață umane, atunci cele mai mari progrese în privința 
supravieţuirii ar trebui înregistrate de persoanele cele mai vârst- 
nice, adică persoanele între 80 și 85 de ani ar trebui să aibă mai 
mult de câștigat decât cele între 70 și 75 de ani. Aceasta a fost 
într-adevăr situaţia în cazul studiilor efectuate în Franța, Japo- 
nia, Statele Unite și Marea Britanie din anii 1970 până la înce- 
putul anilor 1990. De atunci, însă, progresele s-au stabilizat. 

S-ar putea să nu existe o limită specifică programată gene- 
tic a duratei de viata, după cum nu există un program genetic 
care să ne limiteze viteza specifică de alergare (vezi „Cum a 
îmbunătățit transpiratia vânătoarea“, p. 40). Dar durata de viata 
este o caracteristică fizică, rezultată din interacţiunea genelor 
cu mediul. Genele pot, la rândul lor, să introducă anumite limite 
biofizice, la fel și efectele asupra mediului, cum ar fi fumatul. 

Recordul pentru cea mai îndelungată viata, de 122 de ani, 
este revendicat de Jeanne Calment, o franceză care a murit în 
1997. În mod bizar, după mai bine de două decenii, ea continuă 
să fie persoana care a trăit cel mai mult, iar avansul este unul 
considerabil. (Pe bună dreptate, marja este atât de mare, încât 
pare suspectă; vârsta și chiar identitatea ei au fost puse sub 

semnul intrebarii.) Al doilea cel mai longeviv supercentenar a 
murit la 119 ani, în 1999, si de atunci nu s-au mai înregistrat 
cazuri de supravietuitori peste varsta de 117 ani. 

Iar în cazul in care consideri că ai șanse să ajungi la 100 de 
ani pentru că unii dintre strămoșii tăi au trăit mult, ar trebui 
să afli că rata de moștenire ereditară a longevitatii este una 
modestă, între 15% și 30%. Având în vedere că oamenii tind să 
se căsătorească cu persoane care le seamănă — un fenomen 
cunoscut sub numele de împerechere asortată —, rata reală de 
moștenire ereditară a longevitatii este și mai redusă decât atât. 

Desigur, la fel ca în cazul tuturor problemelor complexe, 
există întotdeauna loc de interpretări diferite pentru analizele 
Statistice publicate. Kurzweil speră că schimbările de dietă și 
alte trucuri il vor ajuta să-și prelungească viata până când pro- 
gresele științifice majore îl vor ajuta să trăiască veșnic. Este ade- 
vărat că există unele idei despre cum poate fi realizată această 
stare de conservare, cum ar fi întinerirea celulelor umane prin 
prelungirea telomerilor (secvențele nucleotidice de la capetele 
cromozomilor care se deteriorează odată cu vârsta). Dacă aces- 
tea vor funcţiona, vârsta maximă realistă va putea fi prelungită 
la 125 de ani. 

Însă, deocamdată, cel mai bun sfat pe care îl pot oferi tutu- 
ror, cu excepția câtorva cititori remarcabil de precoce, este să 
planificăm lucrurile pe termen lung, deși nu mai lung, poate, 
de secolul XXII. 

Cum a imbunatatit transpiratia 


vanatoarea 


Înainte de dezvoltarea armelor cu proiectile cu o rază mai lungă 
de acţiune, în urmă cu câteva zeci de mii de ani, în Africa, 
strămoșii noștri aveau doar două modalităţi de a face rost de 
carne: consumând resturile de hrană de la animalele mai puter- 
nice sau capturându-și prada prin fugă. Oamenii au reușit să 
ocupe această a doua nișă ecologică grație, partial, celor două 
mari avantaje ale mersului biped. 


Secţiune microscopică a glandelor ecrine umane 

Primul avantaj este modul în care respirăm. Un patruped 
poate respira doar o singură dată într-un ciclu locomotor, întru- 
cât pieptul său trebuie să amortizeze impactul asupra membre- 
lor anterioare. Noi, pe de altă parte, putem alege alte raporturi 
și acest lucru ne permite să folosim energia într-un mod mai 
flexibil. Al doilea avantaj (și mai mare) constă în capacitatea 
noastră extraordinară de a ne regla temperatura corpului, ceea 
ce ne permite să facem ceea ce leii nu pot: să alergăm pe distanțe 
mai lungi și mai dificile sub soarele de amiază. 

Totul tine de transpiratie. Cele două animale mari pe care 
le-am folosit cu precădere pentru transport transpiră din 
abundență prin comparaţie cu alte patrupede: într-o oră, un 
cal poate pierde aproximativ 100 de grame de apă pe metru 
pătrat de piele, iar o cămilă poate pierde până la 250 g/m?. Pe 
de altă parte, o ființă umană poate pierde cu ușurință 500 g/ 
m2, suficient cât să elimine o cantitate de căldură între 550 si 
600 de wati. Ratele maxime de transpiratie pe oră pot depăși 2 
kilograme pe metru pătrat, iar cea mai mare rată de transpiratie 
pe termen scurt înregistrată este de două ori mai mare. 

Suntem supervedetele transpiratiei și așa trebuie să fie. Un 
amator care aleargă într-un ritm lent la maraton va consuma o 
cantitate de energie între 700 si 800 de wati, în vreme ce meta- 
bolismul unui maratonist experimentat, care aleargă 42,2 km 
în 2,5 ore, va funcţiona la o rată de aproximativ 1 300 de wati. 

Și mai avem un avantaj atunci când pierdem apă: nu trebuie 
să compensăm instantaneu deficitul Oamenii pot tolera o des- 
hidratare temporară considerabilă, cu condiţia să ne rehidratăm 
după maximum o zi și ceva. De fapt, cei mai buni maratoniști 
beau doar aproximativ 200 de mililitri pe oră în timpul unei curse. 

Împreună, aceste avantaje le-au permis strămoșilor noștri 
să devină niște prădători diurni fără egal, în condiţii de tempe- 
ratură ridicată. Bineînţeles, nu puteau depăși în fugă o antilopă, 
dar, în timpul unei zile caniculare, o puteau hăitui până când, 
în cele din urmă, aceasta se prăbușea, epuizată. 

Dovezile pentru astfel de hăituieli pe distanțe lungi provin 
de pe trei continente și includ cele mai rapide patrupede. În 

America de Nord, populatia Tarahumara din nord-vestul Mexi- 
cului putea întrece căprioarele. Mai la nord, Paiutes si Navajos 
puteau aduce la epuizare antilocaprele. in Africa de Sud, tribu- 
rile Kalahari Basarwa reuseau sa doboare in timpul anotimpului 
secetos o varietate de antilope, chiar si antilope gnu si zebre. 
În Australia, unii aborigeni erau capabili să întreacă cangurii. 

Acești alergători ar fi avut un avantaj chiar și fata de atletii 
moderni, care folosesc pantofi sport scumpi: faptul că alergau 
desculți nu doar că reducea consumul de energie cu aproxima- 
tiv 4% (un avantaj deloc de neglijat pe distanţe lungi), ci scădea 
totodată riscul de entorse ale gleznei și gambei. 

În cursa vieţii, noi, oamenii, nu suntem nici cei mai rapizi, 
nici cei mai eficienți. Dar, datorită capacităţii noastre de a tran- 
spira, suntem, cu siguranţă, cei mai insistenti. 

De cati oameni a fost nevoie la 


construirea Marii Piramide? 


Tinand cont de timpul scurs de la finalizarea constructiei Marii 
Piramide a lui Khufu (aproape 4 600 de ani), structura — desi 
dezbrăcată de învelișul neted de calcar alb care o făcea să stra- 
lucească de departe — se înalță remarcabil de intactă și, prin 
urmare, nu există nicio îndoială cu privire la forma sa exactă (un 
poliedru cu o bază poligonală regulată), înălțimea sa originală 
(146,6 metri, incluzând piatra sacră benbenă sau de căpătâi) și 
volumul său (circa 2,6 milioane de metri cubi). 


Cu toate acestea, s-ar putea să nu aflăm niciodată cum a 
fost construită, întrucât toate explicaţiile obișnuite sunt pro- 
blematice. Pentru construirea unei singure rampe lungi ar fi fost 


nevoie de o cantitate enorma de material, iar transportul pietre- 
lor pe rampe mai scurte si circulare ar fi fost complicata — la fel 
si ridicarea si punerea pe pozitie a peste 2 milioane de pietre. 
Însă, doar pentru că nu stim cum a fost înălțată, nu înseamnă 
că nu putem calcula cu destulă siguranţă de câți oameni a fost 
nevoie pentru construcţia sa. 

Trebuie să tinem cont de la bun început de restrictia de timp 
de două decenii, cât a durat domnia lui Khufu (a murit în jurul 
anului 2530 î.Hr.). Lui Herodot, care a scris la mai bine de 21 de 
secole după terminarea piramidei, i s-a spus în timpul vizitei 
sale în Egipt că la finalizarea structurii au lucrat, în stagii de 
cate trei luni, echipe de muncitori totalizând simultan 100 000 
de oameni. În 1974, Kurt Mendelssohn, un fizician britanic de 
origine germană, a calculat că forța de muncă însuma 70 000 
de muncitori sezonieri și aproape 10 000 de cioplitori în piatră 
permanenți. Acestea sunt estimări largi, însă ne putem apropia 
de cifra reală apelând în mod inevitabil la fizică. 

Consumul potențial de energie pentru Marea Piramidă (can- 
titatea necesară pentru a ridica masa deasupra nivelului solu- 
lui) este de aproximativ 2,4 trilioane de jouli. Acest calcul este 
unul destul de simplu: reprezintă, pur și simplu, produsul 
accelerației datorat gravitației, masei piramidei și centrului de 
greutate al masei sale (situat la un sfert din înălțimea sa). Deși 
masa nu poate fi calculată cu maximă precizie, întrucât depinde 
de densitatile specifice ale calcarului de Tura si ale mortaru- 
lui utilizate în construcţia structurii, am folosit o medie de 2,6 
tone pe metru cub și, prin urmare, o masă totală de aproximativ 
6,75 milioane de tone. 

Oamenii sunt capabili să transforme aproximativ 20% din 
energia alimentară în muncă utilă, iar în cazul bărbaţilor silitori 
această cantitate este de circa 440 de kilojouli pe zi. Prin urmare, 
la ridicarea pietrelor ar fi fost nevoie de aproximativ 5,5 milioane 
de zile de munca (2,4 trilioane împărţite la 440 000) sau apro- 
ximativ 275 000 de zile pe an pentru o perioadă de 20 de ani, 
adică circa 900 de oameni care să lucreze zece ore pe zi, timp 
de 300 de zile pe an. Un număr similar de lucrători s-ar fi putut 

dovedi suficient pentru amplasarea pietrelor în cadrul structu- 
rii în construcție și apoi pentru netezirea blocurilor fațadei (prin 
contrast, multe blocuri de piatră de la interior au fost cioplite 
grosolan). Iar pentru a tăia 2,6 milioane de metri cubi de piatră 
în 20 de ani proiectul ar fi avut nevoie de aproximativ 1 500 de 
pietrari, care să lucreze 300 de zile pe an și să producă individual 
0,25 de metri cubi de piatră folosind dalti din bronz și ciocane 
de dolerit. Forța de muncă totală pentru construcție însumează 
așadar 3 300 de muncitori. Chiar dacă ar fi să dublăm cifra, pen- 
tru a număra și proiectantii, organizatorii, supraveghetorii, mun- 
citorii folosiți la transport, la reparatul uneltelor, la construirea și 
întreținerea locuințelor de pe șantier, la gătitul hranei și spălatul 
hainelor, totalul nu ar depăși 7 000 de lucrători. 

Pe parcursul construirii piramidei, populaţia totală a Egiptu- 
lui număra între 1,5 și 1,6 milioane de locuitori și, prin urmare, 
cei 10 000 de oameni mobilizați ca forță de muncă nu ar fi 
reprezentat o povară extraordinară pentru economia țării. Ade- 
vărata provocare a reprezentat-o, probabil, organizarea muncii, 
planificarea aprovizionării continue cu pietre de construcţie, 
inclusiv granit pentru structurile interne (în special pentru 
camera centrală și consola masivă a galeriei mari), care trebu- 
iau livrate cu corăbiile din sudul Egiptului, de la aproximativ 
800 de kilometri depărtare de Giza; de asemenea, asigurarea 
locuinţelor, hranei și îmbrăcămintei necesare pentru echipele 
de muncitori de pe șantier. 

În anii 1990, arheologii au descoperit un cimitir pentru mun- 
citori, precum și fundaţiile unei așezări folosite pentru găzdu- 
irea constructorilor celor două piramide ulterioare de la Giza, 
indicând că la fata locului nu au locuit mai mult de 20 000 
de oameni. Succesiunea rapidă a ridicării celorlalte două pira- 
mide (pentru Khafra, fiul lui Khufu, începând din 2520 î.Hr., și 
pentru Menkaura, începând din 2490 î.Hr.) este cea mai bună 
mărturie că meșteșugul construirii lor era atât de bine stăpâ- 
nit, încât înălțarea acestor structuri uriașe devenise doar unul 
dintre proiectele inginerești pentru proiectantii, administratorii 
și muncitorii Vechiului Regat. 


De ce cifra somajului nu dezvaluie 
intreaga poveste 


Multe statistici economice sunt notoriu de imprecise, iar moti- 
vul pentru care se întâmplă acest lucru tine adesea de selecția 
datelor, incluse sau excluse. Produsul intern brut oferă un bun 
exemplu de indicator care lasă deoparte anumiţi factori ecolo- 
gici externi esentiali, cum ar fi poluarea aerului si a apei, ero- 
ziunea solului, pierderea biodiversitatii și efectele schimbărilor 
climatice. 


Șomeri stând la coadă pentru mâncare 
în timpul Marii Depresiuni 

Calcularea somajului este, de asemenea, un exercitiu de 
excludere, iar optiunile sunt probabil cel mai bine ilustrate de 
datele din Statele Unite. Celor familiarizati cu stirile economice 
din SUA li se va părea cunoscută cifra oficială de 3,5%, cat era 
rata totală a șomajului la nivel național în decembrie 2019. Dar 
aceasta este doar una dintre cele șase metode diferite folosite 
de Biroul de Statistică a Muncii pentru a cuantifica „subutili- 
zarea forței de muncă“. 

Iata-le si pe celelalte, în ordine crescătoare (din nou, la 
nivelul lor din decembrie 2019). Procentul persoanelor fără 
loc de muncă timp de 15 săptămâni sau mai mult, raportat 
la forţa de muncă civilă: 1,2%. Persoanele care și-au pierdut 
slujba și au efectuat slujbe temporare: 1,6%. Procentul total al 
șomajului raportat la forța de muncă civilă (cota oficială): 3,5%. 
Procentul de șomeri și de lucrători descurajati (care nu-și mai 
caută o slujbă), în raport cu forța de muncă civilă și lucrătorii 
descurajati: 3,7%. Categoria anterioară extinsă prin includerea 
persoanelor „puţin atașate“ (care lucrează temporar sau ocazi- 
onal) forței de muncă: 4,2%. Si, în cele din urmă, ultima catego- 
rie îi include și pe cei care lucrează doar cu jumătate de normă 
din motive economice (adică ar prefera să lucreze cu normă 
întreagă): 6,7%. Cei șase indicatori oferă o marjă de valori des- 
tul de amplă — rata oficială a șomajului ($3) reprezintă doar 
jumătate din rata cea mai cuprinzătoare (S6), care este de cinci 
ori mai mare decât cel mai limitat indicator ($1). 

Dacă iti pierzi slujba, figurezi ca șomer doar dacă iti cauţi 
în continuare de lucru; altfel, nu mai ești luat în calcul nicio- 
dată. De aceea, atunci când încerci să stabilești cu precizie rata 
„reală“ a șomajului, trebuie să te uiţi la rata de participare a 
forței de muncă (procentul din populaţia totală a numărului 
de persoane disponibile pentru muncă), care, în ultimul timp, 
a fost în scădere. În 1950, în SUA, rata era de doar 59% și, după 
o creștere majoră timp de jumătate de secol, a ajuns la 67,3%, 
în primăvara anului 2000; scăderea ulterioară a ajuns până la 
nivelul de 62,5%, în toamna anului 2005, urmată de o creștere 
lentă până la 63,2%, la sfârșitul anului 2019. Există, desigur, 

diferente substantiale intre categoriile de varsta: rata cea mai 
ridicată este de aproximativ 90%, în rândul bărbaților între 35 
si 44 de ani. 

Și cifrele europene ale șomajului arată cât de dificil sunt 
acestea de raportat la structura socială a ţării sau la satisfacția 
personală a locuitorilor săi. Cea mai mică rată, cu puţin peste 2%, 
se înregistrează în Republica Cehă, în timp ce Spania a suferit 
mulți ani de o cotă ridicată a șomajului — peste 26% în 2013 și 
peste 14% la sfârșitul anului 2019, procente raportate la întreaga 
populație, și, în ciuda unei scăderi ușoare, cota se situa în con- 
tinuare, în 2019, în jurul a 33% pentru tineretul spaniol (ultima 
cifră este, în mod clar, o realitate deprimantă pentru oricine 
intră pentru prima dată în câmpul muncii). Cu toate acestea, 
scorul fericirii în rândul cehilor (vezi capitolul următor) este de 
doar 8%, înaintea celui al spaniolilor, în vreme ce, în Cehia, rata 
sinuciderilor este de 8 la 100 000 de locuitori, de trei ori mai 
mare decât în Spania. Este adevărat, jafurile sunt mai frecvente 
în Barcelona decât în Praga, dar media spaniolă este doar putin 
mai mare decât media britanică, iar șomajul britanic este la un 
sfert din cota spaniolă. 

Evident, realitățile complexe ale (ne)ocupării forței de munca 
nu pot fi niciodată surprinse de o cifră globală. Multi oameni 
care au fost în mod formal șomeri au reușit să răzbească dato- 
rită sprijinului familial și acordurilor de muncă informale. 
Multi angajaţi cu normă întreagă sunt nemulțumiți de slujba 
lor, dar n-o pot schimba cu ușurință sau chiar deloc din cauza 
abilităţilor sau a împrejurărilor familiale. Poate că cifrele nu 
mint, dar percepțiile individuale asupra lor diferă. 

Ce ii face pe oameni fericiti? 


Pentru a răspunde la această întrebare, ar fi extrem de util să 
stim care societati se considera semnificativ mai fericite decat 
altele — și, începând din 2012, acest lucru este extrem de ușor 
de aflat consultând cea mai recentă ediţie din Raportul Ferici- 
rii Mondiale, publicat anual la New York de Reţeaua Naţiunilor 
Unite pentru Soluţii de Dezvoltare Durabilă. În 2019 (rezumând 
date și sondaje din 2016-2018), Finlanda a fost, pentru a doua 
oară consecutiv, cea mai fericită țară din lume, urmată de Dane- 
marca, Norvegia și Islanda; Olanda și Elveţia s-au situat chiar 
înaintea Suediei, ceea ce înseamnă că ţările nordice au ocupat 
cinci dintre primele șapte locuri. Top 10 a fost completat de 
Noua Zeelandă, Canada și Austria. Clasamentul următoarelor 
zece tari a fost deschis de Australia și încheiat de Republica 
Cehă; Marea Britanie s-a situat pe locul 15, Germania pe 17, iar 
SUA s-au strecurat pe poziția cu numărul 19. 

Aceste informaţii sunt raportate de presă, care îi admiră pe 
nordicii veșnic fericiţi și scoate în evidență cum bogăţiile (prost 
distribuite) ale Americii nu pot cumpăra fericirea. Însă rareori 
ajung să fie raportate și datele care alcătuiesc aceste scoruri 
naționale: PIB-ul pe cap de locuitor, sprijinul social (determinat 
de întrebarea dacă, atunci când dau de necaz, oamenii au rude 
sau prieteni pe care să se bazeze), speranţa de viata sănătoasă 
(preluată de la Organizaţia Mondială a Sănătății, care evaluează 
100 de factori de sănătate diferiți), libertatea de a face alegeri 
de viata (obținută prin răspunsul la întrebarea „Ești mulțumit 
sau nemulțumit de libertatea de a alege ce să faci cu viata ta?"), 
gradul de generozitate („Ai donat bani unei organizaţii caritabile 
în ultima lună?“) și percepțiile despre corupție (la nivel admi- 
nistrativ și în cadrul mediului de afaceri). 

Fericirea dupa tara: 
2016-2018 


1. Finlanda (7,769) —L_—~_ 
2. Danemarca (7,600) EE Ss 
3. Norvegia (7,554) LLL 
4. Islanda (7.494) ÎL UU eee 
5. Olanda (7,488) Pe EE Eee 
6. Elvetia (7,480) LLL LL 
7. Suedia (7,343) EEE LLL 
8. Noua Zeelandă (7,307) eS 
9. Canada (7,278) 
10. Austria (7,246) SEE 
11. Australia (7,228) LLL! | o 
15. Marea Britanie (7,054) Ts 
16. Irlanda (7,021) | | 
17. Germania (6,985) PS EEE 
19. SUA (6,892) 2 LZ—___~_ | 
20. Republica Cehă (6,852) i 

23. Mexic (6,595) T 

24. Franța (6,592) T 

27. Guatemala (6,436) DE Ts 
28. Arabia Saudită (6,375) Eis 
30. Spania (6,354) ——.——— 57 
31. Panama (6,321) EEE 

36. Italia (6,223) ——~E_ rrr 
43. Columbia (6,125) — 
47. Argentina (6,086) LLL å 
50. Ecuador (6,028) LL Sr) 
51. Kuweit (6,021) ESE 

54. Coreea de Sud (5,895) i) 
58. Japonia (5,886) EEE 
68. Rusia (5,648) În E 
93. China (5,191) EEE 

154. Afganistan (3,203) —kx=_ ° °° °&» #7 7) 

155. Republica Centrafricană Ss 

(3,083) 
156. Sudanul de Sud (2,853) III So 


Explicata prin: 


E PIB pe cap de locuitor Generozitate 
E Sprijin social E Perceptiile despre corupție 
E Speranța de viață sănătoasă E3] Punct de referință + rezidual 


E Libertatea de a face alegeri 
de viață 

La fel ca in cazul tuturor indicilor, si acesta este alcatuit 
dintr-un ansamblu de componente, printre care: un celebru 
indicator discutabil (PIB-ul national convertit în dolari ame- 
ricani), răspunsuri care nu pot fi comparate cu ușurință între 
culturi (percepția libertăţii de a alege) și scoruri bazate pe varia- 
bile obiective și revelatoare (speranţa de viata sănătoasă). Acest 
amestec ne arată că ar trebui să privim cu mare scepticism orice 
fel de clasament precis — și acest sentiment este puternic întărit 
atunci când analizăm cu atenţie lucruri care nu apar niciodată 
în presă: punctajul propriu-zis al țărilor (exact până la a treia 
zecimală!). Întâmplător, în 2019, am susținut prelegeri în țările 
situate pe primele trei locuri în clasamentul celor mai fericite 
naţiuni, dar, în mod evident, n-am reușit să observ dacă fin- 
landezii (7,769) sunt cu 2,2% mai fericiţi decât danezii (7,600), 
care la rândul lor sunt cu 0,6% mai fericiți decât norvegienii. 
Absurditatea acestor chestiuni este cât se poate de clară. Chiar 
și locul 9, Canada, are un scor combinat care este cu doar 6,3% 
mai mic decât cel al Finlandei. Având în vedere toate incertitu- 
dinile inerente legate de variabilele constitutive și însumarea lor 
simplistă, neponderată, oare nu ar fi mai exact, mai onest (și, 
desigur, mai putin demn de atenţia presei) să rotunjim măcar 
scorurile la nivelul celei mai apropiate unități — sau, și mai 
bine, să nu alcătuim un clasament individual, ci să spunem pur 
și simplu cine alcătuiește grupul primelor 10 sau 20 de tari? 

Și, apoi, mai există o remarcabilă lipsă de corelaţie între 
fericire și sinucidere: trasarea graficului celor două variabile 
pentru toate țările europene arată o absenţă completă a relației 
dintre ele. Într-adevăr, o parte dintre cele mai fericite tari au o 
rată relativ ridicată a sinuciderilor, iar unele naţiuni destul de 
nefericite au o incidenţă foarte scăzută a sinuciderilor. 

Dar, în afara faptului că sunt nordici și bogați, ce îi face pe 
acești oameni fericiți? Ţările cu un punctaj aparent deplasat 
ne oferă niște indicii fascinante în acest sens. Faptul că Afga- 
nistanul, Republica Centrafricană și Sudanul de Sud sunt cele 
mai nefericite tari din totalul de 156 din clasament este, din 
păcate, unul previzibil (războaiele civile le-au măcinat vreme 

mult prea îndelungată). Însă cum se face că Mexic (un stat al 
drogurilor, cu o rată extraordinar de mare a violenţelor și crimei) 
este pe locul 23, înaintea Franţei? Guatemala înaintea Arabiei 
Saudite? Panama înaintea Italiei? Columbia înaintea Kuweitu- 
lui? Argentina înaintea Japoniei? Și Ecuador înaintea Coreei de 
Sud? În mod clar, aceste perechi formează un tipar remarca- 
bil: țările menţionate în al doilea rând sunt mai bogate (adesea, 
substanţial mai bogate), mai stabile, mai puţin violente și oferă 
o viata considerabil mai ușoară decât primele tari din cadrul 
perechii, care au caracteristici comune evidente: sunt relativ 
sărace, zbuciumate și chiar violente, însă toate sunt foste colonii 
spaniole și, prin urmare, în proporții covârșitoare, catolice. Și 
toate sunt în primele 50 de tari (Ecuadorul este chiar pe locul 
50), cu mult înaintea Japoniei (58) și Chinei (93), tara conside- 
rată de naivii observatori occidentali ca un adevărat paradis 
economic, plin de cumpărători fericiţi. Dar, cu toate că Louis 
Vuitton câștigă o avere în China, nici mallurile masive, nici con- 
ducerea atotștiutorului partid nu-i face pe chinezi mai fericiţi; 
chiar și cetățenii disfunctionalei Nigerii (85) stau mai bine la 
capitolul acesta. 

Lectiile sunt clare: dacă nu te incadrezi în primele 10 tari 
(daca nu esti nordic, olandez, elvetian, neozeelandez sau cana- 
dian), converteste-te la catolicism și începe să înveți castellano. 
jBuena suerte con eso! 

Ascensiunea megalopolisurilor 


Modernitatea înseamnă multe lucruri — bogăţie si mobilitate în 
creștere, comunicare ieftină și instantanee, hrană din abundență 
și la preţuri accesibile, o speranță de viață mai mare —, dar 
un observator extraterestru, care trimite periodic sonde de 
recunoaștere pe Pământ, ar fi impresionat de o schimbare ușor 
de observat din spaţiu: ritmul tot mai mare al urbanizării, pe 
măsură ce orașele continuă să invadeze ca o amibă peisajul 
rural înconjurător, creând pete masive de lumină intensă pe 
tot parcursul nopții. 

În 1800, mai puţin de 2% din populaţia lumii trăia în orașe; în 
1900, proporţia era încă în jur de 5%. În 1950, a urcat la 30%, iar 
2007 a fost primul an în care peste jumătate din omenire trăia 
în mediul urban. În 2016, un cuprinzător studiu al Organizaţiei 
Naţiunilor Unite a numărat 512 orașe cu o populaţie de peste 1 
milion de locuitori, dintre care 45 mai mari de 5 milioane și 31 
cu peste 10 milioane de locuitori. Orașele din acest ultim grup 
au o denumire specială: „megalopolisuri“. 

Această concentrare continuă a populaţiei în orașe din ce 
în ce mai mari a fost determinată de avantajele care decurg 
din aglomerarea de oameni, de informații și activități, dato- 
rată în mare parte colocării companiilor înrudite: la nivel glo- 
bal, gândește-te la Londra și New York, capitalele financiare, 
și la Shenzhen din provincia Guangdong din China, capitala 
electronicelor de larg consum. Economiile de scară” reușesc să 


* Economiile în care întreprinderile își reduc costurile unitare produ- 
când mai multe bunuri sau servicii și care, odată cu creșterea producției, își 
reduc costurile medii prin repartizarea costurilor fixe asupra unei producții 
mai mari (n. tr.). 


= 


economiseasca multi bani; interactiunile dintre producatori, fur- 
nizori si consumatori sunt mai usor de gestionat; intreprinderile 
au acces la rezerve mari de forță de munca si la competenţe 
diverse și (în ciuda problemelor cauzate de aglomeratie și asu- 
pra mediului), calitatea vieții din orașele mari atrage persoanele 
talentate, adesea din întreaga lume. Orașele creează nenumărate 
sinergii și oportunități de investiţii și oferă acces la o educaţie 
superioară și la cariere pline de satisfacţii. Acesta este moti- 
vul pentru care multe orașe mai mici — odată cu peisajul rural 
înconjurător — își pierd locuitorii, dar megalopolisurile con- 
tinuă să crească. 

Nu este ușor să le clasificăm după mărime, întrucât diver- 
sele granițe administrative generează cifre diferite atunci când 
megalopolisurile sunt luate în considerare ca unități funcționale. 
Tokyo, cel mai mare megalopolis din lume, folosește opt definiții 
jurisdictionale sau statistice diferite, de la cele 23 de cartiere 
ale orașului vechi, cu mai puţin de 10 milioane de oameni, până 
la zona Regiunii Capitalei Ţării, cu aproape 45 de milioane de 
locuitori. Unitatea folosită de administraţia orașului este Regi- 
unea Metropolitană Majoră din Tokyo (T6ky5 daitoshiken), care 
se definește prin accesul populaţiei la navetă pe o rază de 70 
de kilometri, pornind de la masivele turnuri gemene ale Clădirii 
Administraţiei Metropolitane (Tokyo tochd) din Shinjuku; regi- 
unea are acum aproximativ 39 de milioane de oameni. 

Dezvoltarea ilustrează perfect diminuarea influenței Occi- 
dentului și ascensiunea Asiei. În 1900, 9 dintre cele mai mari 
10 orașe ale lumii se găseau în Europa și Statele Unite. În 1950, 
New York și Tokyo erau singurele megalopolisuri, iar Mexico 
City s-a adăugat listei abia în 1975. Dar, până la sfârșitul seco- 
lului, numărul megalopolisurilor a ajuns la 18, iar în 2020 lista 
număra 35 de orașe, cu peste jumătate de miliard de locuitori. 
Tokyo (cu mai multi locuitori decât Canada, care generează 
un produs economic aproape egal cu cel obținut de jumătate 
din populația Germaniei) rămâne în top, iar 20 dintre cele 35 
de megalopolisuri (aproape 60%) se află în Asia. Există șase în 
America Latină, două în Europa (Moscova și Paris), trei în Africa 

(Cairo, Lagos, Kinshasa) și două în America de Nord (New York 
si Los Angeles). 

Niciunul dintre ele nu sta bine in clasamentul criterii- 
lor majore de calitate a vietii: Tokyo este curat, zonele sale 
rezidentiale, situate nu prea departe de centrul orasului, sunt 
remarcabil de linistite, transportul public este exemplar, iar rata 
criminalităţii este foarte scăzută, dar locuinţele sunt înguste si 
naveta zilnică este lungă și costisitoare. Magalopolisurile chi- 
neze — construite în totalitate de migranti din zonele rurale, 
cărora, până de curând, li s-a refuzat dreptul de a locui în 
ele — au devenit modele de arhitectură inovatoare și reprezintă 
niște proiecte publice strălucitoare, dar au o calitate proastă 
a aerului și a apei, iar locuitorii lor sunt monitorizati conti- 
nuu pentru cele mai mărunte infracțiuni sociale. În schimb, în 
megalopolisurile africane domnesc puţine reguli, iar Lagos și 
Kinshasa sunt întruchiparea perfectă a dezorganizării, mizeriei 
și degradării mediului. Dar toate acestea nu prea contează; fie- 
care megalopolis — indiferent că este Tokyo (cu cel mai mare 
număr de restaurante de lux), New York (cu cea mai mare pon- 
dere a populaţiei născute în străinătate) sau Rio de Janeiro (cu 
o rată a criminalităţii care se apropie de 40 de cazuri la 100 000 
de locuitori) — continuă să atragă oameni. lar Naţiunile Unite 
prevăd o creștere cu încă 10 a numărului megalopolisurilor 
până în 2030: șase în Asia (inclusiv Ahmedabad și Hyderabad 
din India), trei în Africa (Johannesburg, Dar es Salaam, Luanda) 
și Bogotă din Columbia. 


Megalopolisuri: 2018 


Los Angeles, SUA 
12,5 milioane 


New York, SUA 
18,8 milioane 


Mexico City, Mexic 
21,6 milioane 


Congo 
13,2 milioane 


Lima, Peru 
10,4 milioane Rio de Janeiro, 
Brazilia 
13,3 milioane 
Sao Paulo, Brazilia 
3 - 21,7 milioane 
Ta ý 
Buenos Aires, Argentina 
15,0 milioane 

Moscova, Tianjin, China 


Federatia Rusa 13,2 milioane Osaka, Japonia 
— 7 12,4 milfivbape e 19,3 milioane 
Tokyo, Japonia 
37,5 milioane 
Changqing, 
China 
Shanghai, 
China 14,8 milioane 


25,6 milioane 


Guangzhou, China 


12,6 milioane Shenzhen, 


China 
11,9 milioane 


Manila, Filipine 
13,5 milioane 


mbai, India 
D,0 milioane 


\ 


5 galuru, India 
„4 milioane 


{* 


10,5 milioane 


Jakarta, Indonezia 


P milioane 


Calcutta, India 
14,7 milioane 
Dhaka, Bangladesh 

19,6 milioane 


Tari. 
Natiunile in Era Globalizarii 


Tragediile prelungite ale 


Primului Razboi Mondial 


Puţine comemorări centenare au avut o rezonanţă la fel de 
puternică precum marcarea sfârșitului primului conflict armat 
cu adevărat mondial, în noiembrie 2018. Uriașul masacru pro- 
vocat de război a marcat memoria unei generații, dar consecința 
sa cea mai tragică a fost instituirea regimului comunist în Rusia 
(1917), a celui fascist în Italia (1922) și a celui nazist în Germa- 
nia (1933). Aceste evoluții au condus la cel de-al Doilea Război 
Mondial, care a ucis și mai multi oameni și a avut urmări directe 
sau indirecte, inclusiv NATO vs. Rusia și divizarea Coreei, care 
încă ne tulbură viața. 


Bătălia de pe Somme, 1916: trupele britanice si un tanc Mark I 


Chiar dacă al Doilea Război Mondial a facut un număr mai 
mare de victime, se poate afirma totuși că prima conflagrație a 
reprezentat dezastrul decisiv, întrucât a provocat mare parte 
din ceea ce a urmat. Este adevărat, al Doilea Război Mondial a 
înregistrat progrese mult mai mari în privința forței distruc- 
tive, printre care cele mai rapide avioane de luptă propulsate de 
motoare cu pistoane, enormele bombardiere cu patru motoare 
(B17), rachetele (V1 și V2 germane) si, chiar spre sfârșitul raz- 
boiului, bombele nucleare care au distrus Hiroshima si Nagasaki. 

Prin comparație, Primul Război Mondial, cu tranșeele sale 
și fronturile care abia se mișcau, a fost un conflict considera- 
bil mai putin dinamic. Dar, la o privire mai atentă, observăm că 
progresele exclusiv tehnice au fost realmente esenţiale pentru 
prelungirea sa și creșterea numărului de morți. 

Lăsând deoparte folosirea gazelor toxice în luptă (care nu 
s-a mai repetat niciodată la o asemenea scară), pe parcursul 
primei conflagrații au fost dezvoltate și perfecționate mai multe 
modalitati-cheie pentru războiul modern. Primele submarine cu 
motoare diesel au fost folosite, în cadrul unor incursiuni lungi, 
pentru atacarea convoaielor de nave comerciale. Tot acum, au 
fost utilizate primele tancuri. Au fost declanșate primele rai- 
duri aeriene de bombardament, folosind atât dirijabile, cât și 
avioane. Primul portavion gata de luptă a fost lansat în 1914. În 
1916, francezii au testat cu succes emitatoarele portabile, care 
permiteau comunicarea vocală aer-sol și, în 1917, comunicarea 
aer-aer, punând bazele lungului drum spre dezvoltarea unor 
componente electronice tot mai mici, tot mai practice. 

Dar, printre aceste progrese, trebuie să evidentiem spectacu- 
loasa inovaţie care i-a permis Germaniei aflată sub blocadă să 
reziste pe două fronturi timp de patru ani: sinteza amoniacului. 
Când a început războiul, marina britanică a tăiat accesul Germa- 
niei la nitrații importati din Chile, necesari pentru producţia de 
explozibili. Dar, printr-o coincidență remarcabilă, Germania a 
reușit să se aprovizioneze singură cu nitrați artizanali. În 1909, 
Fritz Haber, profesor la Universitatea din Karlsruhe, a finalizat 
lungul proces de sintetizare a amoniacului din elementele sale 

constitutive. Azotul si hidrogenul au fost combinate la presi- 
uni înalte si în prezenţa unui catalizator, obținându-se astfel 
amoniacul (NH,). 

Până în octombrie 1913, BASF — pe atunci, cel mai impor- 
tant concern mondial din industria chimică, sub conducerea lui 
Carl Bosch — reușise să reproducă procesul la scară comerci- 
ală, în prima fabrică de amoniac din lume, în Oppau, Germania. 
Acest amoniac sintetic urma să fie utilizat la producerea de 
îngrășăminte solide, cum ar fi azotatul de sodiu sau de amoniu 
(vezi „Lumea fără amoniacul sintetic“, p. 205). 

Dar, în mai putin de un an, a izbucnit războiul și, în loc sa 
transforme amoniacul în îngrășământ, BASF a început să pro- 
ducă acel compus pe scară industrială, necesar pentru conver- 
sia în acid azotic, folosit la sintetizarea explozivilor de război. 
În aprilie 1917, în Leuna, la vest de Leipzig, a fost construită 
o fabrică și mai mare de amoniac, iar producţia combinată a 
celor două fabrici a fost suficientă pentru susţinerea rezervei 
de explozivi necesari Germaniei până la sfârșitul războiului. 

Capacitatea industriei de a găsi soluții noi pentru fiecare 
criză a contribuit la prelungirea Primului Război Mondial, pro- 
vocând alte milioane de victime. Acest progres teribil de modern 
contravine imaginii primitive despre război, considerat de prea 
multe ori o stare prelungită de impas, în tranșee noroioase, și a 
pregătit calea pentru măcelul și mai mare de peste o generație. 


Sunt Statele Unite cu adevarat 


exceptionale? 


x“ 


Credinţa în ,exceptionalitatea americana“ — acel amestec unic 
de idealuri, idei și dragoste de libertate, care capătă o forță 
impresionantă graţie realizărilor tehnice și economice — este 
încă vie și puternică. Chiar și fostul președinte Obama, o per- 
soană recunoscută pentru abordarea neemotionala a actului de 
guvernare și, de aceea, un susţinător reticent al acestei concepții, 
s-a lăsat dat pe brazdă. La începutul mandatului său (în aprilie 
2009), el își afirmase convingerea, negând-o în esență: „Cred 
în exceptionalitatea americană, la fel cum britanicii cred in 
exceptionalitatea britanică și grecii în exceptionalitatea gre- 
cească“. Până în mai 2004, s-a lăsat însă înduplecat: „Cred în 
exceptionalitatea americană cu fiecare fibră a ființei mele“. 

Dar astfel de proclamări nu înseamnă nimic dacă nu sunt 
conforme cu realitatea. Iar aici ceea ce contează cu adevărat nu 
este mărimea produsului intern brut al unei tari sau numărul 
de focoase ori brevete de invenţie pe care le deține, ci variabi- 
lele care surprind cu adevărat bunăstarea intelectuală și fizică a 
cetățenilor săi. Aceste variabile sunt, pur și simplu, viața, moar- 
tea și cunoașterea. 

Mortalitatea infantilă este un indicator excelent pentru o gamă 
de condiţii, printre care se numără veniturile, calitatea locuințelor, 
alimentaţia, educația și investiţiile în serviciile medicale. Foarte 
puţini copii mor în țările bogate în care oamenii au o locuință 
bună și în care părinţii educați (la rândul lor, alimentati bine) isi 
hrănesc copiii corespunzător și au acces la servicii medicale (vezi 
„Cel mai bun indicator al calității vieţii? Să analizăm mortalitatea 
infantilă“, p. 22). Și atunci cum se face că Statele Unite stau prost 
în clasamentul celor 200 de tari? Cea mai recentă comparaţie 

disponibila arata ca, avand o incidenta a mortalitatii infantile 
de 6 cazuri la 1 000 de nou-născuți, SUA nu se numără printre 
primele 25 de tari din lume. Mortalitatea infantilă este mult mai 
mare decât în Franţa (4), Germania (3) și Japonia (2). lar rata SUA 
este cu 50% mai mare decât cea a Greciei (4), o tara descrisă de 
presă ca un adevărat creuzet pentru crizele financiare. 


SPERANȚA DE VIAȚĂ MORTALITATEA INFANTILĂ 
Ani Decese la 1.000 de 
nou-născuţi 


Marea | Canada 
Britanie 

| tocul: | Locul 
22 13 


(36 de tari OCDE) (36 de tari OCDE) 


Marea Canada Marea Canada 
Britanie Locul Britanie Locul 
| Locul | Locul 


(23 4 15 9 


(36 de ţări OCDE) (156 de tari) 


A scuza acest punctaj foarte slab susținând că ţările euro- 
pene au populaţii omogene nu funcționează: în zilele noastre, 
Franța și Germania sunt pline de imigranţi recenți (vizitează 
puţin, te rog, Marsilia sau Diisseldorf). Lucrurile care contează 
cu adevărat sunt informarea părinților, alimentaţia sănătoasă, 
amploarea redusă a inegalitatilor economice și accesul uni- 
versal la servicii medicale, Statele Unite fiind (în mod noto- 
riu) singura tara modernă bogată care nu îndeplinește ultimul 
criteriu. 

Și, dacă e să analizăm finalul călătoriei noastre pe Pământ, 
rezultatele sunt aproape la fel de proaste: speranţa recentă de 
viata în SUA (circa 79 de ani pentru ambele sexe) nu se cla- 
sează nici măcar printre primele 25 de tari la nivel mondial si 
este, din nou, în urma Greciei (aproximativ 81) și a Coreei de 
Sud (aproape 83). Canadienii trăiesc, în medie, cu trei ani mai 
mult, iar japonezii (circa 84) cu aproape șase ani mai mult decât 
semenii lor americani. 

Performanţele școlare ale elevilor americani (sau lipsa aces- 
tora) sunt examinate de fiecare ediție a Programului de Eva- 
luare Internaţională a Elevilor (PISA) al Organizaţiei pentru 
Cooperare și Dezvoltare Economică. Cele mai recente rezul- 
tate (2018) pentru persoanele în vârstă de 15 ani arată că, la 
matematică, Statele Unite se situează imediat în urma Rusiei, 
Slovaciei și Spaniei, dar mult mai jos decât Canada, Germania 
și Japonia. La științe exacte, elevii americani se situează chiar 
sub scorul mediu PISA (497, fata de 501); la lectură, depășesc 
cu putin media (498, fata de 496), dar sunt cu mult în spatele 
tuturor naţiunilor occidentale dens populate și bogate. PISA, 
ca orice alt studiu, are punctele sale slabe, dar diferențele mari 
în clasamentul relativ sunt clare: nu există nici cea mai mică 
dovadă a exceptionalitatii americane la capitolul performanţe 
școlare. 

E posibil ca cititorii americani să fie deranjati de aceste 
aspecte neplăcute, dar nu există nimic discutabil în privința 
lor. În Statele Unite, riscul de deces la bebeluși și al liceenilor de 
a rămâne needucati este mai mare decât în cazul omologilor lor 

din țările bogate. Politicienii pot căuta în continuare dovezi ale 
exceptionalitatii americane, dar nu le vor regăsi în cifre, acolo 
unde contează cu adevărat. 

De ce Europa ar trebui sa fie 


mandra de ea 


La 1 ianuarie 1958, Belgia, Franta, Italia, Luxemburg, Olanda si 
Republica Federala Germania au format Comunitatea Economica 
Europeana (CEE), care avea drept scop integrarea economica si 
comerțul scutit de taxe în cadrul unei uniuni vamale. 

Deși obiectivele imediate erau exclusiv economice, aspiraţiile 
CEE au fost dintotdeauna mai mari. În Tratatul de la Roma, 
documentul fondator, statele membre și-au afirmat hotărârea 
„de a asigura progresul economic și social al țărilor lor prin 
acțiuni comune de eliminare a barierelor care despart Europa“. 
La acea vreme, aceste obiective păreau nerealiste: Europa era 
divizată nu doar de prejudecăți naționale și inegalităţi econo- 
mice, ci, mult mai grav, de Cortina de Fier, care traversa con- 
tinentul de la Marea Baltică până la Marea Neagră, Moscova 
controlând ţările de la est de ea. 

Sovieticii și-au reafirmat dominaţia după eșecul Primăverii 
de la Praga din 1968 (când încercările cehoslovace de reformă 
s-au încheiat prin invazia sovietică a țării), în vreme ce CCE 
a continuat să accepte noi membri: Marea Britanie, Irlanda 
si Danemarca în 1973, Grecia în 1981, Spania și Portugalia 
în 1986. Apoi, după prăbușirea URSS, în 1991, s-a deschis 
calea către integrarea paneuropeană. În 1993, Tratatul de la 
Maastricht a instituit Uniunea Europeană; în 1999, a fost creată 
o monedă comună, euro, iar în prezent 27 de naţiuni aparțin 
Uniunii. 

Procentul europenilor care spun 
ca Uniunea Europeana... 


Promoveaza pacea 


Nu promoveaza pacea 


21 


Promoveaza valorile 
democratice 


Nu promoveaza 
valorile democratice 


30 


Nu promovează prosperitatea | Promovează prosperitatea 


39 


Este intruzivă | Nu este intruzivă 


51 


Este ineficientă | Nu este ineficientă 


54 


Înțelege nevoile 


Nu înțelege nevoile | Int 
cetățenilor săi 


cetățenilor săi 

Notă: Procentele reprezintă mediile din 10 tari europene. 


UE are putin peste 500 de milioane de locuitori, mai putin 
de 7% din populaţia globală, dar generează aproape 24% din 
producția economică mondială, fata de 22% în cazul Statelor 
Unite. Uniunea contabilizează aproape 16% dintre exporturile 
globale de bunuri — cu o treime mai mult decât Statele Unite —, 


inclusiv automobile, avioane, produse farmaceutice si bunuri de 
lux. În plus, jumătate dintre cei 27 de membri ai săi se numără 
printre primele 30 de tari din punctul de vedere al calității 
vieții, măsurată de Indicele Dezvoltării Umane al Organizaţiei 
Naţiunilor Unite. 

Și, cu toate astea, UE asistă în prezent la creșterea gradului 
de îngrijorare și nemulțumire. Granițele sale slăbesc, iar Marea 
Britanie a părăsit deja Uniunea. 

În Europa, comentatorii oferă explicaţii interminabile despre 
aceste metehne centrifugale: controlul birocratic excesiv exer- 
citat de Bruxelles, reafirmarea suveranităţii naționale și alegeri 
economice și politice proaste, în special adoptarea unei monede 
comune, fără o responsabilitate fiscală comună. 

Trebuie să mărturisesc că sunt siderat. Fiind născut în tim- 
pul ocupaţiei naziste, crescând de partea nepotrivită a Cor- 
tinei de Fier, într-o familie al cărei trecut este reprezentativ 
pentru originile naţionale și lingvistice deseori complicate ale 
continentului, eu văd în Europa de astăzi — cu toate neajun- 
surile sale — un produs uluitor, prea bun ca să fie adevărat. Cu 
siguranță, aceste realizări merită dublarea eforturilor noastre 
si compromisurile necesare pentru reunificare. 

Din păcate, deceniile de pace și prosperitate au fost conside- 
rate ceva normal, iar lipsurile și dificultățile (unele inevitabile, 
altele impardonabile) au fost folosite pentru reaprinderea vechi- 
lor prejudecăți și animozitati. Dorința mea pentru Europa: faceți 
în așa fel încât să funcționeze. Altfel, eșecul va costa scump. 

Brexit: realitatile care conteaza cel 
mai mult nu se vor schimba 


Care vor fi schimbările reale in Marea Britanie post-Brexit? Desi- 
gur, multe s-au schimbat deja în etapa premergătoare eveni- 
mentului, iar cele întâmplate pot fi descrise cel mai bine folosind 
cuvintele cu care limba engleză s-a îmbogățit graţie ultimei 
invazii reușite a acestor insule: țara a trecut printr-o perioadă 
derutantă de acuzații, acrimonie, condamnări, deziluzii, falsi- 
ficări, iluzii, acuzaţii reciproce și testare a bunei-cuviinte. 

Dar ce se va schimba cu adevărat după cinci sau zece ani 
pe acest drum în privința factorilor determinanti din viata 
naţiunii? Să începem cu începutul. Cu toţii trebuie să mâncăm, 
iar societățile moderne s-au descurcat extraordinar la capitolul 
procurării unei varietăți fără precedent de alimente, la un cost 
general accesibil. Cu toţii trebuie să ne alimentăm cu energie 
clădirile, industriile și transportul, prin asigurarea unui flux 
continuu de combustibil și electricitate. Trebuie să producem — 
și să reînnoim — baza materială a societăților noastre prin fabri- 
care, construire și întreținere. Și avem nevoie de infrastructuri 
adecvate (școli, sisteme de sănătate și de îngrijire a vârstnicilor) 
pentru a educa oamenii și pentru a-i îngriji când sunt bolnavi 
sau bătrâni. Orice alte probleme sunt de ordin secundar. 

La toate aceste capitole, socotelile sunt clare. În ultimele 
secole, Marea Britanie nu s-a bazat doar pe producția proprie 
de alimente, iar dependența sa de importuri s-a dublat, de la 
aproximativ 20%, la începutul anilor 1980, la 40%, în ultimii 
ani, iar, pe termen scurt, doar rationalizarea draconică a ali- 
mentelor (și lipsa produselor proaspete în timpul iernii) poate 
reduce semnificativ această dependenţă de importuri. Trei sfer- 
turi dintre importurile britanice de alimente provin din UE, dar 


cultivatorii de legume spanioli si producatorii danezi de sunca 
vor fi în continuare avizi să-și exporte produsele, atâta vreme 
cât consumatorii britanici le vor cumpăra și, prin urmare, nu va 
exista o cerere care să distrugă taxele sau preţurile. 


Marea Britanie se descurcă binișor în prezent... dar îi va 
merge oare și mai bine? 

Ultima dată când Marea Britanie a fost exportatoare netă 
de energie (petrol și gaze din Marea Nordului) era în 2003, în 
ultimii ani, tara importând 30-40% din energia sa primară — în 
primul rând, gaze naturale. Din nou, nu vor avea loc schimbări. 
majore în viitorul apropiat, iar piaţa energetică globală bine 
aprovizionată va asigura continuitatea prețurilor accesibile ale 
importurilor. 

Marea Britanie — cândva, o tara fără rivali pentru inventa- 
tori si un avanpost al productiei moderne pe baze stiintifice 
(la urma urmei, este tara care ni i-a dat pe Michael Faraday, 
Isambard Kingdom Brunel, James Clerk Maxwell si Charles 
Algernon Parsons) — a ajuns sa fie mai putin industrializata 
decât Canada, tara occidentală care, din punct de vedere isto- 
ric, stătea cel mai slab la acest capitol. În 2018, productia a 
reprezentat 9% din PIB-ul britanic, comparativ cu 10% pentru 
Canada, 11% in cazul SUA, respectiv 19%, 21% si 27% pentru alte 
superputeri industriale, cum sunt Japonia, Germania si Coreea 
de Sud... si 32% pentru Irlanda, a cărei pondere o întrece acum 
chiar și pe cea a Chinei, aflată la 29%. Cu toate acestea, din nou, 
nicio răsturnare politică de peste noapte nu poate da peste cap 
această tendinţă istorică. 

La fel ca în restul Europei, oferta educațională modernă 
din Marea Britanie a pus accentul pe cantitate în detrimen- 
tul calităţii, sistemul de sănătate funcţionează sub numeroase 
constrângeri, multe dintre ele bine cunoscute (ușor de ilustrat 
prin suvoiul de rapoarte care vorbesc despre suprasolicitarea 
angajaţilor Serviciului Naţional de Sănătate și despre spitalele 
supraaglomerate), iar îmbătrânirea populaţiei va necesita tot 
mai multe resurse. Cota națională a dependenței de vârstnici 
(numărul persoanelor de peste 65 de ani ca pondere din totalul 
populaţiei între 20 si 64 de ani active economic), care, în 2020, 
este încă la 32% — totuși, putin mai mare decât cea a Franţei sau 
Germaniei —, va ajunge la 47% până în 2050. Nicio intervenţie 
guvernamentală și nicio declaraţie de suveranitate și de detașare 
fata de birocratii de la Bruxelles nu vor avea vreun efect asupra 
acestui proces inexorabil. 

Având în vedere aceste realități fundamentale, un observator 
rational ar trebui să se întrebe care sunt diferenţele tangibile si 
beneficiile clare pe care le poate aduce reafirmarea insularitatii 
britanice. E simplu să pictezi sloganuri false pe autobuze, e ușor 
să faci promisiuni extravagante, iar sentimentele de mândrie și 
satisfacție pot fi convingătoare pe moment, însă niciuna din- 
tre aceste fapte intangibile nu poate schimba ceea ce a devenit 

Marea Britanie în ultimul timp: o naţiune îmbătrânită; o tara 
dezindustrializată și epuizată, al cărei PIB pe cap de locuitor este 
acum doar cu putin mai mare decât jumătatea mediei irlandeze 
(un lucru pe care Swift, Gladstone sau Churchill l-ar găsi de 
neconceput), trecut-au anii puternicei tari, a cărei pretenţie de 
unicitate se bazează pe numărul prea mare de prinți zbuciumati 
si pe exportul de seriale TV de epoca, ce au loc in conace de tara 
deteriorate, populate cu prea multi servitori. 

Motive de ingrijorare cu privire la 


viitorul Japoniei 


Pe 2 septembrie 1945, reprezentantii guvernului japonez au 
semnat la bordul navei USS „Missouri“, ancorată în Golful Tokyo, 
actul de capitulare. Așa s-a încheiat poate cel mai neîndurător 
război modern, al cărui rezultat a fost decis de superioritatea 
tehnică a SUA încă dinainte de a începe. Japonia era depășită din 
punct de vedere material chiar și în momentul în care a atacat 
Pearl Harbor — în 1940, Statele Unite produceau aproximativ 
de 10 ori mai mult oțel decât Japonia și, în timpul războiului, 
diferența s-a accentuat. 


Populaţia japoneză de-a lungul timpului 

Economia japoneză, devastată de război, a depășit var- 
ful antebelic abia în 1953. Dar, până atunci, fusese turnată 
fundaţia pentru creșterea spectaculoasă a ţării. În scurt timp, 
gama exporturilor sale foarte căutate a ajuns să varieze de la 
primele radiouri cu tranzistoare (Sony) la primele nave petro- 
liere gigantice (Sumitomo). Prima Honda Civic a sosit în Statele 
Unite in 1973 si, în 1980, mașinile japoneze dețineau deja 30% 
din cota de piaţă a SUA. În 1973-1974, Japonia, total depen- 
dentă de importurile de ţiţei, a fost puternic afectată de decizia 
Organizaţiei Ţărilor Exportatoare de Petrol (OPEC) de a crește 
de cinci ori prețul exporturilor de petrol, dar tara s-a adap- 
tat rapid, căutând să obțină eficiența energetică, iar în 1978 a 
devenit a doua economie din lume, după SUA. În 1985, yenul 
era atât de puternic, încât Statele Unite, simțindu-se vulnerabile 
în fata importurilor japoneze, au forțat devalorizarea monedei. 
Însă, chiar și după asta, economia japoneză a crescut: după 
ianuarie 1985, în următorii cinci ani, indicele Nikkei a crescut 
de peste trei ori. 

Era prea frumos ca să fie adevărat; într-adevăr, succesul 
reflecta mecanismele unei enorme bule financiare, impulsio- 
nate de prețul umflat al acţiunilor și al imobiliarelor. În ianuarie 
2000, la zece ani după atingerea apogeului, indicele Nikkei se 
afla la jumătate din valoarea sa din 1990 și abia recent a reușit 
să atingă și să depășească acest nivel scăzut. 

Emblematicii producători de electronice de larg consum, pre- 
cum Sony, Toshiba și Hitachi, se străduiesc acum din greu să 
fie profitabili. Toyota și Honda, mărci auto globale, recunos- 
cute cândva pentru fiabilitatea lor de neegalat, recheamă acum 
în service milioane de vehicule. Începând din 2014, airbagurile 
defecte ale firmei Takata au condus la cea mai mare reche- 
mare în service din istorie pentru o piesă fabricată. În 2013, 
bateriile nefiabile cu litiu-ion ale GS Yuasa au provocat pro- 
bleme noului Boeing 787. Dacă adăugăm la aceasta frecventele 
schimbări guvernamentale, tsunamiul din martie 2011, urmat 
de catastrofa de la Fukushima, îngrijorările constante cu privire 

la imprevizibila Coree de Nord si agravarea relatiilor cu China 
si Coreea de Sud, obținem o imagine cu adevărat îngrijorătoare. 

Există o problemă și mai fundamentală. Pe termen lung, 
bunăstarea naţiunilor este determinată de tendințele populației. 
Japonia nu doar că este tara cu cea mai rapidă rată a îmbătrâ- 
nirii dintre economiile importante (deja o persoană din patru 
are peste 65 de ani și, până în 2050, acest procent va ajunge 
la aproape 40%), dar populaţia sa este, totodată, în scădere. În 
2050, numărul de locuitori, care este în prezent de 127 de mili- 
oane, va ajunge la doar 97 de milioane și previziunile indică o 
reducere a forței tinere de muncă, necesară în construcții și 
sistemul medical. Cine va întreține ampla și admirabil de efi- 
cienta infrastructură de transport japoneză? Cine se va îngriji 
de milioanele de bătrâni? Până în 2050, persoanele de peste 80 
de ani vor depăși numeric copiii. 

Soarta tuturor țărilor majore a urmat traiectorii specifice 
de creștere și descreștere, dar poate cea mai mare diferenţă de 
traseu s-a înregistrat în privința duratei apogeului lor: unele au 
cunoscut un platou relativ prelungit, urmat de un declin con- 
stant (atât imperiul britanic, cât și Statele Unite ale secolului 
XX se potrivesc acestui tipar); altele au avut parte de o ascen- 
siune fulgerătoare până în vârf, urmată de un declin mai mult 
sau mai puțin rapid. Japonia se încadrează, în mod evident, în 
ultima categorie. Ascensiunea sa rapidă de după cel de-al Doi- 
lea Război Mondial s-a încheiat la sfârșitul anilor 1980 și de 
atunci a avut parte doar de declin: pe parcursul unei singure 
vieţi de om, a devenit dintr-o tara în suferință o superputere 
economică admirată — și temută —, cunoscând apoi stagna- 
rea și regresul unei societăți îmbătrânite. Guvernul japonez a 
încercat să caute o soluție de scăpare, dar reformele radicale 
nu sunt ușoare într-o tara care își măsluiește alegerile, nu este 
capabilă să accepte chiar și o rată moderată a imigrației si încă 
are de lucru în privința stabilirii unei păci reale cu vecinii săi. 


Cat de departe poate ajunge China? 


Unele repere sunt anticipate de ani de zile. Cate articole nu 
s-au scris oare despre momentul in care China va depăși Statele 
Unite, devenind cea mai mare economie a lumii până în — alege 
singur — 2015, 2020 sau 2025? Momentul depinde de valoarea 
folosită. S-a întâmplat deja acest lucru în privința parităţii pute- 
rii de cumpărare (PPC), care compară produsul economic al mai 
multor tari prin eliminarea distorsiunilor cauzate de fluctuațiile 
cursurilor de schimb ale monedelor lor naționale. Potrivit Fon- 
dului Monetar Internațional (FMI), în 2019, PIB-ul ajustat la PPC 
al Chinei a fost cu aproximativ 32% mai mare decât totalul SUA. 


Raportul dependenţei de vârstnici, China — SUA 

Dacă folosim însă rata cursului de schimb dintre yuan si 
dolarul american, Statele Unite sunt mult mai în fata: aceasta era 
cu aproximativ 50% mai mare în 2019 (21,4 trilioane de dolari 
fata de 14,1 trilioane de dolari). Dar, în ciuda recentei încetiniri 
a creșterii PIB-ului chinez — de la două cifre la o rată oficială 
între 6% și 7% pe an și, în realitate, mai mică —, aceasta este încă 
mult mai mare decât creșterea Statelor Unite. Prin urmare, este 
doar o chestiune de timp până când China va deveni numărul 
1, chiar și în termeni nominali. 

Calea către locul 1 a început in 1978, când tara a adoptat 
modernizarea economică, lăsând în urmă trei decenii de admi- 
nistrare defectuoasă. Zeci de ani la rând, China a fost cea mai 
mare producătoare mondială de cereale, cărbune și ciment și, 
vreme de ani de zile, cel mai mare exportator de bunuri fabri- 
cate, în general, și de electronice de consum, în special. Nu este 
nimic surprinzător în acest sens: populaţia Chinei este cea mai 
mare din lume (1,4 miliarde în 2016), iar noua sa economie, 
modernizată, presupune producții proporțional de mari. 

Dar, în termeni relativi, China cu greu poate fi considerată 
bogată: PPC-ul calculat cu generozitate de Banca Mondială 
estima PIB-ul pe cap de locuitor, pentru anul 2019, la 19 504 
dolari, adică locul 73 în clasamentul mondial, în spatele Mun- 
tenegrului și Argentinei și imediat înaintea Republicii Domini- 
cane, Gabon și Barbados, o clasare nicidecum uimitoare. Toată 
lumea a auzit despre chinezii bogaţi, care cumpără proprietăți 
imobiliare în Vancouver și Londra și ceasuri încrustate cu dia- 
mante de la Galeriile Lafayette din Paris, dar aceștia reprezintă 
o minoritate. 

PIB-ul și numărul de nouveaux riches sunt măsuri înșelătoare 
ale calității vieţii reale din China. Mediul este în continuă degra- 
dare. Poluarea aerului în orașele țării este incredibil de mare: 
conform Organizaţiei Mondiale a Sănătăţii, nivelul maxim accep- 
tabil de particule cu diametre sub 2,5 nanometri este de 25 de 
micrograme pe metru cub de aer, dar multe orașe chineze au 
depășit în mod repetat 500 ug/m?. Unele au înregistrat chiar si 
maxime de peste 1 000. În 2015, Beijingul a raportat, în medie, 

80 ug/m3, comparativ cu o valoare mai mică de 10 pentru 
New York. Aceste niveluri de poluare extrem de ridicate cresc 
incidenţa bolilor respiratorii și cardiace și scurtează durata pre- 
conizată de viata. 

Poluarea apei este, de asemenea, endemică. Aproape jumă- 
tate dintre locuitorii zonelor rurale ale Chinei nu beneficiază de 
o canalizare modernă. Tara are mai putin teren arabil pe cap de 
locuitor decât India și, spre deosebire de mult mai mica Japo- 
nie, nu s-ar putea baza niciodată pe scară largă pe importuri. 
Resursele de petrol și de gaze naturale ale Chinei sunt inferi- 
oare celor ale SUA, importurile recente de ţiţei reprezentând 
peste 60% din consumul total, în vreme ce Statele Unite sunt 
în prezent un importator minor. Și ar fi bine să nu ne gândim 
la un dezastru precum cel de la Fukushima, într-o tara în care 
s-au construit cu rapiditate foarte multe reactoare nucleare 
noi în provincii de coastă dens populate sau la o altă pandemie 
declanșată într-una dintre pieţele de pește aglomerate. 

În cele din urmă, populația ţării trece printr-un proces rapid 
de îmbătrânire — de aceea, Partidul Comunist a renunțat în 2015 
la politica prin care le interzicea cuplurilor să aibă mai mult 
de un copil — și, prin urmare, avantajul său demografic este 
deja în scădere. Raportul dintre persoanele active economic și 
cele dependente economic a atins punctul culminant în 2010 
și dinamismul industrial al Chinei va scădea odată cu diminu- 
area acestui raport. 

Am mai asistat odată la acest proces. Să facem comparatia 
dintre Japonia din 1990, a cărei ascensiune părea să sfideze 
întreaga lume occidentală, și Japonia anului 2020, după 30 de 
ani de stagnare economică (vezi „Motive de îngrijorare cu pri- 
vire la viitorul Japoniei“, p. 75). Aceasta este probabil cea mai 
bună imagine pentru contrastul probabil dintre China din 2020 
și cea a anului 2050. 

India vs. China 


India pe locul 1? Foarte probabil; India va depăși în curând China 
în privinţa celei mai numeroase populații din lume. Întrebarea 
este dacă va reuși să conteste și supremaţia sa economică. 

Cel puţin de la destrămarea Imperiului Roman, dinastiile 
chineze succesive au guvernat peste mai multi oameni decât 
orice alt regim din lume. În 1912, la sfârșitul perioadei imperiale, 
China avea aproximativ 428 de milioane de locuitori; în 1949, 
când puterea a fost preluată de comuniști, avea 542 de milioane; 
în 2000, 1,27 miliarde și, la sfârșitul lui 2019, aproximativ 1,4 
miliarde. Încetinirea ratei de creștere este rezultatul direct al 
politicii de limitare a numărului de copii la unul singur, adop- 
tată în 1979 și încheiată în 2015 (vezi capitolul precedent). Între 
timp, populația Indiei a crescut de la 356 de milioane în 1950 la 
1,05 miliarde în 2000 și 1,37 miliarde la sfârșitul anului 2019. 

Avantajul Chinei s-a diminuat cu rapiditate și, dacă previzi- 
unile demografice pe termen scurt sunt credibile, atunci e clar 
că India va depăși totalul Chinei până, cel târziu, în 2025 (con- 
form celei mai recente prognoze a ONU), poate chiar în 2023. 

Între timp, este fascinant să comparăm cele două state uriașe. 
Ambele tari practică avortul selectiv al fetușilor de sex femi- 
nin, creând raporturi anormale ale sexului la naștere. Raportul 
normal este de 1,06 nou-născuţi de sex masculin fata de cei de 
sex feminin, dar în India acesta este 1,12, iar în China de 1,15. 

Ambele tari sunt dominate de corupție: cel mai recent Indice 
de Perceptie a Coruptiei, de la Transparency International, pla- 
sează India și China pe locul 80 dintre cele 180 de tari analizate 
(Danemarca este cea mai necoruptă tara, în vreme ce Somalia 
ocupă ultimul loc). in ambele tari, inegalitatea economică, măsu- 
rată cu ajutorul coeficientului Gini, este foarte ridicată: circa 


India vs. China: 2020 


Teren arabil 
(ha/cap de 
locuitor) 


Rata 
coruptiei 
(din 180 de 
tari) 


48 in India si 51 in China (comparativ cu 25 in Danemarca, 33 
în Marea Britanie si 38 în SUA). Si, în amândouă ţările, patu- 
rile bogate ale populaţiei rivalizează în privința consumului 
ostentativ, colecționând mașini scumpe și reședințe somptu- 
oase. Mukesh Ambani, președintele Reliance Industries Limited, 
deţine cea mai scumpă reședință privată din lume; Antilia sa, 
un zgârie-nori cu 27 de etaje finalizat în 2012, are o panoramă 
perfectă asupra mahalalelor din Mumbai. 

Dar există și diferențe fundamentale. Creșterea econo- 
mică rapidă începută în 1980 a făcut din China o tara mult mai 
bogată, cu un PIB nominal (conform estimării FMI pentru 2019) 
de aproape cinci ori mai mare decât cel al Indiei (14,1 trilioane 
de dolari fata de 2,9 trilioane de dolari). În 2019, în China, media 
pe cap de locuitor, măsurată în raport cu paritatea puterii de 
cumpărare, a fost (conform FMI) de două ori și ceva mai mare 
decât cea a Indiei (20 980 de dolari fata de 9 030 de dolari). 

Pe de altă parte, China este un stat controlat strict de un par- 
tid unic și condus de un birou politic alcătuit din șapte bărbați în 
vârstă, în vreme ce India continuă pe un drum extrem de imper- 
fect, dar incontestabil de democratic. În 2019, Freedom House 
a atribuit Indiei 75 de puncte la capitolul indicelui de libertate, 
comparativ cu numai 11 puncte atribuite Chinei (Marea Britanie 
a obținut 93 și Canada 99). 

O altă comparație este la fel de grăitoare: printre marile rea- 
lizări tehnologice ale Chinei se numără utilizarea unei cenzuri 
feroce a internetului și extrem de intruzivul sistem de moni- 
torizare, parte a noului și omniprezentului Sistem de Credite 
Sociale; una dintre marile contribuții ale Indiei în domeniul 
tehnologiei avansate o reprezintă liderii corporațiilor tehnice 
din tara și din străinătate. Multi emigranți indieni au ajuns în 
poziţii de conducere în Silicon Valley: Sundar Pichai la Google, 
Satya Nadella la Microsoft, Shantanu Narayen la Adobe și Sanjay 
Jha la GlobalFoundries, ca să-i menționăm doar pe cei mai 
proeminenți. 

Va fi fascinant de urmărit în ce măsură India va reuși să 
copieze succesul economic al Chinei. Iar China, la rândul său, va 


trebui să facă fata diminuării avantajului demografic: începând 
din 2012, raportul său de dependenţă — numărul vârstnicilor 
activi în câmpul muncii împărţit la cel al persoanelor care sunt 
prea tinere sau prea bătrâne ca să muncească — a crescut (acum 
este putin peste 40%). Întrebarea este dacă tara va îmbătrâni 
înainte să devină cu adevărat bogată. Ambele tari au probleme 
ecologice uriașe și se confruntă cu provocarea asigurării hra- 
nei necesare populației, însă India are cu aproximativ 50% mai 
multe terenuri agricole. 

O ultimă complicatie: ambele puteri nucleare trebuie să sem- 
neze obligatoriu un tratat prin care să pună capăt dezacordului 
teritorial din Himalaya. S-au lovit de această problemă de mai 
multe ori, cel mai grav în 1962. Situaţia poate deveni încordată 
atunci când două puteri în ascensiune își dispută graniţele. 

Și totuși acest conflict nu este cea mai mare provocare 
imediată a Indiei. Mult mai presante sunt nevoia de reducere 
în continuare a ratei fertilității (dacă celelalte condiţii rămân 
neschimbate, acest lucru va duce la o creștere a venitului pe cap 
de locuitor), provocarea menținerii autosuficientei alimentare 
de bază (0 tara de peste 1,4 miliarde este prea mare pentru a 
se baza pe importuri) și găsirea unei soluţii de îmbunătățire 
a relațiilor deteriorate dintre hindusii și musulmanii din tara. 

De ce industria este in 


continuare importanta 


Industria a crescut, dar, pe de altă parte, a scăzut. Între 2000 si 
2017, valoarea mondiala a produselor industriale a crescut de 
mai bine de doua ori, de la 6,1 trilioane de dolari la 13,2 trili- 
oane de dolari. Între timp, importanţa relativă a producției este 
în scădere rapidă, reluându-și tendința descendentă anterioară 
din agricultură (ce reprezintă în prezent doar 4% din produsul 
economic mondial). Pe baza statisticilor naționale uniforme ale 
Naţiunilor Unite, contribuţia sectorului industrial la produsul 
economic global a scăzut de la 25%, în 1970, la mai puţin de 
16%, în 2017. 

Declinul s-a înregistrat pe piaţa bursieră, care apreciază mai 
mult firmele care oferă servicii decât marile companii industri- 
ale. La sfârșitul anului 2019, Facebook — constantul furnizor 
de selfie-uri — avea o capitalizare de piaţă de aproape 575 de 
miliarde de dolari, de aproape trei ori mai mult decât Toyota, 
principalul producător mondial de autoturisme. Iar SAP, cel 
mai mare furnizor de software din Europa, valora cu aproxi- 
mativ 60% mai mult decât Airbus, cel mai important producător 
european de avioane. 

Cu toate acestea, industria este în continuare importantă 
pentru sănătatea economiei unei tari, deoarece niciun alt sec- 
tor nu poate genera, nici pe departe, la fel de multe slujbe bine 
plătite. Să luăm Facebook, de exemplu, care, la sfârșitul anului 
2019, avea aproximativ 43 000 de angajaţi, spre deosebire de 
Toyota, cu 370 000 de salariați de-a lungul anului fiscal 2019. 
Producţia contează încă. 


Industria creeaza locuri de munca: doar doua dintre primele 

Primele patru economii sunt in continuare principalele patru 
puteri industriale, reprezentand, in 2018, aproximativ 60% din 
producţia industrială mondială. China se află în fruntea listei, cu 
o pondere de aproape 30%, urmată de Statele Unite (circa 17%), 
Japonia și Germania. Dar importanţa relativă a industriei diferă 
de la economia unei tari la alta. În 2018, sectorul producţiei 
chineze a contribuit cu peste 29% din PIB — în același an, cota 
industriei a atins aproximativ 21% în Japonia și Germania și 
doar 12% în Statele Unite. 

Dacă e să clasificăm tările după valoarea industrială pe cap 
de locuitor, atunci Germania, cu aproximativ 10 200 de dolari în 
2018, trece în fruntea celor mai importante patru tari, urmată de 
Japonia, cu aproximativ 7 900 de dolari, Statele Unite, cu apro- 
ximativ 6 800 de dolari și China, cu doar 2.900 de dolari. Dar 
liderul global este în prezent Irlanda, tara care, până la aderarea 
la UE (pe atunci cunoscută sub numele de CEE), în 1973, avea 
un sector industrial nesemnificativ. Impozitul scăzut perceput 
corporațiilor (12,5%) a atras zeci de multinaționale, care pro- 
duc acum 90% dintre bunurile de export ale ţării, iar valoarea 
industrială pe cap de locuitor a trecut de 25 000 de dolari pe 
an, depășind Elveţia, cu 15 000 de dolari. Când ne gândim la 
fabricile elveţiene, ne vin în minte Novartis și Roche (produ- 
cători farmaceutici) sau Swatch Group (firmă producătoare de 
ceasuri, inclusiv Longines, Omega, Tissot și alte mărci celebre). 
Când ne gândim la fabricile irlandeze, ne vin în minte Apple, 
Johnson & Johnson sau Pfizer — toate străine. 

Printre ţările în care produsele industriale reprezintă mai 
mult de 90% din totalul comerțului de mărfuri nu se numără 
doar China și Irlanda, ci și Bangladesh, Republica Cehă, Israel 
sau Coreea de Sud. Germania are o pondere de aproape 90%; 
cota SUA este sub 70%. 

Bilanţul net al comerțului internaţional cu bunuri indus- 
triale este, de asemenea, relevant, deoarece dezvăluie două 
lucruri: măsura în care o naţiune își poate satisface propria 
nevoie de produse și cererea pentru produsele sale în străină- 
tate. După cum era de așteptat, Elveţia, Germania și Coreea de 

Sud înregistrează mari surplusuri, în timp ce Statele Unite au 
atins în 2018 un nou record în privința deficitului comercial de 
mărfuri, ajungând la 891 de miliarde de dolari sau aproximativ 
2 700 de dolari pe cap de locuitor — preţul plătit pentru impor- 
tul din Asia al produselor electronice, hainelor, încălțămintei, 
mobilierului și dispozitivelor de bucătărie. 

Dar, până în 1982, Statele Unite s-au bucurat, generații la 
rând, de surplusuri comerciale, iar China a înregistrat până în 
1989 un deficit cronic. Care sunt șansele ca SUA să-și reme- 
dieze dezechilibrul comercial masiv în raport cu China sau ca 
India să copieze succesul producţiei chineze? 

Rusia si SUA: cum unele lucruri nu 


’ 
se schimba niciodata 


Tensiunile dintre Rusia si SUA care s-au accentuat pe parcur- 
sul celui de-al doilea deceniu al secolului XXI sunt doar ultima 
manifestare a îndelungatei rivalitati dintre cele două super- 
puteri. În august 2019, Statele Unite s-au retras din Trata- 
tul cu Rusia referitor la Armele Nucleare cu Rază Medie de 
Acţiune; ambele parti dezvoltă acum noi rachete, iar cele două 
tari s-au confruntat în privinţa viitorului fostei republici sovie- 
tice Ucraina. 


Sputnik 


Privind retrospectiv, este clar că unul dintre momentele deci- 
sive ale confruntării lor de decenii a avut loc vineri, 4 octombrie 
1957, când Uniunea Sovietică a lansat Sputnik 1, primul satelit 
artificial. Din punct de vedere tehnic, era o realizare modestă: 
o sferă de 58 de centimetri în diametru, cântărind aproape 84 
de kilograme, din care ieșeau patru antene ca niște tije. Deși 
cele trei baterii de argint-zinc reprezentau aproximativ 60% din 
masa totală, ele generau doar 1 watt, destul cât să emită bipuri 
stridente pe lungimile de undă de 20 007 și 40 002 megahertzi 
timp de trei săptămâni. Satelitul a ocolit planeta de 1 440 de ori 
înainte să se prăbușească în flăcări, pe 4 ianuarie 1958. 

Sputnik n-ar fi trebuit să fie o surpriză. Atât sovieticii, cât și 
Statele Unite își dezvăluiseră intenţia de a lansa sateliți pe orbită 
pe parcursul Anului International al Geofizicii (1957-1958), iar 
sovieticii au publicat chiar și câteva detalii tehnice înaintea lan- 
sării. Însă publicul nu a perceput așa mica sferă sonoră de la 
sfârșitul anului 1957. 

Lumea occidentală a reacţionat cu uimire, iar Statele Unite 
cu jenă. lar jena a crescut în decembrie, când racheta Vanguard 
TV3, a cărei lansare în pripă era menită să contracareze efectul 
Sputnik, a explodat pe platforma de lansare de la Cape Cana- 
veral, la doar două secunde după decolare. Membrii delegaţiei 
sovietice la Naţiunile Unite i-au întrebat pe omologii americani 
dacă doresc să primească asistenţă tehnică în cadrul progra- 
mului sovietic dedicat țărilor nedezvoltate. 

Această umilință publică a crescut numărul solicitărilor de 
accelerare a programului spatial al ţării, de anulare a decalajului 
tehnic perceput si de stimulare a educaţiei în domeniile mate- 
maticii și științei. Șocul perceput de sistemul școlar american a 
fost probabil cel mai mare din istoria ţării. 

Toate acestea au avut o mare semnificaţie în viata mea. În 
octombrie 1957, eram adolescent în Cehoslovacia și, în fiecare 
zi, când mergeam la școală, mă uitam către inaccesibila Ger- 
manie de Vest, aflată în spatele sârmei ghimpate și al câm- 
purilor minate. Ar fi putut la fel de bine să se afle pe o altă 
planetă. Premierul sovietic Nikita Hrușciov tocmai declarase 

Occidentului: „Vă vom îngropa“; iar laudele sale cu privire la 
supremația comunistă în domeniile științei și ingineriei erau 
consolidate de reacţiile aproape panicate ale Statelor Unite. 
Această ultimă dovadă a puterii sovietice ne-a determinat pe 
mulți dintre noi să ne temem că aceasta nu va lua sfârșit la timp 
pentru generația noastră. 

Dar s-a dovedit că nu a existat niciodată un decalaj științific 
sau ingineresc real: Statele Unite și-au câștigat rapid întâieta- 
tea, lansând sateliți pentru comunicații, prognoze meteorolo- 
gice și spionaj. La mai puţin de doisprezece ani după surpriza 
Sputnik, Neil Armstrong și Buzz Aldrin pășeau pe Lună, un loc 
în care niciun cosmonaut sovietic nu avea să ajungă vreodată. 

Iar la 11 ani după Sputnik, imperiul sovietic și-a manifestat 
slăbiciunea — chiar dacă temporar — în timpul primăverii de 
la Praga, când Cehoslovacia a încercat să adopte o formă mai 
liberală de regim (în continuare comunist). Ca urmare, chiar și 
cehii care nu erau membri ai Partidului Comunist au obținut 
pașapoarte de călătorie în Vest. Astfel, în august 1969, eu și 
soția mea am aterizat la New York, cu doar câteva săptămâni 
înainte ca graniţele să fie închise pentru încă două decenii. 

În 1975, la scurt timp după ce ne-am mutat din Statele Unite 
în Canada, prima expoziție majoră organizată în cadrul recent 
finalizatului Winnipeg Convention Center prezenta programul 
spațial sovietic. Deasupra holului principal era atârnată de niște 
fire o machetă Sputnik la scară naturală. În timp ce urcam pe 
scările rulante și priveam acea sferă strălucitoare, am simţit ca 
mă întorc pe data de 4 octombrie 1957, când bipuitul satelitu- 
lui nu semnala gloria ingineriei și științei, ci teama că puterea 
sovietică va continua pentru tot restul vieții mele. 

Până la urmă, am reușit să scăpăm, însă, după cum spun 
francezii, plus ça change, plus c'est la même chose’. 


* „Cu cât se schimbă mai mult, cu atât rămâne la fel.“ (n. tr.) 

Imperii in declin: nimic nou 
sub soare 


Mentinerea unui imperiu, fie el real (cu împărat sau împărăteasă) 
sau unul de facto (definit de puterea economică și militară și 
susținut de imaginea de forță și de schimbarea alianțelor), nu 
a fost niciodată ușoară. Este greu să comparăm longevitatea 
imperiilor, din cauza gradelor diferite de centralizare și a exer- 
citării efective a controlului teritorial, politic și economic. Dar 
un lucru iese în evidență: în ciuda capacităţilor militare, tehnice 
si economice în creștere ale naţiunilor importante, menținerea 
unor imperii mari pentru perioade lungi de timp a devenit tot 
mai dificilă. 


Longevitatea ultimelor imperii reale și de facto 


Ani 
Spanii (CD ORE CSTD 


În 2011, Samuel Arbesman, care lucra la Institutul pentru 
Științe Sociale Cantitative al Universității Harvard, a analizat 
durata de viata a 41 de imperii antice dintre anii 3000 î.Hr. si 

600 d.Hr. și a descoperit că acestea au rezistat, în medie, timp de 
220 de ani, însă distribuţia duratei de viata imperiale era extrem 
de neregulată, imperiile care au supraviețuit cel putin 200 de 
ani fiind de aproximativ șase ori mai des întâlnite decât cele 
care au rezistat vreme de opt secole. În plus, cele mai durabile 
trei imperii — Elamul Mesopotamian, care a supraviețuit vreme 
de zece secole, și Regatul Vechi și cel Nou al Egiptului, care a 
rezistat fiecare câte cinci sute de ani — au ajuns la maturitate 
înainte de anul 1000 î.Hr. (Elamul, în preajma anului 1600 î.Hr., 
iar regatele egiptene, în jur de 2800, respectiv 1500 î.Hr.). 

După anul 600 d.Hr., nu am dus lipsă de imperii, dar, la o 
analiză mai atentă, observăm că nu s-au înregistrat progrese 
în privința longevitatii. Desigur, China a continuat să aibă o 
formă de guvernământ imperial până în 1911, dar aceasta a 
cuprins o duzină de dinastii diferite — inclusiv cele întemeiate 
de invadatorii străini, dinastia mongolă Yuan (1279-1368) și 
Manchu Qing (1644-1911) — care au exercitat diferite grade de 
control asupra reducerii și extinderii teritoriilor, având adesea 
pretenții nejustificate asupra regiunilor nordice și vestice din 
afara nucleului Han. 

Cronologia imperiului spaniol și a celui britanic sunt extrem 
de discutabile. Dacă luăm în considerare că anul 1492 mar- 
chează începutul imperiului spaniol și 1810 este anul sfârșitului 
său de facto, obținem o supremație a Madridului (sau, după 
1584, a El Escorialului) putin mai mare de trei secole. Pentru 
calcularea începutului imperiului britanic ar trebui oare să luăm 
în considerare anul 1497 (al expediției lui John Cabot în Ame- 
rica de Nord) sau 1604 (al Tratatului de la Londra, care pune 
capăt războiului anglo-spaniol)? Iar pentru sfârșitul acestuia 
(lăsând deoparte posesiunile minuscule de peste oceane, cum 
ar fi Anguilla sau Insulele Turks și Caicos) ar trebui să ne gân- 
dim la anul 1947 (pierderea Indiei) sau 1960 (când Nigeria, cea 
mai populată tara africană, devine independentă)? Dacă este sa 
luăm în calcul ultima dată, obținem un interval de 356 de ani. 

Și niciun imperiu nu a reușit să supraviețuiască pe întreaga 
durată a secolului XX. Ultima dinastie chineză, Qing, s-a stins 


in 1911, dupa 267 de ani de domnie, iar noul imperiu comu- 
nist a fost intemeiat abia in 1949. Imperiul sovietic, succesorul 
Romanovilor, a redobândit în cele din urmă controlul asupra 
majorităţii teritoriilor conduse anterior de tari (Finlanda si mare 
parte din Polonia fiind excepţiile majore), iar după cel de-al 
Doilea Război Mondial și-a extins controlul asupra țărilor din 
estul și centrul Europei, odată cu lăsarea Cortinei de Fier, de la 
Marea Baltică până la Marea Neagră. 

În anii Războiului Rece, imperiul transmitea o imagine 
de forță în ochii organizatorilor NATO si ai politicienilor de la 
Washington, însă din interior (am trăit acolo până la 26 de ani) 
părea mai putin formidabil. Chiar și așa, a fost o surpriză când, 
în cele din urmă, s-a destrămat atât de ușor, a rezistat din prima 
săptămână a lunii noiembrie 1917 până în ultima săptămână a 
lunii decembrie 1991 — 74 de ani și o lună, cât este speranța 
medie de viata a bărbaţilor europeni. 

Agresiunile japoneze și germane au durat, din fericire, și 
mai putin. Trupele japoneze au invadat Manciuria in septembrie 
1931; începând din 1937, armata a ocupat mai multe provincii 
din estul Chinei; din 1940, a preluat controlul asupra Vietna- 
mului, Cambodgiei, Thailandei, Birmaniei și aproape a întregului 
teritoriu indonezian de astăzi; iar în iunie 1942 a ocupat Attu 
(cea mai vestică insulă a arhipelagului Aleutian din Alaska) și 
insula Kiska, la aproximativ 300 de kilometri spre vest. Aceste 
două avanposturi apusene au fost recuperate abia 13 luni mai 
târziu, iar capitularea Japoniei a fost semnată la 2 septembrie 
1945; expansiunea imperială a durat astfel aproape 14 ani. Între 
timp, al Treilea Reich al Germaniei, care trebuia să dureze o 
mie de ani, a dispărut la 12 ani și 3 luni după ce Adolf Hitler a 
devenit Reichskanzler, pe 30 ianuarie 1933. 

Dar „imperiul“ american? Chiar dacă ar fi să marcăm începu- 
tul său în 1898 (odată cu războiul hispano-american și cucerirea 
Filipinelor, Puerto Rico-ului și Guamului), avem oare motive să 
credem în continuitatea puterii sale? Al Doilea Război Mondial 
a fost ultimul conflict major, încheiat cu o victorie decisivă a 
SUA; celelalte (războiul coreean, războiul din Vietnam, războiul 

din Afganistan, razboiul din Irak) au fost un amalgam greu de 
clasificat (si costisitor) de înfrângeri si hartuiri reciproce. Nici 
măcar scurtul război din Golf, din 1990-1991, nu s-a încheiat 
cu o victorie clară și a condus (12 ani mai târziu) la invazia și 
anii sângeroși de blocaj din Irak (2003-2011). În același timp, 
ponderea naţională în cadrul producţiei economice mondiale a 
înregistrat un declin constant după apogeul nefiresc din 1945 
(când toate celelalte economii majore erau fie devastate, fie epu- 
izate de război) si mult prea puţine tari din presupusa orbită 
imperială americană s-au arătat dispuse să îi aprobe și să îi 
urmeze. În mod clar, nu avem de-a face cu un „imperiu“ a cărui 
durată să poată fi determinată cu precizie. 

Cine ar trebui să acorde cea mai mare atenţie acestor lecţii 
despre declinul imperiilor? Evident, Partidul Comunist Chinez, 
care încearcă să suprime Tibetul și regiunea Xinjiang printr-o 
politică ce nu și-a atras prieteni reali de-a lungul vastelor fron- 
tiere ale ţării, manifestând pretenții teritoriale ce se întind până 
în Marea Chinei de Sud și a cărui decizie de a investi masiv 
(în stilul Drumului Mătăsii) în ţările sărace din Asia si Africa 
urmărește cumpărarea pe termen lung a influenţei politice. Par- 
tidul a sărbătorit, în octombrie 2019, 70 de ani de la institui- 
rea ultimei forme imperiale de guvernământ, însă, ținând cont 
de istoria longevitatii imperiale moderne, care sunt șansele sa 
reziste încă 70 de ani de acum înainte? 


Mașinării, proiecte, 
dispozitive. 

Invențiile care definesc 
lumea modernă 


Cum au creat anii 1880 
lumea moderna 


Conform adeptilor lumii electronice, sfarsitul secolului XX si cele 
două decenii de început ale secolului XXI au adus un număr fara 
precedent de invenţii importante. Dar aceasta este o neînțelegere 
categorică, întrucât progresele de ultimă oră sunt niște variații 
ale unor descoperiri fundamentale mai vechi: microprocesoarele 
(vezi „Inventarea circuitelor integrate“, p. 120) și exploatarea 
undelor radio, parte a spectrului electromagnetic. Microcipuri 
mai puternice și mai specializate fac acum să funcţioneze totul, 
de la roboții industriali și piloții automati ai avioanelor de linie 
până la aragaze și camere digitale, iar cele mai populare mărci 
din lume specializate în comunicațiile mobile folosesc undele 
radio de înaltă frecvenţă. 

De fapt, poate cea mai inventivă perioadă din istoria omeni- 
rii a fost anii 1880. Au existat oare alte două seturi de invenții 
elementare și descoperiri epocale care să fi modelat mai mult 
lumea modernă decât electricitatea și motoarele cu ardere 
internă? 

Doar electricitatea, fără microcipuri, este suficientă pentru a 
crea o lume sofisticată și bogată (am avut una în anii 1960). Pe de 
altă parte, lumea electronică guvernată de microcipuri este com- 
plet subordonată unei surse de energie electrică, al cărei con- 
cept fundamental depinde de sistemele de producere a energiei 
termice și hidroenergetice, ambele ajunse pe piața comercială 
în 1882 și furnizând în continuare peste 80% din energia elec- 
trică a lumii. Și ne dorim ca energia să fie la dispoziţia noastră 
în cel puţin 99,9999% din timp, ca să poată servi ca bază pentru 
tot ce este electronic. 


© Prima centrala elec- 
trică a lui Thomas 
Edison, Londra 

Miraculoșii ani 1880 


Trebuie să adăugăm la acestea realizările lui Benz, Maybach 
si Daimler, al căror succes cu motoarele alimentate cu ben- 
zină l-a inspirat pe Rudolf Diesel să vină, doar un deceniu mai 
târziu, cu o alternativă și mai eficientă (vezi „De ce n-ar tre- 
bui deocamdată să spunem adio motoarelor diesel“, p. 110). 
Până la sfârșitul secolului al XIX-lea au fost finalizate proiectele 
conceptuale ale celor mai eficiente motoare cu ardere internă: 
turbinele cu gaz. Și tot în anii 1880 experimentele lui Heinrich 
Hertz au dovedit existența undelor electromagnetice (produse 
prin oscilatia câmpurilor electrice și magnetice), ale căror lun- 
gimi variază de la cele foarte scurte ale radiaţiei cosmice până la 

razele X, ultraviolete, cele vizibile cu ochiul liber, unde infraroșii, 
microunde sau radio. Existenţa lor fusese prezisă de James Clerk 
Maxwell cu zeci de ani înainte, dar Hertz a fost cel care a deschis 
drumul aplicaţiilor practice pentru o lume fără fire. 

Dar anii 1880 s-au inoculat în existența noastră și în alte 
moduri, mai subtile. În urmă cu peste un deceniu, în Creating 
the Twentieth Century (Crearea secolului XX), am urmărit mai 
multe procese cotidiene americane prin intermediul artefacte- 
lor și acţiunilor datorate acestui deceniu miraculos. O femeie 
se trezește astăzi într-un oraș american și își pregătește o 
ceașcă de cafea Maxwell House (lansată în 1886). Se gândește să 
mănânce clătitele ei preferate, Aunt Jemima (comercializate din 
1889), dar alege pachetul de ovăz Quaker (disponibil din 1884). 
Își calcă bluza cu un fier electric (brevetat în 1882), folosește 
antiperspirant (disponibil din 1888), dar nu-și poate pregăti 
pachetul de prânz pentru că a rămas fără pungi de hârtie maro 
(comercializarea rezistentei hârtii kraft a început în anii 1880). 

Face naveta cu ajutorul sistemului de cale ferată ușoară 
(urmașul direct al tramvaielor electrice, care au început să 
deservească orașele americane din anii 1880), este cât pe ce să 
fie doborâtă de o bicicletă (a cărei versiune modernă — cu roți 
egale și transmisie pe lant — a fost o altă creaţie a anilor 1880, 
vezi „Motoarele sunt mai vechi decât bicicletele!“, p. 172), apoi 
trece printr-o ușă rotativă (folosită pentru prima dată în 1888, 
într-o clădire din Philadelphia) și intră într-un zgârie-nori con- 
struit pe cadre de oțel (primul a fost finalizat în 1885, la Chi- 
cago). Se oprește la un chioșc de ziare de la primul etaj, cumpără 
un exemplar din Wall Street Journal (publicat din 1889) de la 
o persoană care înregistrează tranzacţia într-o casă de marcat 
(brevetată în 1883). Urcă apoi cu liftul (primul ascensor elec- 
tric a fost instalat într-o clădire din New York în 1889) până 
la etajul 10, se oprește la un automat (introdus, în forma sa 
modernă, în 1883) și cumpără o cutie de Coca-Cola (a cărei 
formulă a fost inventată în 1886). Înainte de a începe serviciul, 
își notează câteva lucruri de ținut minte cu ajutorul unui pix cu 
cap de bilă (brevetat în 1888). 

Anii 1880 au fost miraculosi; au adus foarte multe contributii 
diverse, printre care antiperspirantul, iluminatul ieftin, ascen- 
soarele sigure sau teoria electromagnetismului, desi majorita- 
tea oamenilor care isi irosesc timpul cu tweet-urile efemere si 
bârfele de pe Facebook nici nu bănuiesc adevăratele proporții 
ale acestei datorii cotidiene. 


| 102 | CIFRELE NU MINT 


Cum au alimentat motoarele 


electrice civilizatia moderna 


Dispozitivele electrice au avansat cu pasi mari in anii 1880 — 
deceniul primelor centrale electrice, al becurilor durabile si al 
transformatoarelor —, dar, in majoritatea timpului, progresul 
motoarelor electrice a intarziat. 

Elementarele motoare cu curent continuu (CC) dateaza din 
anii 1830, cand Thomas Davenport din Vermont a brevetat 
primul motor american și l-a folosit pentru alimentarea unei 
tipografii și când Moritz von Jacobi din Sankt Petersburg a uti- 
lizat motoarele pentru a pune în mișcare o mică ambarcatiune 
pe râul Neva. Dar aceste dispozitive alimentate cu baterii nu 
puteau concura cu puterea aburului. A trecut mai bine de un 
sfert de secol până ce Thomas Edison a reușit să producă pe 
scară comercială un model de stilou electric folosit la multi- 
plicarea documentelor de birou; și acesta era alimentat tot cu 
un motor pe bază de CC. După 1882, pe măsură ce genera- 
rea comercială de energie electrică s-a răspândit tot mai mult, 
motoarele electrice au devenit ceva obișnuit și, în 1887, pro- 
ducătorii americani vindeau aproximativ 10 000 de unităţi pe 
an, unele dintre ele alimentând primele ascensoare electrice din 
lume. Cu toate acestea, toate funcționau pe bază de CC. 

Soarta a vrut ca fostul angajat al lui Edison, Nikola Tesla, 
originar din Serbia, să-și întemeieze propria companie și să 
dezvolte primul motor care funcționa pe bază de curent alter- 
nativ (CA). Obiectivele urmărite erau economia, durabilitatea, 
ușurința operării și siguranţa. Dar Tesla nu a fost primul care 
a făcut publică descoperirea: în martie 1888, inginerul italian 
Galileo Ferraris a susținut o conferinţă despre motoarele cu 
curent alternativ la Academia Regală de Științe din Torino și și-a 

publicat concluziile o luna mai tarziu. Acest lucru se petrecea 
cu o luna inaintea conferintei cu acelasi subiect sustinuta de 
Tesla la Institutul American al Inginerilor Electronisti. Totusi, 
Tesla a fost cel care, grație generoasei finanţări a investitorilor 
americani, a proiectat nu numai motoarele cu inducție pe bază 
de CA, ci și transformatoarele și sistemul de distribuție cu CA 
necesare. Cele două brevete fundamentale pentru motorul său 


polifazic au fost obținute în 1888. Până în 1891, a dobândit alte 
treizeci și ceva de brevete. 


llustratiile anexate brevetului american al lui Tesla 
pentru motorul electric pe bază de CA 


Într-un motor polifazic, fiecare pol electromagnetic din 
stator (carcasa staționară) are multiple bobine, fiecare din- 
tre ele transportând curenți alternativi egali ca frecvenţă și 

amplitudine, dar care diferă între ei ca fază (într-un motor tri- 
fazic, diferă într-o treime din timp). 

În iulie 1888, George Westinghouse a achiziționat brevetele 
lui Tesla pentru CA. Un an mai târziu, Westinghouse Co. a înce- 
put comercializarea primului microaparat electric din lume: un 
ventilator alimentat de un motor pe bază de CA, de 125 de wati. 
Primul brevet al lui Tesla a fost pentru un motor bifazic; gospo- 
dăriile moderne folosesc acum cu precădere motoare electrice 
mici, monofazice, pe bază de CA, iar motoarele trifazice, mai 
eficiente, sunt frecvent utilizate pentru aplicaţiile industriale. 
Mikhail Osipovich Dolivo-Dobrovolsky, un inginer rus care a 
lucrat ca electrician-șef pentru firma AEG din Germania, a con- 
struit primul motor cu inducţie trifazică în 1889. 


Nikola Tesla în tinerețe 


În zilele noastre, se vând anual aproximativ 12 miliarde de 
motoare mici, neindustriale, dintre care circa 2 miliarde sunt 
dispozitive cu CC de dimensiuni reduse (de până la 4 milimetri 
în diametru), folosite pentru alarmele cu vibrații ale telefoane- 
lor mobile și ale căror cerinţe de putere însumează doar o mică 
fracțiune dintr-un watt. La celălalt capăt al spectrului se află 


105 


motoarele intre 6,5 si 12,2 megawati, care alimenteaza trenurile 
franceze de mare viteză (TGV), pe când cele mai mari motoare 
staționare utilizate pentru compresoare puternice, ventilatoare 
și transportoare au capacităţi de peste 60 de megawati. Această 
combinaţie de ubicuitate și intervale de putere demonstrează 
clar că motoarele electrice sunt, pe bună dreptate, niște furnizori 
indispensabili de energie pentru civilizaţia modernă. 

Transformatoarele — dispozitivele 
pasive, tăcute și necunoscute 


Mi-au displăcut dintotdeauna afirmațiile exagerate despre imi- 
nentele descoperiri revoluţionare științifice și tehnice, cum ar fi 
fuziunea necostisitoare, călătoriile supersonice ieftine și terra- 
formarea altor planete. În schimb, îmi plac dispozitivele sim- 
ple, care fac mare parte din munca fundamentală a civilizației 
moderne, în special cele care reușesc asta cu modestie sau chiar 
în mod invizibil. 

Niciun dispozitiv nu se potrivește mai bine acestei descrieri 
ca un transformator. E posibil ca persoanele care nu sunt ingi- 
neri să știe de existenţa acestor dispozitive, dar să nu aibă nicio 
idee despre modul cum funcţionează și cât de indispensabile 
sunt pentru viaţa de zi cu zi. 

Bazele teoretice au fost puse la începutul anilor 1830, odată 
cu descoperirea, în mod independent, a electromagnetismului 
de către Michael Faraday și Joseph Henry. Aceștia au demon- 
strat că un câmp magnetic în schimbare poate induce un curent 
cu o tensiune mai ridicată (cunoscut sub numele de „intensi- 
ficare“) sau una inferioară („descreștere“). Dar a trecut încă o 
jumătate de secol până ce Lucien Gaulard, John Dixon Gibbs, 
Charles Brush și Sebastian Ziani de Ferranti au reușit să pro- 
iecteze primele prototipuri utile de transformatoare. Apoi, un 
trio de ingineri maghiari — Ott6 Blathy, Miksa Déri si Karoly 
Zipernowsky — au imbunatatit designul prin construirea unui 
transformator toroidal (în forma de gogoaşă), pe care ]-au expus 
in 1885. 

În anul imediat următor, proiectul a fost îmbunătăţit de o 
echipă de trei ingineri americani, William Stanley, Albert Schmid și 
Oliver B. Shallenberger, care lucrau pentru George Westinghouse. 

Dispozitivul a adoptat in scurta vreme forma transformatorului 
clasic Stanley, care a rămas de atunci neschimbată: un nucleu 
metalic central, alcătuit din laminati subțiri de silicat de fier, o 
parte în formă de „E“ și cealaltă în formă de „I“, pentru a ușura 
așezarea la locul lor a bobinelor de cupru. 

În discursul său din 1912 adresat Institutului American al 
Inginerilor Electroniști, Stanley s-a arătat mirat pe bună dreptate 
de modul în care dispozitivul oferă „o soluție atât de completă 
și de simplă pentru o problemă dificilă. Acesta face de rușine 
toate tentativele mecanice reglementate. Manevrează cu mare 
ușurință, siguranţă și economie cantităţile imense de energie 
care îi sunt administrate sau preluate de la el. Este foarte fia- 
bil, puternic și sigur. În acest amestec de fier și cupru, forte 
extraordinare sunt atât de frumos echilibrate încât trec aproape 
neobservate“. 

Cea mai mare realizare a acestui dispozitiv durabil face posi- 
bilă furnizarea de energie electrică pe distanțe mari. În 2018, 
Siemens a livrat primul dintre cele șapte transformatoare de 
1 100 de kilovolti care vor asigura alimentarea cu electricitate a 
mai multor provincii chineze, conectate pe o distanță de aproape 
3 300 de kilometri la o linie CA de înaltă tensiune. 


Cel mai mare transformator din lume: Siemens, 
construit pentru China 

Numărul total al transformatoarelor a depășit cu mult cele 
mai optimiste sperante ale lui Stanley, gratie avantului cunos- 
cut de dispozitivele electronice portabile, care necesita incar- 
care. În 2016, doar producția globală de telefoane inteligente 
a depășit 1,8 miliarde de unităţi, fiecare dintre ele fiind însoțit 
de un încărcător care conține un mic transformator. Nu trebuie 
să dezasamblezi încărcătorul telefonului ca să vezi cum arată 
inima acestui mărunt dispozitiv: găsești pe internet schema 
completă a încărcătorului de iPhone, în cadrul căruia transfor- 
matorul este componenta cea mai voluminoasă. 

Multe încărcătoare conţin însă transformatoare de dimen- 
siuni și mai mici. Acestea nu sunt dispozitive Stanley (adică nu 
au bobine de sârmă) și utilizează efectul piezoelectric, capa- 
citatea unui cristal tensionat de a produce curent și a curen- 
tului de a tensiona sau deforma un cristal. Undele sonore care 
acționează asupra unui astfel de cristal pot produce curent, iar 
curentul care străbate cristalul poate produce sunete. Astfel, 
curentul poate fi utilizat pentru a crea alt curent, cu o tensiune 
foarte diferită. 

lar cea mai recentă inovaţie sunt transformatoarele elec- 
tronice. Acestea au un volum și o masă mult mai reduse prin 
comparație cu unităţile tradiționale și se vor dovedi extrem 
de importante pentru integrarea în reţea a surselor alterna- 
tive de electricitate — eoliană și solară — și pentru activarea 
microretelelor electrice CC. 

De ce n-ar trebui deocamdată sa 


spunem adio motoarelor diesel 


Pe 17 februarie 1897, Moritz Schröter, profesor de inginerie teo- 
retică la Technische Universităt din Miinchen, a condus testul 
oficial de omologare a noului motor al lui Rudolf Diesel. Scopul 
testului era de a verifica eficiența mașinăriei și, în consecință, de 
a demonstra adecvarea acesteia pentru dezvoltarea comercială. 

Motorul de 4,5 tone s-a descurcat de minune: la putere 
maximă, adică 13,4 kilowati (18 cai-putere, cât o motocicletă 
mică modernă), eficiența sa netă atingea 26%, fiind mult supe- 
rioară oricărui motor contemporan pe benzină. Mândru de el, 
Diesel i-a scris soţiei sale: „Niciun alt proiect de motor nu a 
atins performanța motorului meu și, prin urmare, pot afirma 
cu mândrie că sunt cel dintâi în specialitatea mea“. Ulterior, în 
acel an, eficiența netă a motorului a ajuns la 30%, ceea ce făcea 
ca dispozitivul să fie de două ori mai eficient decât motoarele 
Otto pe benzină ale epocii. 

De-a lungul timpului, diferența de performanţă s-a redus, 
dar motoarele diesel de astăzi sunt în continuare cu cel putin 
15-20% mai eficiente decât rivalele lor pe benzină. Motoarele 
diesel au mai multe avantaje: utilizează combustibil cu o den- 
sitate energetică mai mare (acesta conţine cu aproape 12% mai 
multă energie decât un volum de benzină echivalent, permițând 
astfel unui vehicul să parcurgă o distanță mai mare cu același 
volum de combustibil), autoaprinderea lor implică rapoarte 
de compresie de două ori mai mari decât în cazul motoare- 
lor pe benzină (rezultând o combustie mai complexă și un 
gaz de eșapament mai rece); pot arde combustibil de calitate 
inferioară și, prin urmare, mai ieftin, iar sistemele electronice 
de injecție moderne pot pulveriza combustibilul în cilindri la 

a mai mare si o evacuare 


rezultand o eficient 


presiuni ridicate, 


mai curata. 

Însă, din păcate, testul record din 1897 nu a fost urmat rapid 
de aplicaţii comerciale. Concluzia lui Diesel, conform căreia 
crease o „mașinărie extrem de vandabilă“ și „ceilalţi vor pro- 
fita automat de valoarea sa“, a fost greșită. Abia în 1911 nava 
daneză „Selandia“ a devenit primul transportor maritim acționat 
de un motor diesel, iar motorina nu a ajuns să domine navigația 
decât după Primul Război Mondial. Traficul greu pe calea ferată 
a fost prima sa cucerire terestră, urmată de transportul rutier 
greu, vehiculele de teren și utilajele din construcţii și agricole. 
Primul automobil diesel, Mercedes Benz 260 D, a fost fabricat 
în 1936. Astăzi, în Uniunea Europeană, aproximativ 40% dintre 
autoturisme sunt diesel, în vreme ce în SUA (unde benzina este 
mai ieftină) motoarele pe motorină reprezintă doar 3%. 

Speranţa iniţială a lui Rudolf Diesel era ca motoarele mici 
pe motorină să fie utilizate cu precădere de producătorii mici 
si independenți, ca vehicule ale descentralizării industriale, 
însă, după mai bine de 120 de ani, este valabil exact contra- 
riul. Motoarele diesel facilitează, fără discuţie, masiva producție 
industrială centralizată și sunt principalii factori indispensabili 
ai globalizării. Combustibilii diesel alimentează practic toate 
navele-container și toți transportatorii angro de vehicule și măr- 
furi, de la petrol și gaze naturale lichefiate până la minereuri, 
ciment, îngrășăminte și cereale. Totodată, aceștia alimentează 
aproape toate camioanele și trenurile de marfă. 

Majoritatea bunurilor pe care cititorii acestei cărți le consumă 
sau le poartă sunt transportate cel puţin o dată — de obicei, de 
mai multe ori — cu ajutorul mașinilor cu motoare diesel, ade- 
sea de pe un continent pe altul: haine din Bangladesh, porto- 
cale din Africa de Sud, ţiţei din Orientul Mijlociu, bauxită din 
Jamaica, mașini din Japonia, calculatoare din China. Fără cos- 
turile de operare reduse, eficienţa sporită, fiabilitatea ridicată 
si durata mare de viata a motoarelor diesel ar fi fost imposibil 
să se atingă nivelul de globalizare definitoriu în prezent pentru 
economia modernă. 

După mai bine de un secol de utilizare, motoarele diesel au 
evoluat atât în ceea ce privește capacitatea, cât și eficiența. Cele 

mai mari utilaje de transport maritim au acum o putere esti- 
mata de 81 de megawati (109 000 de cai-putere), iar eficienta 
lor netă maximă este de peste 50%, mai bună decât cea a tur- 
binelor cu gaz, de circa 40% (vezi „De ce turbinele cu gaz sunt 
cea mai bună alegere“, p. 135). 

Și viata motoarelor diesel este încă una lungă. Nu există 
alternative viabile, care să permită continuarea integrării eco- 
nomiei globale într-un mod la fel de accesibil, eficient și fiabil 
ca mașinăria lui Diesel. 

Imortalizarea miscarii — 


de la cai la electroni 


Fotograful englez Eadweard Muybridge (1830-1904) a cunoscut 
celebritatea în America, în 1867, când și-a deplasat studioul 
mobil în Valea Yosemite si a realizat primele fotografii cu nitrat 
de argint ale peisajelor sale uimitoare. Cinci ani mai târziu, a fost 
angajat de Leland Stanford, pe atunci președintele Căii Ferate 
Centrale a Pacificului, fost guvernator al Californiei si, ulterior, 
fondator al Universității din Palo Alto, care avea să-i poarte 
numele. Stanford, care era si crescător de cai, l-a provocat pe 
Muybridge să rezolve o străveche dispută: dacă toate cele patru 
picioare ale unui cal se află pe sol atunci când aleargă. 


Cal în galop, de Muybridge 

Lui Muybridge nu i-a fost ușor să rezolve problema. În 1872, 
a făcut (și apoi a pierdut) singura imagine a unui cal în aler- 
gare, cu toate copitele ridicate. Dar a perseverat și, în cele din 
urmă, soluţia sa a fost să surprindă mișcarea obiectelor cu aju- 
torul unor camere cu un timp de expunere de doar o miime de 
secundă. 

Concludentul experiment a avut loc pe 19 iunie 1878, la 
ferma din Palo Alto a lui Stanford. Muybridge a aliniat de-a lun- 
gul pistei mai multe camere cu plăci fotografice, declanșate prin 
fir, și a folosit un fundal alb pentru un contrast bun, copiind 
apoi imaginile obținute sub forma unei succesiuni de imagini 
statice (siluete) pe discul unui dispozitiv circular simplu, pe care 
l-a numit zoopraxiscop și în cadrul căruia o serie de fotografii 
rotative transmiteau senzaţia de mișcare. 

Sallie Gardner, calul pus la dispoziţie de Stanford pentru 
test, avea în mod evident toate copitele desprinse de la sol în 
momentul galopului. Dar momentul aerian nu s-a desfășurat 
așa cum este el înfățișat în tablouri celebre, cel mai cunoscut 
dintre ele fiind cel al lui Théodore Géricault, Derby-ul din 1821 
de la Epsom, expus în prezent la Luvru și în care picioarele ani- 
malelor sunt extinse mult de lângă corp. În schimb, s-a arătat 
că picioarele calului se aflau sub corpul acestuia chiar înainte 
ca animalul să împingă solul cu membrele posterioare. 

Această lucrare a condus la adevăratul magnum opus al 
lui Muybridge, pe care l-a pregătit pentru Universitatea din 
Pennsylvania. Începând din 1883, a început o lungă serie de 
reprezentare a mișcării animalelor și a oamenilor. Creaţia sa se 
baza pe 24 de camere fixate în paralel de-a lungul unei piste de 
36 de metri, cu două seturi portabile a câte 12 baterii la fiecare 
capăt. Traseul avea un fundal marcat, iar animalele sau oamenii 
activau diafragma rupând niște corzi întinse. 

Produsul final a fost o carte cu 781 de ilustrații, publicată 
în 1887. Acest compendiu înfățișa nu doar animale domes- 
tice care alergau (câini și pisici, vaci și porci), ci și un bizon, 
un cerb, un elefant și un tigru, precum și un strut în fugă și un 
papagal în zbor. Secventele cu oameni ilustrau alergari, dar si 

ascensiuni, coborâri, ridicări, aruncări, lupte, un copil care mer- 
gea de-a bușilea și o femeie care turna o găleată de apă peste 
o altă femeie. 

Cele 1 000 de cadre pe secundă ale lui Muybridge au devenit 
în scurt timp 10 000. Până în 1940, proiectul patentat al came- 
rei cu oglindă rotativă a crescut ritmul la un milion pe secundă. 
În 1999, Ahmed Zewail a câștigat Premiul Nobel pentru chimie 
pentru dezvoltarea unui spectrograf care reușea să surprindă 
stările de tranziţie a reacţiilor chimice pe scara femtosecun- 
delor, adică 10-1* secunde sau o milionime dintr-o miliardime 
de secundă. 

În prezent, putem folosi impulsuri laser intense și ultra- 
rapide pentru a capta evenimente separate între ele de doar 
câteva attosecunde, adică 10-18 secunde. Graţie acestei rezoluții 
temporale putem observa ceea ce a fost ascuns până de curând 
oricărei încercări experimentale directe: mișcările electronilor 
la scară atomică. 

Se pot da multe exemple pentru a ilustra progresele 
științifice și inginerești extraordinare pe care le-am făcut din 
ultimele decenii ale secolului al XIX-lea încoace și o parte din- 
tre cazurile cele mai impresionante — inclusiv strălucitoarea 
eficienţă a luminii (vezi „De ce lumina solară este în continuare 
cea mai bună“, p. 152) și aportul și performanţa costului ajus- 
tat al energiei electrice (vezi „Adevăratul cost al electricității“, 
p. 161) — sunt detaliate în această carte, însă contrastul dintre 
descoperirile lui Eadweard Muybridge și Ahmed Zewail este la 
fel de impresionant ca orice alt progres la care mă pot gândi: 
de la soluţionarea disputei referitoare la poziția aeriană a copi- 
telor unui cal până la observarea mișcării electronilor la scară 
atomică. 

De la fonograf la streaming 


În 1931, la vârsta de 84 de ani, când a murit, Thomas Edison 
detinea aproape 1 100 de brevete in Statele Unite si peste 2 300 
în întreaga lume. De departe, cea mai faimoasă invenţie a sa este 
becul, însă nu lui i se datorează ideea folosirii unui recipient gol 
de sticlă, nici utilizarea unui filament incandescent. Mult mai 
importantă a fost concepţia lui Edison, în întregime de novo, a 
unui sistem complet de generare, transport și conversie a ener- 
giei electrice, pe care l-a pus în funcțiune mai întâi în Londra și 
apoi în sudul Manhattanului, în 1882. 


Thomas Edison, alături de fonograful său 


Dar, în privinţa originalității pure, aproape magice, nimic nu 
se compară cu Brevetul SUA nr. 200 521 al lui Edison, emis pe 
19 februarie 1878, pentru prima modalitate de redare a sune- 
tului înregistrat. 

Fonograful (un dispozitiv pentru inregistrarea si reprodu- 
cerea mecanică a sunetului) a fost inspirat de telegraf si tele- 
fon. Edison a petrecut ani buni încercând să-l perfecţioneze 
pe primul dintre ele — majoritatea brevetelor sale timpurii 
erau legate de telegrafie — și a fost intrigat de cel de-al doilea 
după inventarea sa, în 1876. Edison a obținut primele brevete 
în domeniul telefoniei în 1878. El a observat că, dacă redai o 
bandă telegrafică la viteză mare, obtineai niște sunete asemă- 
nătoare cuvintelor rostite. Ce avea să se întâmple oare dacă 
înregistrai un mesaj telefonic atașând la diafragma receptorului 
un ac ce perfora o bandă și redai apoi banda astfel obținută? 
A proiectat un dispozitiv mic, cu un cilindru canelat, acoperit 
cu folie de aluminiu, capabil să receptioneze și să înregistreze 
mișcările diafragmei. „Am strigat apoi: «Mary a servit puţină 
carne de miel» etc.“, avea să-și amintească mai târziu Edison. 
„Am pregătit dispozitivul de reproducere și mașinăria a redat 
perfect sunetul. N-am fost în viaţa mea mai uluit. Toată lumea 
a fost uluită. Mereu îmi era teamă de lucrurile care funcționau 
pentru prima dată.“ 

În scurt timp, a pornit cu fonograful într-un turneu și a 
ajuns chiar și la Casa Albă. Și-a făcut reclamă numindu-si (în 
mod nepotrivit) dispozitivul „Realizarea supremă a lui Thomas 
Edison“, iar dorința inventatorului era ca toate familiile ameri- 
cane să-i cumpere, în cele din urmă, aparatul. I-a perfecționat 
foarte mult designul la sfârșitul anilor 1880, folosind cilindri 
acoperiţi cu ceară (conceputi initial de colegii lui Alexander 
Graham Bell, inventatorul telefonului), un motor electric ali- 
mentat cu baterii și comercializându-l pe post de înregistrator 
de voci de familie și cutie muzicală, precum și ca mașină de 
dictat și carte audio pentru nevăzători. 

Cu toate acestea, vânzările nu au fost niciodată spectacu- 
loase. Cilindrii de ceară, mai ales cei din primele versiuni, erau 
fragili, greu de fabricat și, prin urmare, scumpi. În 1887, Ame- 
rican Graphophone Company obținuse deja brevetul pentru o 
versiune rivală a dispozitivului, la rândul ei destul de costisi- 
toare (echivalentul a circa 4 000 de dolari în prezent). 


118 j CIFRELE NU MINT 


În anii 1880, Edison a fost preocupat de introducerea și 
îmbunătăţirea luminilor electrice și de inventarea și proiecta- 
rea sistemelor de generare și transmisie. Dar, în 1898, a înce- 
put să vândă Edison Standard Phonograph pentru 20 de dolari, 
aproximativ 540 de dolari în banii de astăzi. Un an mai târziu a 
apărut un model ieftin, Gem, comercializat la doar 7,50 dolari 
(Sears, Roebuck & Co. vindeau un pat de fier pentru aproxi- 
mativ aceeași sumă). Dar, până în 1912, când Edison a ajuns 
să producă în masă cilindri de celuloid incasabili, discurile de 
selac pentru gramofon (brevetate pentru prima dată de Emile 
Berliner, în 1887) au preluat controlul. 

Lui Edison i-a venit mereu greu să se despartă de primele 
sale invenții. Ultimii cilindri de fonograf au fost fabricati în 
octombrie 1929. Discurile plate cu canelură spiralată, utili- 
zate pentru gramofon, au dominat aproape tot restul secolu- 
lui XX, până au fost înlocuite, într-o succesiune rapidă, de noi 
modalități de înregistrare a sunetului. Vânzările de LP-uri din 
SUA au atins apogeul în 1978, casetele compacte au reușit asta 
un deceniu mai târziu, iar CD-urile — introduse în 1984 — au 
ajuns în vârf în 1999. După doar șapte ani, vânzările s-au redus 
la jumătate și au fost acum depășite de descărcările de muzică, 
inclusiv de streaming-ul wireless gratuit. Oare ce părere ar fi 
avut Edison despre aceste metode dematerializate de repro- 
ducere a sunetului? 


Inventarea circuitelor integrate 


În 1958, la11 ani după ce Laboratoarele Bell au reinventat tran- 
zistorul, a devenit clar că semiconductorii vor reuși să cuce- 
rească piaţa electronică numai dacă dimensiunile lor vor fi 
reduse masiv. Prin lipirea manuală a componentelor separate 
în cadrul circuitelor, nu s-au reușit prea multe progrese, dar, 
asa cum se întâmplă de multe ori, soluţia a picat tocmai la tanc. 

În iulie 1958, Jack S. Kilby de la Texas Instruments a venit 
cu ideea construirii unui monolit. În cererea depusă pentru bre- 
vetul de invenție, l-a descris ca pe „un nou circuit electronic 
miniaturizat, fabricat dintr-un corp de material semiconduc- 
tor, conținând o joncțiune difuzată p-n și în care toate compo- 
nentele circuitului electronic sunt complet integrate în corpul 
materialului semiconductor“. Și Kilby a subliniat că „nu există 
nicio limită în ceea ce privește complexitatea sau configuraţia 
circuitelor care pot fi realizate în acest mod“. 

Ideea era ideală, dar punerea sa în practică — așa cum era 
descrisă de Kilby în cererea pentru brevetul de invenție din 
februarie 1959 — nu putea fi realizată, deoarece conexiunile din 
sârmă se ridicau ca un arc deasupra suprafeţei plăcii, împie- 
dicând construirea unei componente plane. Kilby știa că nu va 
funcţiona și de aceea a adăugat o notă despre alte modalități 
de conexiune. De exemplu, s-a referit la aurul depus pe stratul 
subțire de oxid de siliciu de pe suprafața plăcii. 

Fără știrea lui, în ianuarie 1959, Robert Noyce, pe atunci 
director de cercetare la Fairchild Semiconductor Corpora- 
tion, avea să schiteze în carnetul său de laborator o versi- 
une îmbunătățită a aceleiași idei. „Ar fi de dorit să realizăm 
mai multe dispozitive pe o singură bucată de siliciu, pentru a 
putea face interconexiuni între mai multe dispozitive ca parte 

Circuit integrat: brevetul cu „fire zburătoare“ al lui Kilby 


a procesului de fabricație, reducând astfel dimensiunea, gre- 
utatea etc., precum si costul individual al elementelor active“, 
scria Noyce. În plus, desenul care insotea cererea pentru bre- 
vet al lui Noyce, din iulie 1959, nu continea fire zburătoare; în 
schimb, reprezenta in mod clar un tranzistor planar si „inter- 
linii sub forma unor benzi metalice depuse în vid sau formate 
în alt mod, care se extind si aderă la stratul de oxid izolant, 
pentru realizarea conexiunilor electrice către si între diferite 
regiuni ale corpului semiconductorului, fără scurtcircuitarea 
jonctiunilor“. 

Noyce a obtinut brevetul in aprilie 1961; Kilby, in iulie 1964. 
Litigiul a ajuns până la Curtea Supremă, care a refuzat in 1970 
să audieze cazul, confirmând hotărârea unei instanţe inferi- 
oare, care i-a dat întâietate lui Noyce. Decizia nu a avut niciun 
impact practic, fiindcă, în 1966, cele două companii au hotărât 
să-și partajeze licențele de producție, iar originea circuitului 
integrat a devenit un alt exemplu remarcabil de invenție dez- 
voltată independent și simultan. Ideea conceptuală de bază era 
identică; ambii inventatori au primit Medalia Naţională pentru 
Stiinta și au fost incluși în Galeria de Onoare a Inventatorilor 
Naţionali. Noyce a trăit doar 62 de ani, dar Kilby a avut o viata 
mai lungă și, în 2000, la 77 de ani, cu cinci ani înainte să moară, 
a primit Premiul Nobel pentru Fizică. 

Texas Instruments și-a numit noile modele „Elemente micro- 
logice“. Compania a fost desemnată să se ocupe de controlarea 

rachetelor balistice intercontinentale si sa sprijine aselenizarea 
cu echipaj uman. 


Circuit integrat: modelul planar al lui Noyce 


Progresul lor ulterior, surprins de inca solida lege a lui Moore 
(vezi ,Blestemul lui Moore: de ce progresul tehnic va lua mai 
mult timp decât crezi“, p. 123), a fost una dintre evoluțiile defi- 
nitorii ale epocii noastre. Până în 1971, circuitele integrate de 
bază se dezvoltaseră sub forma unor microprocesoare sim- 
ple, cu mii de componente, avansând apoi către modelele care 
au dus la ieftinirea calculatoarelor personale, începând de la 
jumătatea anilor 1980. Până în 2003, numărul total de compo- 
nente a depășit 100 de milioane de tranzistoare, iar în 2015 a 
ajuns la 10 miliarde. Această cifră reprezintă o creștere agre- 
gata de opt ordine de mărime fata de anul 1965, adică o medie 
de 37% pe an, numărul componentelor din anumite domenii 
dublându-se o dată la fiecare doi ani. Asta înseamnă că, prin 
comparaţie cu randamentul din ultimul timp, pentru obținerea 
unei performanţe echivalente la mijlocul anilor 1960, ar fi fost 
nevoie de componente de 100 de milioane de ori mai mari. 
După cum spunea celebrul fizician Richard Feynman, există 


loc suficient la bază. 

Blestemul lui Moore: de ce 


progresul tehnic va lua mai mult 
timp decat crezi 


in 1965, Gordon Moore — la acea vreme, director de cercetare 
si dezvoltare al Fairchild Semiconductor — remarca faptul ca 
„anual, complexitatea costurilor minime ale componentelor a 
crescut cu un factor aproape egal cu doi... Cu siguranţă, pe ter- 
men scurt, este de așteptat ca această rată să continue, ba chiar 
să crească“. Pe termen lung, rata de dublare a fost calculată 
să se producă o dată la doi ani, rezultând un ritm de creștere 
exponențială de 35% pe an. Aceasta este Legea lui Moore. 

Pe măsură ce componentele au devenit tot mai mici, mai 
dense, mai rapide și mai ieftine, puterea lor a crescut și costurile 
multor produse și servicii s-au redus, în special în cazul calcu- 
latoarelor și telefoanelor mobile. Rezultatul a fost o revoluție 
în domeniul electronicii. 

Dar această revoluție a fost o binecuvântare și, totodată, un 
blestem, deoarece, fără să vrea, a crescut așteptările pe care le 
avem de la evoluţia tehnică. Ni se dau asigurări că progresul 
rapid va duce în curând la apariția automobilelor electrice care 
se conduc singure, la descoperirea unor leacuri individuale pen- 
tru cancer sau la imprimarea 3D pe loc a inimii sau rinichilor. Ni 
se spune chiar că progresul va deschide calea pentru tranziția 
lumii de la combustibilii fosili la energiile regenerabile. 

Dar dublarea densității tranzistoarelor o dată la doi ani nu 
este un ghid util pentru progresul tehnic în general. Existența 
modernă depinde de numeroase procese cu perfecționare lentă, 
printre care, deloc de neglijat, producţia de alimente și energie 
și transportul de persoane și mărfuri, iar acest ritm redus este 
predominant nu doar pentru progresele anterioare anilor 1950, 

ci si pentru inovațiile și îmbunătățirile care coincid cu dezvolta- 
rea tranzistoarelor (prima lor aplicaţie comercială a fost pentru 
aparatele auditive, în 1952). 

Porumbul, principala cultură agricolă a Statelor Unite, a înre- 
gistrat, începând din 1950, o creștere medie a producției cu 
2% pe an. Recolta de orez, cea mai importantă pentru China, 
a crescut cu doar 1,6% în ultimii 50 de ani. Eficiența cu care 
turbo-generatoarele cu aburi convertesc puterea termică în elec- 
tricitate a crescut în secolul XX cu aproximativ 1,5% pe an; pe 
de altă parte, dacă facem comparatia între turbo-generatoarele 
cu aburi de la 1900 si centralele electrice cu ciclu combinat din 
anii 2000 (care combină turbinele cu gaz si cazanele cu aburi), 
rata anuală crește la 1,8%. Progresele în materie de iluminat au 
fost mai impresionante decât în orice alt sector al conversiei 
energiei electrice, dar, între 1881 și 2014, eficacitatea luminoasă 

(lumeni per watt) a crescut cu doar 2,6% pe an pentru ilumina- 
tul de interior si cu 3,1% pentru iluminatul exterior (vezi „De ce 
lumina solară este în continuare cea mai bună“, p. 152). 

Din 1900 până în 1958, viteza călătoriilor intercontinentale 
a crescut de la aproximativ 35 de kilometri pe oră pentru navele 
maritime mari la 885 km/h pentru un Boeing 707, o creștere 
medie de 5,6% pe an. Dar, de atunci, viteza avioanelor a rămas, 
în esenţă, constantă: un Boeing 787 călătorește cu o viteză cu 
doar câteva procente mai mare decât un 707. Între 1973 și 2014, 
eficiența conversiei combustibilului autovehiculelor din SUA 
(chiar dacă excludem monstruoasele SUV-uri și camionete) a 
crescut cu o rată anuală de doar 2,5%, de la 13,5 la 37 de mile 
pentru un galon (adică de la 17,4 la 6,4 litri la 100 de kilome- 
tri). Și, în fine, costul energetic al oțelului (cocs, gaze naturale și 
electricitate), metalul esenţial pentru civilizația noastră, a fost 
redus, între 1950 și 2010, de la aproximativ 50 de gigajouli pe 
tonă la mai puţin de 20, adică o rată anuală de circa 1,7% pe an. 

Principiile energetice, materiale și de transport fundamen- 
tale, care permit funcționarea civilizației moderne și care deli- 
mitează sfera sa de acțiune, se îmbunătățesc constant, dar lent. 
Câștigurile de performanţă variază între 1,5% și 3% pe an, la fel 
și scăderea costurilor. 

Astfel, în afara universului dominat de microcipuri, inovaţia 
pur și simplu nu respectă Legea lui Moore, avansând în ritmuri 
inferioare unui ordin de mărime. 


Progres esul informatiilor: 
prea multe, prea rapid 


Pe vremuri, informațiile erau depozitate doar în creierul uman, 
iar barzii din vechime puteau petrece ore întregi rememorând 
povești despre bătălii și cuceriri. Apoi, a fost inventată stoca- 
rea externă a datelor. 

Sigiliile cilindrice și tablitele mici de lut inventate în Sumer, în 
sudul Mesopotamiei, în urmă cu aproape 5 000 de ani, conțineau 
adesea doar câteva caractere cuneiforme în acea limbă străve- 
che, echivalând cu câteva sute (102) de byti. Orestia, trilogia gre- 
cească scrisă de Eschil în secolul al V-lea î.Hr., însumează circa 
300 000 (105) de byti. Unii senatori bogaţi din Roma imperială 
aveau biblioteci care adăposteau sute de suluri, colecţiile mari 
totalizând în jur de 100 de megabyti (108 byti). 

O schimbare radicală s-a produs odată cu inventarea de către 
Johannes Gutenberg a presei tipografice cu caractere mobile. 
Până în 1500, la mai puţin de jumătate de secol de la introduce- 
rea sa, tipografiile europene au lansat peste 11 000 de noi ediții 
de carte. Această creștere extraordinară a fost susținută de pro- 
gresele înregistrate de alte forme de păstrare a informaţiei. Mai 
întâi au apărut partiturile muzicale, ilustrațiile și hărțile gravate 
și xilografiate. Apoi, în secolul al XIX-lea, fotografiile, înregis- 
trările sonore și filmele. Noile moduri de stocare a informației 
apărute în secolul XX au inclus benzile magnetice și discurile de 
vinil, iar, începând din anii 1960, computerele au extins aria de 
digitalizare, imbunatatind imagistica medicală (o mamografie 
digitală are doar 50 de megabyti), filmele animate (2-3 gigabyti), 
transferurile financiare intercontinentale și, în cele din urmă, 
trimiterea prin e-mail în masă a mesajelor spam (peste 100 de 
milioane de mesaje trimise în fiecare minut). Informaţiile stocate 

digital au depășit rapid toate materialele tipărite. Toate piesele 
de teatru și poeziile lui Shakespeare însumează 5 megabyti, cât 
o fotografie de rezoluţie înaltă, 30 de secunde de sunet de mare 
fidelitate sau 8 secunde de streaming video HD. 

Materialele tipărite au ajuns astfel să reprezinte o compo- 
nentă marginală în stocarea globală a informaţiilor. Până în anul 
2000, toate cărţile din Biblioteca Congresului însumau mai mult 
de 1013 byti (peste 10 terabyti), dar această cifră însemna mai 
putin de un procent din totalul colecţiilor (1015 byti sau apro- 
ximativ 3 petabyti), dacă adăugăm toate fotografiile, hărțile, 
filmele și înregistrările audio. 

Iar în secolul XXI informaţiile sunt generate cu o viteză tot 
mai mare. Potrivit celei mai recente estimări referitoare la can- 
titatea de informații generate într-un minut, în 2018, Domo, un 
serviciu cloud, a numărat peste 97 000 de ore de film transmise 
prin streaming către utilizatorii Netflix, aproape 4,5 milioane 
de videoclipuri vizionate pe YouTube, putin peste 18 milioane 
de solicitări de prognoză pe Weather Channel și mai bine de 3 
cvadrilioane de byti (3,1 petabyti) de altfel de date pe internet, 
și asta doar în Statele Unite. Până în 2016, rata anuală globală de 
creare a informaţiilor a depășit 16 zettabyti (1 ZB are 102! byti), 
iar până în 2025 se estimează că va crește cu încă un ordin de 
mărime, adică va insuma aproape 160 de zettabyti (102 byti). 
Tot potrivit Domo, în 2020, o dată la fiecare secundă, au fost 
generati 1,7 megabyti de date pentru fiecare dintre cei aproape 
8 miliarde de locuitori ai lumii. 

Aceste valori conduc spre câteva întrebări evidente. Doar o 
fracțiune din fluxul de date poate fi depozitată, dar care să fie 
aceasta? Problemele stocării sunt evidente chiar și dacă păstrăm 
mai putin de 1% din flux. lar după ce ne lămurim ce cantitate 
să depozităm, trebuie să ne întrebăm pentru cât timp ar tre- 
bui păstrate datele. Nicio informaţie nu trebuie păstrată pentru 
totdeauna, dar care este intervalul optim? 

„Yotta“ (Y = 1024 sau un trilion de trilioane) este cel mai 
mare prefix din sistemul internaţional de unități (în care o mie 
este k = 105 și un milion este M = 10°). Vom atinge această can- 
titate de byti într-un deceniu și ne va fi din ce în ce mai dificil 
s-o evaluăm, chiar dacă delegăm aceste sarcini unor mașinării. 
Și, odată ce vom crea anual peste 50 de trilioane de byti de date 
pe cap de locuitor, va mai exista oare vreo șansă realistă de a 

le folosi efectiv? La urma urmei, există o diferență fundamen- 
tală între datele acumulate, informațiile utile și cunoașterea 
profundă. 

„O abordare reali 


Societăţile moderne sunt obsedate de inovație. La sfârșitul anu- 
lui 2019, o căutare pe Google pentru cuvântul inovație oferea 
3,21 de miliarde de răspunsuri, depășind de departe terme- 
nii terorism (481 de milioane), creștere economică (aproxima- 
tiv un miliard) și încălzire globală (385 de milioane). Am ajuns 
să credem că inovaţia va deschide toate ușile cu putință: către 
o speranţă de viaţă de peste 100 de ani, către fuziunea dintre 
conștiința umană și cea a roboților, către energia solară gratuita. 
Aceste ingenunchieri lipsite de spirit critic în fata altaru- 
lui inovației sunt eronate din două puncte de vedere: ignoră 
măreţele și esentialele încercări care au eșuat după ce au chel- 
tuit sume uriașe pentru cercetare și nu ne lămuresc deloc de ce 
preferăm atât de des să rămânem fideli unei practici inferioare, 
chiar dacă știm că există un mod de acţiune superior. 
Reactorul cu regenerare rapidă, numit așa pentru că pro- 
duce mai mult combustibil nuclear decât consumă, este unul 
dintre cele mai remarcabile, mai îndelungate și mai costisitoare 
eșecuri. În 1974, General Electric prezicea că, până în 2000, 
aproximativ 90% din energia electrică a Statelor Unite va pro- 
veni de la un reactor regenerativ. GE nu a făcut altceva decât 
să exprime o speranță larg răspândită: în anii 1970, guvernele 
Franței, Japoniei, Uniunii Sovietice, Marii Britanii și Statelor Unite 
au investit masiv în dezvoltarea reactoarelor regenerative. Dar 
costurile ridicate, problemele tehnice și cele ecologice au condus 
la închiderea programelor britanice, franceze, japoneze, ame- 
ricane (si, totodată, a celor de dimensiuni mai mici ale Germa- 
niei și Italiei), în timp ce China, India, Japonia și Rusia mențin 
încă în funcţiune reactoarele experimentale. Deși, per ansam- 
blu, lumea a consumat peste 100 de miliarde de dolari în banii 

de astăzi și șase decenii de eforturi, nu a fost obținut niciun 
beneficiu comercial real. 

Printre alte inovaţii majore care nu beneficiază încă de o 
aplicaţie comercială se numără automobilele alimentate cu 
hidrogen (cu celulă de combustie), trenurile cu levitatie mag- 
netică (maglev) și energia termonucleară. Ultima este, probabil, 
cel mai notoriu exemplu de inovație veșnic amânată. 


Prototipul unui tren maglev prezentat în 2019 de China Railway 
Rolling Stock Corporation 


A doua categorie de inovaţii eșuate — lucruri pe care con- 
tinuăm să le facem chiar dacă știm că n-ar trebui — variază de 
la practicile cotidiene la conceptele teoretice. 

Două exemple deranjante sunt ora de vară și procesul de 
îmbarcare în avioane. De ce continuăm să schimbăm „ora de 
vară/iarnă“ de două ori pe an (sub pretextul economisirii ener- 
giei), când știm că nu se produce literalmente niciun fel de 
economie? Iar îmbarcarea pentru zborurile comerciale durează 
acum mai mult decât în anii 1970, în ciuda faptului că avem la 
dispoziție o sumedenie de metode mai rapide decât cele inefici- 
ente utilizate în prezent. De exemplu, am putea dispune oamenii 

într-o piramidă inversă, îmbarcându-i alternativ prin spatele 
și fața avionului (împrăștiindu-i pentru a reduce la minimum 
blocajele) sau eliminând, pur și simplu, alocarea de locuri. 

Și de ce cuantificăm progresul economiilor pe baza produ- 
sului intern brut? PIB-ul nu reprezintă decât valoarea anuală 
totală a bunurilor și serviciilor tranzacţionate într-o anumită 
țară. Acesta crește nu doar atunci când se îmbunătățește viața 
cetățenilor, ci și atunci când oamenii sau mediul înconjurător au 
de suferit. Sporirea vânzărilor de alcool, șofatul în stare de ebri- 
etate, numărul mai mare de accidente, de internări la urgente, 
de vătămări, de deținuți — toate duc la creșterea PIB-ului. Mai 
multe tăieri ilegale la tropice, mai multe defrișări și declinul 
biodiversitatii duc la creșterea PIB-ului. Știm că există și soluții 
mai bune, dar continuăm să venerăm creșterea anuală a PIB-ului, 
indiferent cum a fost obținută. 

Mintea umană are multe preferințe iraționale: ne place să 
medităm la inovaţii nebunești și nemaiauzite, dar nu ne obo- 
sim să rezolvăm alte probleme, mai obișnuite, folosindu-ne de 
inovațiile practice care așteaptă să fie implementate. Cum ar fi 
dacă am perfecționa procesul de îmbarcare în avioane înainte 
să visăm la trenuri care circulă în vid și la viața eternă? 

Combustibili si electricitate. 
Energie pentru societatile 
noastre 


| De ce turbinele cu gaz sunt 
„cea mai bună alegere 


În 1939, prima turbină industrială cu gaz din lume a început să 
genereze energie electrică într-o centrală municipală din Neu- 
châtel, Elveţia. Dispozitivul, instalat de Brown Boveri, elimina 
gazele de evacuare fără să se folosească de temperatura lor, iar 
compresorul turbinei consuma aproape trei sferturi din puterea 
generată. Astfel, eficacitatea rezultată era de doar 17%, adică 
aproximativ 4 megawati. 

Tulburările provocate de al Doilea Război Mondial și 
dificultățile economice care au urmat au făcut ca turbina din 
Neuchâtel să fie o excepţie de pionierat până în 1949, când Wes- 
tinghouse și General Electric au introdus primele lor modele cu 
putere limitată. Nu s-a grăbit nimeni să le instaleze, întrucât 
piața era dominată de centralele mari pe cărbune, care generau 
cea mai ieftină energie electrică. Până în 1960, cea mai puter- 
nică turbină cu gaz atingea 20 de megawati, în continuare cu 
un ordin de mărime mai mic decât puterea majorităţii turbo- 
generatoarelor cu aburi. 

În noiembrie 1965, uriașa pană de curent din nord-estul 
Statelor Unite i-a facut pe multi să se răzgândească: turbinele 
cu gaz puteau atinge capacitatea maximă de funcționare în 
doar câteva minute. Dar creșterea prețurilor la petrol și gaze 
și scăderea cererii pentru electricitate au împiedicat o extin- 
dere rapidă a noii tehnologii. Schimbarea s-a produs abia 
spre sfârșitul anilor 1980; până în 1990, turbinele cu gaz, cu 
o putere, fiabilitate și eficienţă în creștere, ocupau aproape o 
jumătate din capacitatea nou instalată de producere a ener- 
giei electrice din SUA. 

Interiorul unei turbine cu gaz de mari dimensiuni 


Însă chiar si randamentele mai mari de 40% produc gaze de 
esapament de aproximativ 600° C, suficient de fierbinti pentru a 
genera aburi într-o turbină atașată. Acest tandem între o turbină 
pe gaz și o turbină cu aburi — turbină de gaz cu ciclu combinat 
(TGCC) — a fost dezvoltat pentru prima dată la sfârșitul anilor 
1960, iar cele mai eficiente TGCC ating acum randamente de 
60%. Niciun alt motor nu este mai rentabil de atât. 

În prezent, Siemens oferă o TGCC de uz utilitar evaluată 
la 593 de megawati, de aproape 40 de ori mai puternică decât 
dispozitivul din Neuchâtel și care funcționează cu o eficiență 
de 63%. Turbina cu gaz 9HA de la General Electric furnizează 
571 de megawati când funcționează independent (generează un 
ciclu simplu) și 661 de megawati (63,5% eficiență) atunci când 
este cuplată la o turbină cu aburi (TGCC). 

Turbinele cu gaz sunt ideale în privința puterii maxime pe 
care o furnizează și reprezintă cele mai bune soluţii de rezervă 
pentru generarea intermitentă de energie eoliană și solară. În 
prezent, în Statele Unite, ele sunt de departe cea mai accesibilă 
soluţie pentru capacităţile noi de generare. În cazul celor care 
vor intra în funcţiune în 2023, costul egalizat al electricităţii 
(un indicator al costului unui proiect energetic pe toată durata 
funcţionării sale) este estimat la aproximativ 60 de dolari pe 

megawatt-oră pentru turbogeneratoarele care folosesc aburii 
rezultați din arderea cărbunilor și cu captare parţială a car- 
bonului, la 48 de dolari/pe megawatt-oră pentru panourile 
solare fotovoltaice și la 40 de dolari/pe megawatt-oră pentru 
energia eoliană terestră, în vreme ce pentru turbinele cu gaz 
convenţionale costul este de 30 de dolari/pe megawatt-oră și 
mai puţin de 10 de dolari/pe megawatt-oră pentru TGCC. 

Totodată, turbinele cu gaz sunt folosite la nivel mondial pen- 
tru producția combinată de energie electrică și căldură. Aburul 
si apa caldă sunt necesare in multe industrii si sunt utilizate 
pentru a alimenta cu energie sistemele de încălzire centrală, care 
sunt frecvent întâlnite în multe orașe mari din Europa. Aceste 
turbine sunt utilizate chiar și pentru încălzirea și iluminarea 
vastelor sere olandeze, care profită, de asemenea, de dioxidul 
de carbon generat, accelerând creșterea legumelor. Turbinele 
cu gaz pun în funcţiune și compresoarele multor întreprinderi 
industriale și din staţiile de pompare prin conducte de mare 
distanță. 

Verdictul este clar: niciun alt dispozitiv cu combustie nu 
combină atât de multe avantaje precum turbinele moderne cu 
gaz. Sunt compacte, ușor de transportat, de instalat, relativ 
silentioase, accesibile și eficiente, oferă un randament aproape 
imediat si pot funcționa fără răcire cu apă. Toate aceste avan- 
taje le fac să fie de neegalat, atât în privința energiei mecanice, 
cât și a căldurii. 

Dar longevitatea lor? Turbina din Neuchâtel a fost scoasă 
din uz în 2002, după 63 de ani de funcţionare — nu din cauza 
vreunei defecţiuni a mașinii, ci a unui generator deteriorat. 

Energia nucleară — o promisiune 
neîndeplinită 


Epoca producerii de energie electrică atomică a început pe 17 
octombrie 1956, când regina Elisabeta a II-a a pus în funcţiune 
Calder Hall, pe coasta de nord-vest a Angliei. Șaizeci de ani 
reprezintă un interval suficient de lung încât să putem evalua 
tehnologia, dar eu tot nu sunt în stare să-mi îmbunătăţesc ver- 
dictul din urmă cu un deceniu: un „eșec reușit“. 

Partea de succes este bine documentată. După un început 
lent, construirea de reactoare a început să crească spre sfârșitul 
anilor 1960 și, în 1977, peste 10% din energia electrică a Sta- 
telor Unite era obținută prin fisiune, ajungând în 1991 la 20%. 
Tehnologia a avut o pătrundere pe piaţă mai rapidă decât cea 
a panourilor fotovoltaice și a turbinelor eoliene, care a debutat 
în anii 1990. 

La sfârșitul anului 2019, în lume existau 449 de reactoare 
funcționale (și 53 în construcţie), multe dintre ele cu factori de 
capacitate” de peste 90%. Factorii reprezintă cota producției 
potenţiale a reactoarelor, calculată în medie, pe tot parcursul 
anului. Reactoarele au produs de două ori mai multă electrici- 
tate decât celulele fotovoltaice și turbinele eoliene la un loc. În 
2018, energia nucleară a furnizat cea mai mare cotă de energie 
electrică în Franţa (aproximativ 72%), 50% în Ungaria, reactoa- 
rele elveţiene au contribuit cu 38%, în Coreea de Sud procentul 
a fost de 24%, în timp ce în SUA a fost sub 20%. 


* Raportul dintre producţia reală de energie și cantitatea care ar fi 
putut să fie obținută dacă reactorul ar fi funcționat continuu la nivelul 
maxim. (n. tr.) 

„Eșecul“ se datorează înșelării așteptărilor. Afirmația că elec- 
tricitatea nucleară este „prea ieftină ca să fie contorizată“ nu 
este una apocrifă: ea aparține lui Lewis L. Strauss, președinte al 
Comisiei pentru Energie Atomică a Statelor Unite, care a declarat 


acest lucru in fata Asociaţiei Nationale a Scriitorilor de Stiinta, 

la New York, în septembrie 1954. Si afirmațiile îndrăzneţe aveau 
să continue. În 1971, Glenn Seaborg, laureat Nobel și președinte 
în acea vreme al Comisiei pentru Energie Atomică, a prezis că, 
până în 2000, reactoarele nucleare vor genera aproape toată 
energia electrică a lumii. Seaborg și-a imaginat existența unor 
uriașe „nuplexe“ de coastă, care să desalinizeze apa de mare, 
sateliți geostationari actionati de reactoare nucleare pentru 
transmisiunile TV, petroliere cu propulsie nucleară și explo- 
zivi nucleari care să modifice cursul râurilor și să dezgroape 
orașe subterane. Între timp, propulsia nucleară îi va transporta 
pe oameni pe Marte. 

Dar proiectul de generare a energiei electrice prin fisiune 
a fost oprit în anii 1980, întrucât cererea de energie electrică 
în ţările bogate a scăzut și problemele cu centralele nucleare 
s-au înmulţit. În plus, trei avarii au stârnit îngrijorare: acci- 
dentele de la Three Mile Island din Pennsylvania, în 1979, de la 
Cernobil din Ucraina, în 1986, si de la Fukushima din Japonia, 
în 2011, au oferit motive suplimentare celor care se opun cu 
orice chip fisiunii. 

Între timp, construcţia centralelor nucleare a devenit tot mai 
scumpă și avem de-a face cu o incapacitate frustrantă de a găsi 
o modalitate acceptabilă de stocare permanentă a combustibi- 
lului nuclear uzat (în prezent, este stocat temporar în contai- 
nere, în amplasamentul centralei electrice). Totodată, nu s-au 
făcut prea mari progrese în privinţa trecerii la reactoare mai 
sigure si mai putin costisitoare decât modelele dominante de 
reactoare cu apă sub presiune, care sunt, în esenţă, bazate pe 
versiunile eșuate ale modelelor de submarine ale Marinei SUA 
din anii 1950. 

Prin urmare, publicul occidental este în continuare sceptic, 
companiile producătoare de energie electrică sunt prudente, 
Germania și Suedia sunt pe cale să închidă această întreagă 
industrie si chiar Franţa intenţionează să-i diminueze capaci- 
tatea. Reactoarele care sunt acum în construcție la nivel mon- 
dial nu vor putea suplini capacitatea care se va pierde odată cu 
scoaterea din funcțiune în următorii ani a reactoarelor învechite. 

Singurele economii de top care au planuri majore de expansi- 
une sunt cele din Asia, în fruntea lor situându-se China si India, 
dar nici ele nu pot face prea multe pentru a inversa reducerea 
ponderii pe care energia nucleară o are în raport cu producția 
de electricitate la nivel mondial. Această pondere a atins nive- 
lul maxim, de aproape 18% în 1996, a scăzut la 10% în 2018 
și, potrivit Agenţiei Internaţionale pentru Energie, va ajunge la 
12% până în 2040. 

Sunt multe lucruri pe care le-am putea face pentru a genera 
o pondere semnificativă de electricitate obținută prin fisiunea 
nucleară și a limita astfel emisiile de carbon — mai presus de 
toate, am putea folosi modele îmbunătăţite de reactoare și am 
putea acționa cu hotărâre în privința depozitării deșeurilor. Dar, 
pentru asta, avem nevoie de o analiză impartiala a faptelor și o 
abordare cu adevărat pe termen lung a politicii energetice glo- 
bale. Iar eu nu văd niciun semn real în niciuna dintre direcții. 

"De ce avem nevoie de combustibili 


“fosili pentru a obţine electricitate 


Turbinele eoliene sunt cele mai vizibile simboluri ale încercării 
de a descoperi o variantă de energie electrică regenerabilă. Cu 
toate acestea, deși exploatează vântul, care este o sursă complet 
gratuită și ecologică, dispozitivele în sine sunt o întruchipare 
pură a combustibililor fosili. 

Camioanele mari aduc oțel si alte materii prime la fata locu- 
lui, buldozerele care mută pământul din loc croiesc drum pe 
terenuri înalte, altfel inaccesibile, macaralele uriașe înalță struc- 
turile — și toate aceste mașinării consumă combustibil diesel. 
La fel și trenurile și navele de marfă care transportă materialele 
necesare producției de ciment, oțel si materiale plastice. Pentru 
o turbină de 5 megawati, doar oţelul folosit pentru fundațiile din 
beton armat cântărește, în medie, 150 de tone, butucii rotoa- 
relor și nacelele (care găzduiesc cutia de viteze și generatorul), 
alte 250 de tone, iar turnurile, 500 de tone. 

Dacă energia electrică eoliană ar furniza 25% din cererea 
globală până în 2030, atunci, chiar și la un factor de capacitate 
cu o medie ridicată, de 35%, pentru cei 2,5 de terawati ai puterii 
eoliene a agregatului instalat ar fi nevoie de aproximativ 450 
de milioane de tone de oțel. Și asta fără a lua în calcul metalul 
pentru turnurile, cablurile și transformatoarele noilor legături 
de transmisie de înaltă tensiune necesare conectării ansam- 
blului la rețea. 

Pentru producția de oțel e nevoie de o cantitate foarte mare 
de energie. Minereul de fier sinterizat sau peletat este topit în 
furnale încinse, șarjat cu cocs din cărbune și infuzat cu căr- 
bune praf și gaze naturale. Fierul brut (fierul fabricat în furnale) 

Pala de plastic a unei turbine eoliene moderne: greu de fabricat, si 
mai greu de transportat, dar mai ales de reciclat 


este decarbonizat in cuptoare cu convertizoare cu oxigen. Apoi, 
otelul trece printr-un proces neintrerupt de turnare (care trans- 
forma oţelul topit în forma brută a produsului final). Oţelul 
utilizat în construcția turbinelor reprezintă în jur de 35 de giga- 
jouli pe tonă. 

Pentru a produce oţelul necesar pentru turbinele eoliene care 
ar putea deveni funcționale până în 2030, va fi nevoie de peste 
600 de milioane de tone de cărbune. 

O turbină de 5 megawati are trei pale lungi de circa 60 de 
metri, fiecare dintre ele cântărind in jur de 15 tone. Acestea au 
miezuri ușoare, din balsa sau spumă, și laminări exterioare rea- 
lizate în principal din rășini epoxidice sau poliesterice, armate 
cu fibră de sticlă. Sticla este fabricată prin topirea dioxidului 
de siliciu și a altor oxizi minerali în furnale alimentate cu gaze 
naturale. Rășinile provin din etilenă derivată din hidrocarburi 
ușoare, care sunt, cel mai frecvent, rezultate din cracarea naf- 
tei, gaz petrolier lichefiat sau etan extras din gazele naturale. 

Pentru compozitul final, ranforsat cu fibră, se va consuma 
o cantitate de energie de 170 de gigajouli pe tonă. Prin urmare, 
pentru a obține 2,5 terawati de energie eoliană până în 2030, 


avem nevoie de o masă a rotorului agregatului de aproximativ 
23 de milioane de tone, care încorporează echivalentul a apro- 
ximativ 90 de milioane de tone de țiței. Și, după ce toate sunt 
frumos asamblate, întreaga structură trebuie impermeabilizată 
cu rășini, a căror sinteză se face pe bază de etilenă. Un alt pro- 
dus petrolier necesar este lubrifiantul pentru cutiile de viteze 
ale turbinei, care trebuie schimbat periodic pe toată durata de 
viata de două decenii a dispozitivului. Fără îndoială, în mai putin 
de un an, o turbină eoliană bine amplasată și bine construită va 
genera o cantitate egală de energie cu cea folosită în construcția 
sa. Însă ea va fi în întregime sub formă de energie intermitentă, 
atât timp cât producţia, instalarea și întreţinerea ei rămân în 
mod critic dependente de energiile fosile specifice. În plus, pen- 
tru majoritatea acestor energii — cocsul pentru topirea mine- 
reului de fier, cocsul de cărbune sau petrolpentru alimentarea 
cuptoarelor de ciment, nafta și gazul natural, ca materie primă 
și combustibil pentru sinteza materialelor plastice și fabricarea 
fibrei de sticlă, combustibilul diesel pentru nave, camioane și 
utilaje pentru construcţii, lubrifiantii pentru cutiile de viteze —, 
nu avem înlocuitori care să nu fie de origine fosilă, disponibili 
pe scară comercială largă. 

Pentru mult timp de acum încolo — până când toate energiile 
utilizate pentru producţia celulelor fotovoltaice sau a turbinelor 
eoliene vor proveni din surse regenerabile —, civilizația moderna 
va rămâne fundamental dependentă de combustibilii fosili. 

Cat de mare poate fi 


o turbină eoliană? 


Fără discuţie că dimensiunea turbinelor eoliene a crescut in ulti- 
mul timp. În 1981, când firma daneză Vestas lansa această modă 
a gigantismului, dispozitivele sale cu trei pale erau capabile să 
genereze doar 55 de kilowati. În 1995, această cifră a crescut la 
500 de kilowati, a atins 2 megawati în 1999 și, în prezent, 5,6 
megawati. În 2021, MHI Vestas Offshore Wind's V164 va avea o 
înălțime de 105 metri la butuc, va invarti pale de 80 de metri si 
va genera până la 10 megawati, devenind astfel prima turbină 
disponibilă comercial capabilă să producă o cantitate de energie 
formată din două cifre. Nu trebuie să uităm nici de GE Renewa- 
ble Energy, care va lansa tot în 2021 o turbină de 12 megawati, 
cu un turn de 260 de metri și pale de 107 metri. 


Comparație între înălțimea și dimensiunea 
palelor turbinelor eoliene 


Evident că, în cazurile acestea, s-a forțat nota, desi trebuie 
remarcat că au fost luate în calcul modele și mai mari. În 2011, 
proiectul UpWind a lansat un asa-numit „pre-model“ al unei 
turbine maritime de 20 de megawati, cu un diametru al roto- 
rului de 252 de metri (de trei ori anvergura aripilor unui Airbus 
A380) si cu un diametru al butucului de 6 metri Până în pre- 
zent, limita celor mai mari modele conceptuale se situează la 
50 de megawati, cu o înălțime de peste 300 de metri si pale de 
200 de metri, capabile să se curbeze (ca frunzele de palmier) in 
fata unor vanturi furioase. 

A presupune, așa cum a afirmat un susținător entuziast, că 
ridicarea unei astfel de structuri nu va pune probleme tehnice 
fundamentale, întrucât nu va fi mai înaltă decât Turnul Eiffel, 
construit în urmă cu peste 130 de ani, este o comparație nepo- 
trivită. Dacă înălțimea construibilă a unui artefact ar fi facto- 
rul determinant în proiectarea turbinelor eoliene, atunci ne-am 
putea referi la Burj Khalifa din Dubai, un zgârie-nori care a 
depășit 800 de metri în 2010, sau la Turnul Jeddah, care va 
ajunge la 1 000 de metri în 2021. Construirea unui turn înalt 
nu este o mare problemă, însă cu totul altceva este proiectarea 
unui astfel de turn, capabil să susțină o nacelă masivă și pale 
rotative și să asigure funcţionarea în siguranță a ansamblului 
timp de mai mulți ani la rând. 

Turbinele de dimensiuni mai mari se confruntă cu efectele 
inevitabile ale scalării. Puterea turbinei crește odată cu pătratul 
razei trasate de palele sale: o turbină cu o dimensiune dublă a 
palelor este, teoretic, de patru ori mai puternică. Dar extinderea 
suprafeţei învârtite de rotor pune o presiune mai mare asupra 
întregului ansamblu și, întrucât (la prima vedere) masa palei va 
ridica la puterea a treia lungimea palei, modelele mai mari vor 
fi extraordinar de grele. În realitate, proiectele care utilizează 
materiale sintetice ușoare și balsa pot menţine exponentul real 
până la maximum 2,3. 

Chiar și așa, masa (și, prin urmare, costurile) se adună. Fie- 
care dintre cele trei pale ale turbinei de 10 megawati Vestas va 
cântări 35 de tone, iar nacela va ajunge la aproape 400 de tone 


146 CIFRELE NU MINT 


(ca si cum ar trebui sa ridici sase tancuri de lupta Abrams la 
câteva sute de metri înălțime). Proiectul record al celor de la GE 
va avea pale de 55 de tone, o nacelă de 600 de tone și un turn 
de 2 550 de tone. Doar transportul unor pale atât de lungi și de 
masive este o provocare neobișnuită, deși poate fi ușurat prin 
utilizarea unui model segmentat. 

Explorarea limitelor probabile ale capacității comerciale este 
mai utilă decât prognozarea limitelor maxime ale anumitor date. 
Puterea disponibilă a unei turbine eoliene este egală cu jumătate 
din densitatea aerului (care este de 1,23 kilograme pe metru 
cub), înmulțit cu aria rotită de pale (n înmulțit cu pătratul razei), 
înmulțit cu viteza vântului la puterea a treia. Presupunând o 
viteză a vântului de 12 metri pe secundă și un coeficient de con- 
versie a energiei de 0,4, atunci o turbină de 100 de megawati va 
avea nevoie de rotoare cu diametrul de aproape 550 de metri. 

Pentru a prezice când vom reuși să creăm o asemenea 
mașinărie, trebuie să răspundem la întrebarea următoare: când 
vom fi capabili să producem pale din compoziti plastici si balsa 
de 275 de metri lungime, să le transportăm si să le cuplăm la 
nacelele suspendate la 300 de metri deasupra solului, asigu- 
rându-le supraviețuirea în fața vânturilor ciclonice și garantând 
fiabilitatea funcţionării lor pentru cel puţin 15-20 de ani. Nu 
prea curând. 

„Ascensiunea lentă a fotovoltaicelor 


În martie 1958 a fost lansată de la Cape Canaveral o rachetă 
care purta satelitul Vanguard 1: o sferă mică din aluminiu, de 
1,46 kilograme, prima care a folosit pe orbita sa celule foto- 
voltaice (FV). 

Ca măsură de siguranţă, unul dintre cele două emițătoare ale 
satelitului era alimentat de la bateriile cu mercur, dar acestea 
s-au defectat după doar trei luni. Datorită efectului fotoelectric, 
cele șase celule mici de siliciu monocristalin — care absorbeau 
lumina (fotonii) la nivel atomic și eliberau electroni — puteau fur- 
niza o cantitate totală de doar 1 watt, continuând să alimenteze 
un transmitator baliză până in mai 1964. 

Acest lucru a fost posibil pentru ca, in programul spatial, 
costurile nu erau o problema. La mijlocul anilor 1950, celulele 
fotovoltaice costau aproximativ 300 de dolari per watt. Costul 
a scăzut la circa 80 de dolari per watt la jumătatea anilor 1970, 
apoi, succesiv, la 10 dolari per watt spre sfarsitul anilor 1980, la 
1 dolar per watt in 2011, pentru ca, la finalul lui 2019, celulele FV 
să se vândă la doar 8-12 cenți per watt, anticipându-se o sca- 
dere și mai mare a prețurilor (desigur, costul instalării panourilor 
fotovoltaice și a echipamentelor suplimentare necesare generării 
de electricitate este substantial mai mare, în funcție de amploa- 
rea proiectului, care variază în prezent de la instalații mici de 
acoperiș până la câmpuri solare de mari dimensiuni în deșert). 

Este o veste bună, pentru că celulele fotovoltaice au o den- 
sitate de putere mai mare decât orice altă formă de conversie 
a energiei regenerabile. Chiar și ca medie anuală, acestea ajung 
deja la 10 wati pe metru pătrat în locurile însorite, cu peste un 
ordin de mărime mai mare decât performanţa biocombustibili- 
lor. Și, printr-o creștere a eficienţei conversiei și o monitorizare 

Vedere aeriana a Uzinei Electrice Ouarzazate Noor din Maroc. 
La 510 MW, este cea mai mare instalaţie fotovoltaică din lume 

îmbunătăţită, ar trebui să putem obţine o creștere cu 20-40% a 
factorilor de capacitate anuali. 

Dar a durat destul de mult până am ajuns în acest punct. 
Edmond Becquerel a descris pentru prima dată efectul foto- 
voltaic într-o soluţie, în 1839, iar William Adams și Richard 
Day l-au descoperit în seleniu, în 1876. Oportunităţile comer- 
ciale s-au ivit doar după inventarea de către Laboratoarele Bell 
Telephone a celulei de siliciu, în 1954. Chiar și atunci, costul 
per watt a rămas în jur de 300 de dolari (peste 2 300 de dolari 
la valoarea din 2020) și, cu excepţia câtorva jucării, FV nu au 
avut o aplicaţie practică. 

Hans Ziegler, inginer electronist în cadrul armatei SUA, a 
fost cel care a ignorat decizia Marinei Statelor Unite de a folosi 
doar baterii pentru Vanguard. În anii 1960, celulele FV au faci- 
litat alimentarea cu energie a unor sateliți mult mai mari, care 
au revoluționat telecomunicatiile, spionajul aerian, prognozele 
meteorologice și monitorizarea ecosistemelor. Pe măsură ce cos- 
turile s-au redus, numărul aplicaţiilor a crescut, iar celulele FV 
au început să fie folosite pentru alimentarea farurilor portu- 
are, a instalaţiilor maritime de extracţie a petrolului și gazelor 
si pentru punctele de trecere de cale ferată. 

Mi-am cumpărat primul calculator științific solar — TI35 
Galaxy Solar, produs de Texas Instruments — în momentul când 
a apărut pe piaţă, în 1985. Cele patru celule ale sale (fiecare 
de aproximativ 170 de milimetri pătrați) sunt încă funcţionale, 
după peste 30 de ani. 

Dar producţia serioasă de energie electrică fotovoltaică a 
trebuit să aștepte o scădere și mai mare a preţului modulelor. 
Până în anul 2000, FV furnizau mai putin de 0,01% din producţia 
mondială de energie; un deceniu mai târziu, ponderea a crescut 
cu un ordin de mărime și a ajuns la 0,16%, iar în 2018 se afla 
la 2,2%, în continuare o cotă scăzută în comparaţie cu electri- 
citatea produsă la nivel mondial de hidrocentrale (aproximativ 
16%, în 2018). În unele regiuni însorite, energia generată solar 
reprezintă o schimbare importantă, dar, în termeni globali, încă 


Saas | 
150 | CIFRELE NU MINT 


are mult de recuperat fata de tehnologia rivala, care foloseste 
caderea apei. 

Nici macar conform celei mai optimiste prognoze — a 
Agenţiei Internationale pentru Energie Regenerabilă — nu se 
anticipează o reducere a decalajului până în 2030. Însă celulele 
fotovoltaice ar putea genera, până în 2030, 10% din electricitatea 
mondială. Până atunci, vor fi trecut șapte decenii din momentul 
in care micuța celulă a Vanguard 1 a început să-și alimenteze 
transmitatorul baliză și aproximativ 150 de ani de la descope- 
rirea efectului fotovoltaic într-un solid. Tranzitiile energetice 
la scară globală au nevoie de timp. 

De ce lumina solară este în 


continuare cea mai bună 


În linii mari, putem urmări progresul unei civilizaţii în funcție 
de condiţiile sale de iluminare — în special, în funcţie de pute- 
rea, costul și eficacitatea luminoasă. Acest ultim indicator se 
referă la capacitatea unei surse de lumină de a produce o 
reacție semnificativă la nivelul ochiului, fiind calculat prin 
împărțirea fluxului luminos total (în lumeni) la puterea nomi- 
nală (in wati). 

În condiţii fotopice (adică sub o lumină strălucitoare, ce per- 
mite percepţia culorii), eficacitatea luminoasă a luminii vizibile 
atinge un maxim de 683 de lumeni (lm)/W, pe o lungime de 
undă de 555 de nanometri. Această valoare se situează în par- 
tea verde a spectrului — culoarea care pare, la un anumit nivel 
de intensitate, cea mai strălucitoare. 

Timp de milenii, sursele noastre de lumină artificială au 
rămas cu trei ordine de mărime în spatele acestui vârf teoretic. 
Lumânările au o eficacitate luminoasă de doar 0,2-0,3 lm/W; 
lămpile cu gaz de huilă (deseori întâlnite în orașele europene 
ale veacului al XIX-lea) erau de cinci sau șase ori mai eficiente, 
iar filamentele de carbon ale primelor becuri ale lui Edison nu 
se descurcau cu mult mai bine decât atât. Eficienţa a înregistrat 
un salt major odată cu filamentele metalice, mai întâi cele de 
osmiu, în 1898, care au atins 5,5 lm/W, apoi cele de tantal, în 
1901, cu 7 lm/W, pentru ca, peste un deceniu, tungstenul, care 
radia în vid, să obțină 10 lm/W. Introducerea unui filament de 
tungsten într-un amestec de azot și argon a ridicat eficacita- 
tea lămpilor obișnuite de uz casnic la 12 lm/W, iar spiralarea 
filamentelor, începând cu 1934, a contribuit la obținerea unei 
eficiente de peste 15 lm/W pentru lămpile de 100 de wati, care 

au fost sursa standard de iluminare puternica pe parcursul pri- 
melor două decenii postbelice. 


Lumeni per watt 

Iluminatul bazat pe principii diferite — lămpi de sodiu și 
lămpi cu vapori de mercur cu presiune scăzută (lumini fluores- 
cente) — a fost introdus în anii 1930, dar a ajuns să fie utilizat 
pe scară largă abia prin 1950. În prezent, cele mai bune corpuri 
de iluminat fluorescente cu balast electronic pot produce apro- 
ximativ 100 lm/W, lămpile de sodiu cu presiuni ridicate pot fur- 
niza până la 150 lm/W, iar cele de sodiu cu presiune scăzută pot 


atinge 200 lm/W. Cu toate astea, corpurile cu presiune scăzută 
produc doar lumină galbenă monocromatică, pe o lungime de 
undă de 589 de nanometri, motiv pentru care nu sunt utilizate 
în locuințe, ci mai degrabă pentru iluminarea stradală. 

Cele mai mari speranțe le avem acum de la diodele emițătoare 
de lumină (LED-uri). Primele au fost inventate în 1962 și furni- 
zau doar lumină roșie; un deceniu mai târziu, a fost obținută și 
culoarea verde, apoi, în anii 1990, albastrul de intensitate ridi- 
cată. Prin acoperirea LED-urilor albastre cu un strat de fosfor 
fluorescent, inginerii au reușit să transforme partial lumina 
albastră în culori mai calde și să producă astfel lumină albă, 
potrivită pentru iluminatul de interior. Limita teoretică pentru 
LED-urile albe strălucitoare este de aproximativ 300 lm/W, dar 
corpurile de iluminat disponibile în comerț mai au mult până să 
atingă această valoare. Philips vinde LED-uri în Statele Unite — 
care au un standard de 120 de volti — cu o eficacitate luminoasă 
de 89 lm/W, pentru becurile albe de 18 wati și becurile regla- 
bile (care înlocuiesc luminile incandescente de 100 de wati). În 
Europa, unde tensiunea variază între 220 și 240 de volti, com- 
pania comercializează un tub LED de 172 lm/W (care înlocuiește 
tuburile fluorescente europene de 1,5 metri lungime). 

LED-urile cu eficiență ridicată contribuie deja la o econo- 
misire semnificativă a electricităţii la nivel mondial — de ajutor 
este și faptul că pot oferi lumină trei ore pe zi timp de apro- 
ximativ 20 de ani, iar dacă le uiţi deschise, cu greu vei sesiza 
diferenţa pe factura la electricitate. Dar, la fel ca în cazul celor- 
lalte surse artificiale de lumină, ele nu pot încă acoperi spectrul 
luminii naturale. Becurile incandescente emit prea puțină lumină 
albastră, iar cele fluorescente, o cantitate infimă de lumină roșie; 
LED-urile au o intensitate prea redusă în partea roșie a spec- 
trului și prea ridicată în cea albastră. Nu sunt plăcute ochiului. 

Din 1880 încoace, eficiența luminoasă a surselor artificiale 
a crescut cu două ordine de mărime, dar reproducerea în inte- 
rior a luminii solare este, deocamdată, peste puterile noastre. 

De ce avem nevoie de baterii 
mai mari 


Ne-am putea extinde capacitatea de utilizare a energiei solare și 
eoliene cu mult mai mare ușurință dacă am avea modalități mai 
bune de stocare a cantităților mari de energie electrică necesare 
acoperirii golurilor din fluxul energiei respective. 

Chiar si în însoritul Los Angeles, o locuință obișnuită, care 
are pe acoperiș suficiente panouri fotovoltaice încât să-i satis- 
facă nevoile, s-ar confrunta în continuare cu deficienţe zilnice 
de consum de până la 80% în ianuarie și cu un surplus de 65% 
în luna mai. O astfel de locuință poate fi deconectată de la sis- 
temul centralizat doar prin instalarea unui ansamblu voluminos 
si costisitor de baterii litiu-ion. Iar o mică rețea națională — una 
care gestionează între 10 și 30 de gigawati — s-ar putea baza 
în totalitate pe surse intermitente doar dacă ar avea un depozit 
de ordinul gigawatilor, capabil să funcționeze ore îndelungate. 

Începând din 2007, peste jumătate din omenire locuiește 
în mediul urban, iar până în 2050, mai mult de 6,3 miliarde de 
oameni vor trăi în orașe, adică două treimi din populația globală, 
cu o rată de ocupare în creștere a megalopolisurilor de peste 
10 milioane de locuitori (vezi „Ascensiunea megalopolisurilor“, 
p. 53). Majoritatea acestor oameni vor locui în clădiri înalte, deci 
posibilitatea generării locale va fi una limitată, însă ei vor avea 
nevoie de o sursă continuă de electricitate pentru alimentarea 
locuinţelor, serviciilor, industriilor și transportului. 

Să zicem că un megalopolis asiatic este lovit de un taifun 
pentru o zi sau două. Chiar dacă liniile de lungă distanţă vor aco- 
peri mai bine de jumătate din cererea orașului, tot va fi nevoie 
de o capacitate de depozitare de mai multi gigawati-ora pentru 
a face faţă situaţiei până la remedierea producției intermitente 


Depozitare si cerere 


Putere Descarcare Emitere 
19.548 MW 
2.172 MW 9 ore 
4 ore 
100 MW 400 MW 
=a 
Baterie Uzina de depozi- Baterie Uzina de depozi- Baterie Uzina de depozi- 
litiu-ion de tare Ludington cu litiu-ionde tare Ludington cu litiu-ionde tare Ludingtoncu 
capacitate pompe de hidro- capacitate pompe de hidro- capacitate pompe de hidro- 
maximă gen (Michigan) maximă gen (Michigan) maximă gen (Michigan) 


de energie (sau orașul va trebui să utilizeze rezerve de com- 
bustibil fosil — exact lucrul de care încercăm să ne delimităm). 

Bateriile litiu-ion (li-ion) sunt caii de povară ai depozitării, 
atât în cazul aplicaţiilor mobile, cât și al celor staționare. Ele 
utilizează un compus de litiu pentru electrodul pozitiv și gra- 
fit pentru electrodul negativ (bateriile obișnuite cu plumb-acid 
folosesc pentru electrozi oxid de plumb și plumb). Dar, deși 
au o densitate energetică mult mai mare decât bateriile cu 
plumb-acid, bateriile li-ion nu reușesc deocamdată să satisfacă 
nevoile ample de depozitare energetică pe termen lung. Cel mai 
mare sistem de stocare, alcătuit din peste 18 000 de baterii 
li-ion, este construit în prezent în Long Beach de către AES Corp. 
pentru Southern California Edison. În 2021, după finalizare, va fi 
capabil să funcționeze la o capacitate de 100 de megawati timp 
de patru ore. Dar această capacitate de 400 de megawati-ora este 
totuși cu două ordine de mărime mai mică decât cantitatea de 

care ar avea nevoie un oraș asiatic mare în cazul in care i s-ar 
întrerupe accesul la sursa intermitentă de alimentare. 

Așadar trebuie să mărim spațiul de stocare, dar cum? Bate- 
riile sodiu-sulf au o densitate și mai mare decât cele li-ion, dar 
metalul lichid încins nu este cel mai potrivit electrolit. Bateriile 
cu flux, care stochează energia direct în electrolit, se află deo- 
camdată într-un stadiu incipient de implementare. Iar aerul 
comprimat si volantii, eternii favoriți ai presei cotidiene, sunt 
folosiți doar în câteva zeci de instalaţii de dimensiuni mici și 
medii. Probabil cea mai bună speranţă pe termen lung o repre- 
zintă utilizarea electricităţii solare ieftine pentru descompu- 
nerea apei prin electroliză și folosirea hidrogenului rezultat pe 
post de combustibil multifuncțional, numai că o astfel de eco- 
nomie bazată pe hidrogen nu este iminentă. 

Așadar, pentru a acţiona pe scară mare, trebuie să ne bazăm 
în continuare pe o tehnologie introdusă în anii 1890: acumularea 
prin pompare. Trebuie să construim la înălțime un rezervor, să 
îl conectăm prin conducte la unul situat mai jos și să folosim 
electricitate nocturnă, mai ieftină, pentru a pompa în sus apa, 
capabilă să acţioneze turbinele în perioadele în care se înregis- 
trează un maxim al cererii. Acumularea prin pompare este în 
continuare responsabilă pentru mai mult de 99% din capacitatea 
de depozitare, dar presupune, inevitabil, pierderi de energie de 
aproximativ 25%. Multe instalații au capacități pe termen scurt 
care depășesc 1 gigawatt — cea mai mare are circa 3 gigawati — 
si este nevoie de mai mult de o unitate pentru un megalopolis 
complet dependent de energia solară și eoliană. 

Însă majoritatea megalopolisurilor nu sunt construite în 
apropierea povârnișurilor abrupte sau a văilor montane adânci, 
necesare pentru acumularea prin pompare. Multe — inclusiv 
Shanghai, Calcutta și Karachi — sunt situate pe câmpiile de 
coastă. Ele s-ar putea baza pe acumularea prin pompare doar 
dacă ar beneficia de o transmisie pe distanţe lungi. 

Este evident că au nevoie de o metodă de depozitare mai 
compactă, mai flexibilă, mai spațioasă și mai puţin costisitoare. 
Dar miracolele se lasă așteptate. 


urile electrice 


Aproape toate hainele sau uneltele pe care le folosești în jurul 
casei s-au aflat cândva într-o cutie de oțel, pe niște nave ale 
căror motoare diesel le-au propulsat din Asia, emițând parti- 
cule și dioxid de carbon. Cu siguranţă, vei spune, că putem găsi 
o soluţie mai bună. 

La urma urmei, avem locomotive electrice de mai bine de un 
secol și trenuri electrice de mare viteză de peste cincizeci de ani, 
iar recent ne-am extins flota globală de automobile electrice. 
De ce nu am avea și cargoboturi electrice? 

De fapt, primul este programat să devină functional în 2020: 
„Yara Birkeland“, construit de Marin Teknikk în Norvegia, nu 
doar că este primul cargobot din lume alimentat cu energie elec- 
trică, cu emisii zero, ci este și prima navă comercială autonomă. 

Dar să nu ne luăm deocamdată adio de la cargoboturile diesel 
si de la rolul esenţial pe care îl au în economia globalizată. lată 
un calcul făcut pe genunchi care explică de ce... 

Containerele au dimensiuni diferite, însă majoritatea sunt 
unități standard, echivalente cu 20 de picioare (TEU) — prisme 
dreptunghiulare de 6,1 metri lungime (20 de picioare) și 2,4 
metri lăţime. Cargoboturile mici din anii 1960 transportau 
câteva sute de TEU-ri; în ziua de astăzi, patru nave lansate 
în 2019 și aparținând MSC Switzerland („Giulsiin“, „Samar“, 
„Leni“ și „Mia“) deţin recordul, cu 23 756 de TEU-ri fiecare. 
Călătorind foarte încet (16 noduri, pentru a economisi com- 
bustibil), aceste nave pot face călătoria de la Hong Kong la 
Hamburg (prin Canalul Suez) — peste 21 000 de kilometri — 
în 30 de zile. 

Modelul navei Yara Birkeland 


Să analizăm acum nava „Yara Birkeland“. Ea va transporta 
doar 120 de TEU-ri, viteza de serviciu va fi de 6 noduri, iar cea 
mai lungă operaţiune prevăzută va fi de 30 de mile marine — 
între Heroya și Larvik, în Norvegia. În prezent, cargoboturile die- 
sel de ultimă generaţie pot transporta aproape de 200 de ori mai 
multe containere, pe distanțe de 400 de ori mai mari și de trei 
sau de patru ori mai rapid decât o navă electrică de pionierat. 

De ce ar fi nevoie pentru construirea unei nave electrice 
capabile să transporte 18 000 de TEU-ri, cât o încărcătură inter- 
continentală obișnuită? Într-o călătorie de 31 de zile, majori- 
tatea navelor diesel eficiente de astăzi consumă 4 650 de tone 
de combustibil (ulei rezidual de calitate scăzută sau motorină), 
fiecare tonă echivalând cu 42 de gigajouli. Asta înseamnă o den- 
sitate a energiei de aproape 11 700 de wati-ora pe kilogram, fata 
de cei 300 Wh/kg ai bateriilor litiu-ion din ziua de astăzi — o 
diferență de aproape 40 de ori mai mare. 


Consumul total pentru o calatorie este de aproximativ 195 
de terajouli sau 54 de gigawati-ora. Motoarele diesel mari (iar 
cele instalate pe cargoboturi sunt cele mai mari cu putinta) 
au o eficienţă de circa 50%, ceea ce înseamnă că energia utili- 
zată efectiv pentru propulsie reprezintă jumătate din consu- 
mul total de combustibil sau aproximativ 27 de gigawati-ora. 
Pentru a face față acestui consum, motoarele electrice mari care 
funcționează cu o eficiență de 90% ar avea nevoie de aproxima- 
tiv 30 de gigawati-ora de electricitate. 

Dacă am dota nava cu cele mai bune baterii comerciale li-ion 
din prezent (300 Wh/kg), pentru a ajunge din Asia în Europa 
într-o lună, fără oprire, încărcătura lor ar totaliza 100 000 de 
tone (pentru comparaţie, bateriile li-ion ale mașinilor electrice 
cântăresc în jur de 500 de kilograme, adică 0,5 tone). Doar bate- 
riile ar ocupa 40% din capacitatea maximă a cargobotului — o 
variantă dezastruoasă din punct de vedere financiar, ca să nu 
mai punem la socoteală dificultățile presupuse de încărcarea lor 
si manevrarea navei. Și chiar dacă vom reuși să obținem o den- 
sitate a bateriilor de 500 Wh/kg mai devreme decât ne așteptăm, 
o navă de 18 000 de TEU-ri tot va avea nevoie de 60 000 de tone 
de baterii pentru o călătorie intercontinentală de mare distanţă, 
la o viteză relativ mică. 

Concluzia este evidentă. Pentru a obține o navă electrică ale 
cărei baterii și motoare nu cântăresc mai mult decât combusti- 
bilul (aproximativ 5 000 de tone) și motorul diesel (circa 2 000 
de tone) cu care sunt dotate cargoboturile din ziua de astăzi, 
vom avea nevoie de baterii cu o densitate energetică de 10 ori 
mai mare decât unităţile li-ion din prezent. 

Dar aceasta este o sarcină dificilă, fără îndoială: în ultimii 70 
de ani, densitatea energetică a celor mai bune baterii comerciale 
nici măcar nu s-a cvadruplat. 


| 160 | CIFRELE NU MINT 


Adevaratul cost al electricitatii 


În multe tari bogate, noul secol a produs o schimbare a traiec- 
toriei pe termen lung a costurilor pentru electricitate: nu doar 
prețul curent a crescut, ci și cel ajustat la inflație. Chiar și asa, 
electricitatea rămâne un chilipir, deși, după cum era de așteptat, 
un chilipir cu multe particularități naţionale, rezultate nu doar 
din contribuţia specifică a diferitelor surse, ci și din reglemen- 
tările guvernamentale persistente. 

Dacă analizăm din perspectivă istorică, observăm o tra- 
iectorie extraordinară a valorii, ceea ce explică omniprezenta 
electricităţii în lumea modernă. Ajustat la inflație (și exprimat 
în valoarea fixă din 2019), în SUA, prețul mediu al energiei elec- 
trice pentru clienți casnici a scăzut, începând din 1902 (primul 
an pentru care avem o medie disponibilă), de la 4,81 dolari pe 
kilowatt-oră la 30,5 cenți, în 1950, apoi la 12,2 cenți, în 2000, 
iar, la începutul anului 2019, acesta a fost doar putin mai mare, 
ajungând la 12,7 centi/kWh. Aceasta reprezintă o scădere rela- 
tivă de peste 97% — sau, altfel spus, în prezent, poţi cumpăra de 
38 de ori mai multă electricitate decât în 1902. Dar, pe parcursul 
aceleiași perioade, salariile medii din producţie (din nou, ajus- 
tate la inflaţie) au crescut de aproape șase ori, ceea ce înseamnă 
ca, în gospodăria unui muncitor, electricitatea este, în momentul 
de fata, de 200 de ori mai accesibilă decât în urmă cu 120 de 
ani (costul său efectiv, ajustat la venit, reprezintă mai puţin de 
0,5% fata de cota din 1902). 

Însă noi achiziționăm electricitate pentru a o transforma în 
lumină, energie cinetică sau căldură, iar progresele interme- 
diare la capitolul eficienţă au făcut ca utilizările sale finale să 
constituie un chilipir și mai mare, iluminatul oferind cel mai 
impresionant câștig în această privinţă. În 1902, un bec cu un 

filament de tantal producea 7 lumeni per watt; in 2019, un 
dispozitiv LED reglabil furniza 89 lm/W. Asta înseamnă că un 
lumen de iluminat electric este, în prezent, de 2 500 de ori mai 
accesibil pentru gospodăria unor reprezentanți ai clasei mun- 
citoare decât la începutul secolului XX. 


E Minutele de muncă necesare pentru a plăti 
Tara 100 kWh de electricitate 


Italia 
Marea Britanie $- 


Danemarca Rin Fan Fan Fon Fan Fam fa În Î 
Franța PEPE PE, PE PE PE, PER 
SUA [RSA 3 


Canada Fa În În În fn fn Fă 


Dacă analizăm situaţia din perspectivă internaţională, obser- 
vam niște diferente surprinzătoare. Dintre țările bogate, SUA 
au cea mai ieftină electricitate pentru consumatorul casnic, cu 
excepţia Canadei și Norvegiei, care au venituri ridicate și cea mai 
mare pondere a producţiei de hidroenergie (59%, respectiv 95%). 
Dacă folosim ratele de schimb predominante, prețul electricității 
casnice reprezintă aproximativ 55% din media Uniunii Europene, 
aproximativ jumătate din cea a Japoniei și mai puţin de 40% din 
cea a Germaniei. Convertite la rata de schimb oficială, prețurile 
energiei electrice în India, Mexic, Turcia și Africa de Sud sunt 
mai mici decât în SUA, dar considerabil mai mari dacă utilizăm 
paritatea puterii de cumpărare: de peste două ori mai mari în 
India și de aproape trei ori în Turcia. 

Citind rapoartele despre scăderea spectaculoasă a costurilor 
pentru celulele fotovoltaice (vezi „Ascensiunea lentă a fotovolta- 
icelor“, p. 148) și preţurile extrem de competitive ale turbinelor 
eoliene, un observator naiv ar putea concluziona că ponderea în 
creștere a noilor surse regenerabile (solară și eoliană) va con- 
duce la o nouă epocă a scăderii preţurilor la electricitate. Dar, 

în realitate, este valabil exact contrariul. Înainte de 2000, când 
tara s-a angajat în amplul și costisitorul său program de gene- 
rare pe scară largă de electricitate regenerabilă (Energiewende), 
preţurile energiei electrice pentru consumatorul casnic din Ger- 
mania erau mici și în scădere, ajungând, în anul 2000, la mai 
putin de 0,14 euro/kWh. 

În 2015, capacitatea solară si eoliană combinată a Germaniei, 
de aproape 84 de gigawati, depășea totalul instalat în centralele 
cu combustibili fosili și, în martie 2019, peste 20% din totalul 
energiei electrice provenea din noile surse regenerabile, numai 
că, în 18 ani, preţurile la electricitate s-au dublat, ajungând 
până la 0,29 euro/kWh. Cea mai mare economie a UE are, așadar, 
cel mai ridicat pret la electricitate după Danemarca, extrem de 
dependentă de vânt (în 2018, 41% din producția sa era de ori- 
gine eoliană), cu un pret de 0,31 euro/kWh. Un contrast similar 
poate fi observat în SUA. În California, cu o pondere în creștere 
a noilor surse regenerabile, prețurile la electricitate au crescut 
de cinci ori mai repede decât media națională și sunt acum cu 
aproape 60% mai mari decât aceasta. 

Lentoarea inevitabila a tranzitiilor 


energetice 


În 1800, doar Marea Britanie și câteva localități din Europa si 
nordul Chinei consumau cărbune pentru generarea de căldură — 
98% din energia primară a lumii era obținută din combustibili 
proveniți din biomasă, în principal lemn si mangal; în regiunile 
defrișate, energia mai era obținută și din paie și balegă uscată. 
Până în 1900, odată cu extinderea exploatatiilor de cărbune si 
începerea producției de petrol și gaze în America de Nord și 
Rusia, biomasa furniza jumătate din energia primară a lumii; 
până în 1950, ponderea a coborât la 30%, iar la începutul seco- 
lului XXI, la 12%, deși în multe țări subsahariene aceasta rămâne 
mai mare de 80%. În mod clar, a durat destul de mult pentru a 
realiza tranziţia de la carbonul nou (din țesuturile plantelor) la 
carbonul vechi (fosil) din cărbune, țiței și gaze naturale. 

Ne aflăm acum în primele etape ale unei tranzitii mult mai 
provocatoare: decarbonizarea producţiei globale de energie este 
necesară, pentru a evita cele mai grave consecințe ale încălzirii 
globale. Contrar unei impresii larg răspândite, această tranziţie 
nu se desfășoară într-un ritm comparabil cu cel în care au fost 
adoptate telefoanele mobile. În termeni absoluti, lumea și-a 
crescut dependența — nu independența — de carbon (vezi „Pro- 
vocarea carbonului“, p. 273), iar în termeni relativi, progresul 
nostru rămâne în continuare de ordinul unităţilor. 

Prima Conventie-cadru a Organizaţiei Naţiunilor Unite pri- 
vind Schimbările Climatice a avut loc în 1992. În acel an, com- 
bustibilii fosili (folosind conversia combustibililor și a energiei 
electrice într-un numitor comun preferat de compania BP în 
raportul său statistic anual) furnizau 86,6% din energia primară 

a lumii. Pana in 2017, acestia furnizau 85,1%, o reducere de doar 
1,5% în 25 de ani. 

Acest indicator-cheie al ritmului tranziţiei energetice glo- 
bale este, probabil, cel mai convingător semn distinctiv al 
dependenței fundamentale a lumii de carbonul fosil. Oare o 
scădere marginală de 1,5% într-un sfert de secol poate conduce 
în următorii 25-30 de ani la înlocuirea a aproximativ 80% din 
energia primară a lumii cu surse alternative, fără carbon, astfel 
încât, până în 2050, să eliminăm aproape complet combustibilii 
pe bază de carbon? Dacă vom continua în același ritm, nu vom 
ajunge acolo, iar singurele scenarii plauzibile pentru realiza- 
rea acestui lucru sunt fie o prăbușire a economiei globale, fie 
adoptarea unor surse noi de energie într-un ritm și la o scară 
ce depășesc cu mult capacitățile noastre imediate. 

Cei care urmăresc frecvent știrile pot fi induși în eroare de 
pretinsele progrese ale producției de energie eoliană și solară. 
Într-adevăr, aceste surse regenerabile au avansat într-un mod 
constant și impresionant: în 1992, furnizau doar 0,5% din elec- 
tricitatea mondială, iar până în 2017, au ajuns la 4,5%. Dar asta 
înseamnă că, în acești 25 de ani, s-a obținut o decarbonizare mai 
mare a producţiei de electricitate prin generarea pe scară largă 

de hidroelectricitate decat gratie instalatiilor solare si eoliene. Si, 
intrucat doar circa 27% din consumul final de energie este repre- 
zentat de electricitate, aceste progrese se traduc într-o pondere 
mult mai mică din reducerea globală a emisiei de carbon. 

Dar producţia de energie electrică solară și eoliană este acum 
o industrie matură, care poate fi suplimentată rapid cu capacități 
noi, crescând ritmul de decarbonizare a alimentării cu energie 
electrică. În schimb, mai multe sectoare economice cheie depind 
în mare măsură de combustibilii fosili și nu avem variante care 
să înlocuiască repede și pe scară largă carbonul. Aceste sec- 
toare includ: transportul pe distanţe lungi (în prezent, suntem 
aproape complet dependenţi de kerosen pentru avioanele de 
linie și de motorină, păcură și gaze naturale lichefiate pen- 
tru navele care transportă petrol, containere sau marfă angro); 
producţia a peste un miliard de tone de fier brut (care are nevoie 
de cocs din cărbune pentru topirea minereului de fier în furnale) 
și a peste 4 miliarde de tone de ciment (fabricat în cuptoare 
rotative masive, alimentate cu combustibili fosili de calitate 
scăzută), sinteza a circa 200 de milioane de tone de amoniac 
și a aproximativ 300 de milioane de tone de material plastic 
(bazat pe compuși derivați din gaze naturale și țiței); încălzirea 
spaţiilor locuite (sector dominat în prezent de gazele naturale). 

Aceste realități, mai presus decât orice nazuinte pozitive, 
trebuie să ghideze procesul nostru de înțelegere a tranzitiilor 
energetice. Înlocuirea a 10 miliarde de tone de carbon fosil este 
o provocare fundamental diferită de cea a creșterii vânzărilor 
la peste un miliard de unități pe an pentru niște dispozitive 
electronice portabile de mici dimensiuni; cea din urmă a fost 
realizată în câţiva ani, în vreme ce prima este o sarcină pentru 
care este nevoie de mai multe decenii. 

Transport. 
Cum ne deplasam 


Reducerea călătoriei transatlantice 


Multă vreme, corăbiile comerciale au avut nevoie de trei — une- 
ori de patru — săptămâni pentru a traversa Atlanticul spre est; 
traseul spre vest, împotriva vântului, dura de obicei șase săp- 
tămâni. Prima navă cu aburi a reușit să parcurgă drumul spre 
răsărit în 1833, când nava cu aburi „Royal William“, construită 
în Quebec, a pornit spre Anglia după ce s-a oprit să alimenteze 
cu cărbune în Noua Scotie. Abia în aprilie 1838, navele cu aburi 
s-au aventurat să străbată ruta către vest. Și acest lucru s-a 
petrecut într-un mod surprinzător de spectaculos. 

Isambard Kingdom Brunel, unul dintre marii ingineri bri- 
tanici ai secolului al XIX-lea, a construit pentru Great Western 
Steamship Company nava cu aburi „Great Western“, care trebuia 
să ajungă de la Bristol la New York. Nava a fost finalizată pe 
31 martie 1838, dar un incendiu de la bord a amânat plecarea 
până pe 8 aprilie. 

Între timp, British and American Steam Navigation Company 
a încercat să fure startul închiriind nava cu aburi „Sirius“, un vas 
mic, propulsat cu o roată cu zbaturi de lemn, construit pentru 
statul irlandez (pentru traseul Londra-Cork). „Sirius“ a plecat 
din Cobh, Irlanda, pe 4 aprilie 1838, cazanele sale funcționând 
cu mai puțin de 34 de kilopascali la o putere maximă a moto- 
rului de 370 de kilowati (prin comparaţie, un Ford Mustang 
din 2019 este estimat la 342 de kilowati). Cu 460 de tone de 
cărbune la bord, nava putea străbate circa 5 400 de kilometri 
(2 912 mile marine) — aproape, dar nu toată distanța până în 
portul New York. 

În schimb, „Great Western“ era cea mai mare navă de pasa- 
geri din lume, cu 128 de paturi de clasa întâi. Cazanele navei 
funcționau și ele la 34 de kilopascali, dar motoarele sale puteau 

„Great Western“, construită de Brunel: nava cu motor cu aburi si 
roată cu zbaturi de lemn era încă echipată cu pânze 


furniza aproximativ 560 de kilowati (cât generatoarele diesel 
industriale de astăzi), iar în prima sa călătorie transatlantică a 
înregistrat o medie de 16,04 kilometri pe oră (mai putin decât 
campionii la maraton din zilele noastre, care au o medie de 
peste 21 km/h). În ciuda avansului de patru zile, „Sirius“ (cu o 
medie de 14,87 km/h) a reușit cu greu să învingă nava mai mare 
si mai rapidă, ajungând la New York pe 22 aprilie 1838 — după 
18 zile, 14 ore și 22 de minute. 

Poveștile ulterioare aveau să romanteze finalul la mustață, 
susținând că Sirius a rămas fără cărbune și a trebuit să pună 
pe foc mobila și chiar catargele pentru a ajunge în port. Nu este 
adevărat, dar s-a văzut nevoită să ardă mai multe butoaie de 
rășină. A doua zi, după 15 zile și 12 ore, a sosit și „Great Wes- 
tern“, care, deși consumase 655 de tone de cărbune, încă mai 
avea 200 de tone de rezervă. 

Folosirea aburului a injumatatit timpul călătoriilor tran- 
satlantice, iar recordurile au continuat să cadă. În 1848, nava 

cu aburi „Europa“ a Companiei Cunard a reușit să traverseze 
oceanul în 8 zile și 23 de ore. În 1888, o călătorie dura doar 6 
zile; iar în 1907, „Lusitania“, propulsată de o turbină cu aburi, 
a câștigat Blue Riband (trofeul pentru cea mai rapidă traversare 
a Atlanticului), cu un timp de 4 zile, 19 ore și 52 de minute. 
Detinatoarea finală a recordului, nava cu aburi „United States“, 
a reușit acest lucru în 3 zile, 10 ore și 40 de minute, în 1952. 

Epoca următoare, în care avioanele comerciale cu motoare cu 
pistoane traversau oceanul în 14 ore și ceva, a fost una scurtă, 
deoarece, în 1958, primul avion comercial american cu turbo- 
reactor, Boeing 707, efectua deja zboruri regulate de la Lon- 
dra la New York în mai puţin de 8 ore (vezi „Când a început 
era avioanelor cu reactie?“, p. 187). Viteza de croazieră nu s-a 
schimbat prea mult: Boeing 787 Dreamliner călătorește cu 913 
km/h, iar zborurile de la Londra la New York durează încă în 
jur de 7,5 ore. 

Scumpul, zgomotosul si ghinionistul avion supersonic Con- 
corde reușea să străbată distanţa în 3,5 ore, dar zborul său a 
fost întrerupt definitiv. Mai multe companii dezvoltă acum avi- 
oane de transport supersonice, iar Airbus a brevetat un concept 
hipersonic, cu o viteză de croazieră de 4,5 ori mai mare decât 
cea a sunetului. Un astfel de avion ar putea ajunge pe Aero- 
portul Internațional JFK la doar o oră după decolarea sa de pe 
Heathrow. 

Dar oare chiar avem nevoie de o asemenea viteză, la un cost 
energetic mult mai mare? Comparativ cu recordul obținut de 
„Sirius“ în 1838, am redus timpul de traversare cu peste 98%. 
Intervalul petrecut în zbor este numai bun pentru lectura unui 
roman voluminos — sau poate chiar a acestei cărți. 


i Motoarele sunt mai vechi 
decât bicicletele! 


Unele progrese tehnice sunt amânate fie de esecul imaginației, 
fie de inlantuirea unor împrejurări potrivnice. Nu am un exem- 
plu mai bun pentru ambele situații decât cel al bicicletei. 

Acum mai bine de două secole, în Mannheim, pe 12 iunie 
1817, pădurarul Karl Drais din marele ducat german Baden a 
făcut prima demonstratie cu Laufmaschine („mașinărie pentru 
alergat“), cunoscută ulterior sub numele de „drezină“ sau calut 
de lemn. Cu o sa în mijloc, ghidon pentru roata din fata si roti 
de dimensiuni egale, este arhetipul tuturor vehiculelor ulteri- 
oare care necesită o echilibrare constantă. Numai că ea nu era 
propulsată cu ajutorul pedalelor, ci împingând cu picioarele în 
pământ, la fel ca Fred Flintstone. 

Drais a reușit să străbată cu bicicleta sa din lemn dur 16 
kilometri în mai puțin de o oră, mai repede decât o trăsură cu 
cai obişnuită. Dar este evident, cel puțin astăzi, că modelul său 
era stângaci si că nu existau la acea vreme destule drumuri pen- 
tru vehicule. De ce după 1820, pe parcursul unor decenii pline 
de inventii în domeniul locomotivelor, vapoarelor cu aburi si 
al tehnicilor de producţie, nu s-a înregistrat niciun progres in 
privința acestui mijloc de propulsie cum este bicicleta, capabil 
să devină un dispozitiv practic, la îndemâna oricui, chiar și a 
unui copil? 

Câteva răspunsuri sunt evidente. Bicicletele din lemn erau 
grele și greoaie, iar piesele ieftine din oțel (cadru, jante, spite) 
necesare proiectării unui dispozitiv fiabil nu erau încă dispo- 
nibile. Drumurile nepavate incomodau călătoriile. Anvelopele 
pneumatice au fost inventate abia la sfârșitul anilor 1880 (vezi 
capitolul următor). Și a fost nevoie mai întâi de o creștere a 

Bicicleta Rover a lui John Kemp Stanley 


veniturilor în mediul urban pentru adoptarea pe scară largă a 
unui dispozitiv care este, în esenţă, unul de agrement. 

Abia în 1866, Pierre Lallement a obținut brevetul de invenţie 
american pentru biciclul său propulsat cu ajutorul unor pedale 
atașate de roata din fata de dimensiuni putin mai mari. Jar ince- 
pând din 1868, Pierre Michaux a popularizat în Franța modelul 
său de vélocipéde. Însă Michaudine nu a devenit precursoarea 
bicicletelor moderne; a fost doar o noutate efemeră. Anii 1870 
și 1880 au fost în întregime dominați de bicicletele cu roți mari 
(cunoscute și sub numele de biciclete „obișnuite“ sau veloci- 
pede), cu pedalele atașate direct la axul roţilor din fata, cu dia- 
metre de până la 1,5 metri, pentru a acoperi o distanță cat mai 
mare prin rotația pedalelor. Aceste dispozitive greoaie puteau 
fi rapide, dar erau, totodată, dificil de încălecat și de manevrat; 
pentru utilizarea lor era nevoie de dexteritate, rezistență fizică 
și toleranţă la căderile periculoase. 


Abia in 1885, doi inventatori britanici, John Kemp Starley 
si William Sutton, au început să comercializeze bicicletele lor 
sigure Rover, cu roti de dimensiuni egale, ghidonare directa, 
transmisie prin lant si pinion si cadru de otel tubular. Desi nu 
dobândise inca forma clasică, era un model de bicicletă cu ade- 
vărat modern, pregătit pentru adoptarea pe scară largă. Tendinţa 
s-a accelerat odată cu inventarea, în 1888, de către John Dunlop 
a anvelopelor pneumatice. 

Așadar, un dispozitiv simplu, de echilibrare, format din două 
roti de dimensiuni egale, un cadru metalic simplu si un lant de 
transmisie scurt, a fost inventat la mai bine de un secol după 
ce Watt și-a perfecționat motoarele cu aburi (1765), la peste o 
jumătate de veac după inventarea locomotivelor (1829), mult 
mai complexe din punct de vedere mecanic, la câțiva ani după 
prima producţie comercială de electricitate (1882), dar conco- 
mitent cu primele modele de automobile. Primele motoare cu 
ardere internă ușoare au fost montate pe vehicule cu trei sau 
patru roti în 1886 de Karl Benz, Gottlieb Daimler si Wilhelm 
Maybach. 

Si, desi automobilele s-au schimbat enorm intre 1886 si 
1976, designul bicicletelor a rămas remarcabil de conservator. 
Primul model de mountain bike a fost construit abia in 1977. 
Si doar în anii 1980 au fost adoptate pe scară largă tehnologii 
inedite, precum aliajele scumpe, materialele compozite, cadrele 
cu aspect ciudat, roțile solide sau ghidoanele răsucite. 

Invențiile celebre sunt puţine si, în general, poartă numele unei 
persoane sau al unei instituții. Becul lui Edison și tranzistorul 
Laboratoarelor Bell sunt, probabil, cele mai notabile exemple din 
această categorie foarte mică, deși Edison nu a inventat becul 
(ci doar versiunea sa mai trainică), iar Laboratoarele Bell doar 
au reinventat tranzistorul (dispozitivul în stare solidă a fost 
brevetat în 1925 de Julius Edgar Lilienfeld). 

La celălalt capăt al spectrului recunoașterii meritelor se 
află categoria mult mai extinsă a invențiilor epocale de origine 
obscură. În acest caz, cel mai bun exemplu este cel al anvelo- 
pelor gonflabile, inventate de un oarecare John Boyd Dunlop, 
un scoţian care locuia în Irlanda. Brevetul său britanic datează 
de peste 130 de ani, din 7 decembrie 1888. 

Înainte de Dunlop, cea mai bună variantă erau anvelopele 
din cauciuc solid, disponibile din momentul în care procesul de 
vulcanizare al lui Charles Goodyear (încălzirea cauciucului cu 
sulf pentru a-i crește elasticitatea, brevetată în 1844) a făcut 
posibilă producerea unui tip rezistent de cauciuc. Deși astfel 
de anvelope erau un progres important fata de roţile din lemn 
solid sau cele cu spiţe și jante de fier, totuși, călătoria cu ele era 
destul de inconfortabilă. 

Dunlop și-a conceput prototipul în 1887, pentru a diminua 
zdruncinăturile tricicletei fiului său. Era un produs primitiv — 
pur și simplu, o cameră umflată, legată la gură, căptușită cu 
pânză și bătută în cuie de roţile din lemn masiv ale tricicletei. 

O versiune îmbunătăţită și-a găsit imediat o utilitate în rân- 
dul numărului tot mai mare de bicicliști entuziaști și, pentru 
fabricarea anvelopelor, au fost puse bazele unei companii. Cu 

John Boyd Dunlop folosindu-se de inventia sa 


toate acestea, la fel ca în cazul multor altor invenții, brevetul lui 
Dunlop a fost în cele din urmă invalidat, deoarece s-a dovedit 
că un alt scoţian, Robert William Thomson, brevetase anterior 
ideea, chiar dacă nu crease niciodată un produs practic. 

Cu toate acestea, invenţia lui Dunlop a stimulat dezvoltarea 
unor anvelope mai mari pentru recent inventatul automobil. 
În 1885, primul Patent Motorwagen cu trei roți al lui Karl Benz 
folosea anvelope din cauciuc solid. Șase ani mai târziu, frații 
Michelin, André și Edouard, au introdus pe biciclete versiunea 
lor de anvelope detasabile din cauciuc, iar in 1895 vehiculul cu 
două locuri L’Eclair a devenit primul automobil cu pneuri gon- 
flabile din cauciuc ce a participat la cursa de aproape 1 200 de 
kilometri Paris-Bordeaux-Paris. Întrucât anvelopele sale tre- 
buiau schimbate la fiecare 150 de kilometri, L'Eclair a terminat 
pe locul nouă. 

A fost un impediment temporar. Vanzarile au fost bune si 
Bibendum, omuletul din anvelope umflate, a devenit in 1898 
simbolul Michelin. Un an mai tarziu, anvelopele companiei au 
fost folosite de La Jamais Contente (,,Vesnica nemulțumită“), o 
mașină electrică belgiană care depășea 100 de kilometri pe oră. 
În 1913, Michelin a introdus roata de oțel detaşabilă și, astfel, 
confortul de a avea în portbagaj o roată de rezervă, un echipa- 
ment care a rezistat până în prezent. 

John Dunlop a intrat în cele din urmă în Galeria de Onoare 
Automobilistică în 2005, iar marca Dunlop există în continuare, 
fiind deţinută în prezent de Goodyear Tire and Rubber Com- 
pany, al treilea cel mai mare producător de anvelope din lume. 
Firma Bridgestone din Japonia este liderul clasamentului, secon- 
dată imediat de Michelin, un exemplu rar de companie care a 
rămas în topul industriei sale vreme de mai bine de un secol. 

Anvelopele sunt produse definitorii pentru era industrială — 
grele, voluminoase, poluante și, în continuare, extrem de difi- 
cil de aruncat, dar chiar și în era informației avem nevoie de 
ele într-un număr tot mai mare. Fabricile de anvelope trebuie 
să facă fata cererii globale pentru aproape 100 de milioane de 
autovehicule noi în fiecare an și pentru înlocuirea flotei mon- 
diale de peste 1,2 miliarde de mașini. 

Dunlop ar fi uimit de ceea ce a declanșat. N-are rost să mai 
vorbim acum despre mult trambitata dematerializare a lumii 
noastre pe care inteligenţa artificială se presupune că a ince- 
put-o deja. 

y Cand a inceput era automobilelor? 


În 1908, Henry Ford lucra in industria auto de mai bine de un 
deceniu, iar Ford Motor Company, cu o vechime de cinci ani si 
deja profitabilă, pășea pe urmele competitorilor, oferindu-si 
serviciile persoanelor înstărite. Modelul său K, introdus în 1906, 
avea un pret de aproximativ 2 800 de dolari, iar cel mai mic 
model, N, introdus în același an, era comercializat cu 500 de 
dolari, cam cât venitul anual al unei persoane de rând. 

Apoi, pe 12 august 1908, a început era automobilelor, fiindcă, 
în acea zi, la uzina Piquette Avenue din Detroit, a fost asamblat 
primul Ford Model T. El a fost lansat pe piață pe 1 octombrie. 

Ford și-a afirmat foarte clar obiectivele: „Voi construi o 
mașină pentru toată lumea. Va fi suficient de încăpătoare pentru 
o familie, dar suficient de mică pentru a fi condusă și întreținută 
de un singur om. Va fi construită din cele mai bune materiale... 
după cel mai simplu proiect pe care ingineria modernă îl poate 
crea. Iar preţul ei va fi atât de mic, încât orice om care are un 
salariu decent și-o va permite“. Și-a îndeplinit aceste obiective 
graţie viziunii sale și oamenilor talentaţi pe care i-a recrutat, 
în special proiectantii Childe Harold Wills, Joseph A. Galamb, 
Eugene Farkas, Henry Love, C.J. Smith, Gus Degner si Peter E. 
Martin. 

Motorul în patru cilindri, răcit cu apă, avea o putere de 15 
kilowati (automobilele mici de astăzi sunt, de regulă, de opt 
ori mai puternice), atingea o viteză maximă de 72 de kilometri 
pe oră și avea un pret mic. Runabout, cel mai popular model, 
se vindea în 1909 cu 825 de dolari, dar îmbunătățirile conti- 
nue aduse proiectului și procesului de fabricaţie i-au permis 
lui Ford să scadă preţul, până în 1925, la 260 de dolari. Suma 
echivala cu salariul pe două luni și jumătate al unui muncitor 

de rand. În zilele noastre, in Statele Unite, prețul mediu al unei 
mașini noi este de 34 000 de dolari, adică salariul mediu pe 
aproximativ 10 luni. În Marea Britanie, popularele automobile 
mici costă în jur de 15 000 de lire sterline (aproximativ 20 000 
de dolari). 

Introducerea în 1913 a unei linii mobile de asamblare la 
fabrica Highland Park din Detroit a produs economii consi- 
derabile: până în 1914, fabrica producea deja 1 000 de auto- 
mobile pe zi. lar decizia Ford de a achita salarii fără precedent 
muncitorilor necalificaţi de pe linia de asamblare a asigurat o 
producţie neîntreruptă. În 1914, plata a fost crescută de mai 
bine de două ori, ajungând la 5 dolari pe zi, iar ziua de lucru a 
fost redusă la opt ore. 

Rezultatul a fost impresionant. În 1908, Ford Motor Com- 
pany producea 15% din totalul automobilelor din SUA, 48% în 
1914 și 57% în 1923. Până în mai 1927, când producţia ei s-a 
încheiat, compania a vândut 15 milioane de modele T. 

Ford a pus bazele globalizării producţiei, utilizând proce- 
duri standardizate și răspândind procesul de fabricare auto în 
întreaga lume. Producţia internațională a început în Canada și 
apoi s-a extins în Marea Britanie, Germania, Franța, Spania, Bel- 
gia și Norvegia, precum și în Mexic, Brazilia și Japonia. 

Însă, chiar dacă Ford a mizat mult pe acest automobil, el nu 
este totuși cel mai bine vândut din istorie. Suprematia aparține 
„mașinii poporului“ din Germania, Volkswagen. La scurt timp 
după ce a ajuns la putere, Adolf Hitler a decretat ce specificații 
trebuie să aibă, a insistat asupra aspectului său distinctiv, de 
buburuză, și i-a ordonat lui Ferdinand Porsche să o proiecteze. 

Până să fie gata de producţie, în 1938, Hitler și-a schimbat 
planurile, iar fabricarea mașinii nu a început decât în 1945, în 
zona ocupată de britanici. Producția germană s-a încheiat în 
1977, dar modelul original de VW Broscuta a continuat să fie 
fabricat în Brazilia până în 1996 și în Mexic până în 2003. Ultima 
mașină, produsă în Puebla, purta numărul 21 529 464. 

Dar, în multe privinţe, Broscuta nu a fost decât o emulatie 
actualizată a modelului T. Nu există nicio dispută cu privire la 
cine a produs în masă primul autoturism accesibil. 

Automobilele moderne au un raport 
ingrozitor al greutatii utile 


Cu un secol în urmă, cel mai bine vândut automobil din Statele 
Unite, Ford Model T, producea câte un watt pentru fiecare 12 
grame ale motorului său cu ardere internă. În prezent, motoa- 
rele celor mai bine vândute mașini americane produc un watt 
pentru fiecare gram — un progres de 92%. Aceasta este singura 
veste bună din capitolul de fata. 

Și acum, veștile proaste: datele din SUA arată că, în ultima 
sută de ani, puterea medie a motorului a crescut de peste 11 
ori, ajungând la aproximativ 170 de kilowati. Asta înseamnă 
că, în ciuda unei scăderi uriașe a densităţii dintre masă și 
putere, motorul tipic al zilelor noastre nu este cu mult mai 
ușor decât în urmă cu un secol — și, în medie, automobi- 
lele au devenit mult mai grele: masa lor aproape s-a triplat, 


Raportul greutăţii utile 
(calculat pentru un adult de 70 kg) 

ajungand la peste 1 800 de kilograme (media pentru toate 
vehiculele ușoare, dintre care aproape jumătate sunt camio- 
nete, SUV-uri și dubite). 

Și, întrucât aproape trei sferturi dintre americanii care fac 
naveta călătoresc singuri în mașină, rezultă cel mai prost raport 
posibil între greutatea vehiculului și cea a pasagerilor. 

Acest raport este important. Pentru că, în pofida tuturor 
discuțiilor din industria auto despre „reducerea greutăţii“ — 
folosind aluminiu, magneziu și chiar polimeri ranforsati cu fibră 
de carbon —, acest raport limitează în cele din urmă eficienţa 
energetică. 

Iată, în ordine crescătoare, câteva raporturi de greutate cal- 
culate pentru un pasager de 70 de kilograme: 

e 0,1 pentru o bicicletă de 7 kilograme; 

e 1,6 pentru un scuter italian Vespa de 110 kilograme; 

e cel mult 5 pentru un autobuz modern, doar dacă numă- 

răm pasagerii de pe scaune; 

e 7,3 pentru automobilul francez Citroén 2CV (deux 
chevaux, „doi cai“) din anii 1950; 

e 7,7 pentru Ford Model T, introdus în 1908, și, de aseme- 
nea, pentru trenul de mare viteză shinkansen din Japonia, 
care a început să circule în octombrie 1964 (raportul mic 
al trenului se datorează atât designului, cât și ratei ridi- 
cate a numărului de călători); 

e 12 pentru un automobil Smart, 16 pentru un Mini Cooper, 
18 pentru o Honda Civic LX, cum am eu, 20 și ceva pentru 
o Toyota Camry; 

e 26 pentru un vehicul american de sarcină ușoară din 
2013; 

e 28 pentru un BMW 740i; 

e 31 pentru Ford F-150, cel mai bine vandut automobil 
american; 

e 30 pentru un Cadillac Escalade EXT. 


Bineinteles, se pot obtine raporturi spectaculoase asociind 
mașina potrivită cu șoferul potrivit. Intalnesc des o femeie cu 

un Hummer H2, care cântărește de cel putin 50 de ori mai mult 
decât ea. Este ca si cum ai încerca să prinzi o muscă cu lopata. 

Prin comparație, să ne gândim la ultimul model Boeing, 
787-10, care stă mai bine la acest capitol decât un Citroén mic. 
La decolare, greutatea sa maximă este de 254 de tone; cu 330 
de pasageri, care cântăresc încă 23 de tone, și alte 25 de tone de 
marfă, raportul total al greutăţii utile este de doar 5,3. 

Mașinile au devenit tot mai grele pentru că lumea s-a 
îmbogățit și șoferii sunt din ce în ce mai rasfatati. Vehiculele 
ușoare sunt tot mai mari și au dotări multiple, inclusiv trans- 
misie automată, aer condiționat, sisteme de divertisment și 
comunicații și un număr tot mai mare de servomotoare care 
alimentează geamurile, oglinzile și scaunele reglabile. Iar noile 
vehicule electrice sau hibrid, încărcate cu baterii, nu pot fi mai 
ușoare: un Ford Focus complet electric cântărește 1,7 tone, Volt 
de la General Motors are peste 1,7 tone, iar Tesla mai bine de 
2,1 tone. 

Proiectarea unor modele mai ușoare ar fi de mare ajutor, 
însă, în mod evident, nimic nu ar putea reduce acest raport la 
jumătate (sau chiar la o pătrime) decât folosirea aceleiași mașini 
de către doi sau patru oameni. Și totuși, în Statele Unite, acest 
lucru este cel mai greu de aplicat. În 2019, Starea navetei la 
serviciu în SUA raporta că aproape trei sferturi dintre navetiști 
conduc singuri spre locul de muncă. În Europa, naveta cu mașina 
este mai putin răspândită (36% în Marea Britanie) și chiar si mai 
rară în Japonia (doar 14%), dar dimensiunile medii ale mașinilor 
au crescut atât în UE, cât și în Japonia. 

Așadar tendinţa este de a avea motoare, electrice sau nu, din 
ce în ce mai performante, pe autovehicule grele, folosite într-un 
mod care produce cel mai prost raport al greutății utile pentru 
orice mijloc de transport personal mecanizat din istorie. 

Aceste mașini sunt, potrivit anumitor definiții, inteligente, 
dar nu și chibzuite. 


183 | 


De ce masinile electrice nu sunt 


asa grozave cum credem noi 
(deocamdata) 


Permite-mi sa incep cu un avertisment: nu promovez vehiculele 
electrice (VE), dar nici nu le denigrez. Pur si simplu, observ ca 
argumentele rationale in favoarea acceptarii lor au fost submi- 
nate de previziunile nerealiste ale pietei si de neglijarea efec- 
telor ecologice presupuse de producerea si functionarea unor 
astfel de vehicule. 

Previziunile nerealiste au fost si continuă să reprezinte 
norma. În 2010, Deutsche Bank estima că vehiculele electrice 
vor ocupa, până în 2020, 11% din piața globală — în realitate, 
ponderea este mai mică de 4%. Și acest triumf al speranţei în 
detrimentul experienţei continuă. Potrivit previziunilor recente 
pentru anul 2030, mașinile electrice vor reprezenta fie 20% din 
flota mondială de autoturisme, fie doar 2%. Bloomberg New 
Energy Finance anticipează că numărul lor va ajunge, până în 
2040, la 548 de milioane; Exxon prevede doar 162 de milioane. 

Fanii VE au neglijat, de asemenea, consecințele ecologice ale 
conversiei pe scară largă către transportul electric. Pentru ca VE 
să reducă emisiile de carbon (și să minimizeze astfel proporțiile 
încălzirii globale), bateriile lor nu trebuie încărcate cu electri- 
citate generată din arderea combustibililor fosili. Dar, în 2020, 
peste 60% din electricitatea globală a provenit din combustibili 
fosili, aproximativ 12% din energia eoliană și solară, iar restul 
din hidroenergie și fisiune nucleară. 

Ca medie globală, în continuare, mai mult de trei cincimi din 
electricitatea folosită de VE provine din carbon fosil, dar această 
proporție variază foarte mult de la o țară la alta si în interiorul 
acestora. Vehiculele electrice din provincia mea natală, Manitoba, 

Canada (unde mai mult de 99% din electricitate este produsă 
de hidrocentrale de mari dimensiuni), funcţionează cu energie 
hidro, verde. Québec, Canada (cu aproximativ 97% energie hidro), 
și Norvegia (aproximativ 95% energie hidro) sunt următoarele în 
clasament. Vehiculele electrice franceze funcționează în mare 
parte graţie energiei nucleare (tara obține 75% din producţia sa 
de electricitate prin fisiune). Dar în cea mai mare parte a Indiei 
(în special în Uttar Pradesh), în China (în special în provincia 
Shaanxi) și în Polonia, VE circulă preponderent cu ajutorul ener- 
giei obținute din cărbune. Ultimul lucru de care avem nevoie este 
să promovăm o nevoie care provoacă un consum și mai mare 
de electricitate extrasă din combustibili fosili. 

Și chiar dacă toate VE ar funcţiona cu electricitate provenită 
din surse regenerabile, în continuare s-ar emite gaze cu efect 
de seră în timpul producției de ciment și oţel pentru bara- 
jele hidroelectrice, turbinele eoliene și panourile fotovoltaice 
și, bineînțeles, în procesul propriu-zis de fabricare a mașinilor 
(vezi „Ce obiect este mai dăunător pentru mediu: automobilul 
sau telefonul?“, p. 259). 

Producţia de vehicule electrice va avea și alte efecte asu- 
pra mediului. Firma de consultanţă în management Arthur D. 

Little estimează că, la o durată de viata a vehiculului de 20 de 
ani, fabricarea sa creează de trei ori mai multă toxicitate decât 
în cazul unui vehicul tradițional. Acest lucru se datorează în 
principal utilizării sporite a metalelor grele. În mod similar, o 
analiză comparativă detaliată a ciclului de viaţă, publicată în 
Journal of Industrial Ecology, a constatat că producția de VE 
implică o toxicitate substanţial mai mare, atât pentru oameni, 
cât și pentru ecosistemele de apă dulce. 

Nu susţin că acestea sunt niște argumente împotriva adop- 
tării vehiculelor electrice. Dar subliniez faptul că trebuie să eva- 
luăm și să înțelegem implicaţiile noilor tehnologii înainte să 
acceptăm afirmațiile radicale în favoarea sa. Doar prin voință și 
imaginaţie nu vom obține, din senin, niște masini ideale, com- 
plet nepoluante. 

"Când a început era avioanelor cu 
reacţie? 


Stabilirea cu exactitate a datei de început a erei avioanelor cu 
reacție este un proces dificil, pentru că există mai multe „înce- 
puturi“. Primul zbor experimental al unui avion propulsat cu 
reacţie a fost reușit de avionul de luptă german Heinkel He 178, 
în august 1939 (din fericire, a intrat în serviciul militar prea 
târziu pentru a mai influenţa soarta celui de-al Doilea Război 
Mondial). Primul zbor al unui model comercial, avionul brita- 
nic De Havilland DH 106 Comet, a avut loc în iulie 1949, iar cel 
aparținând British Overseas Airways Corporation s-a produs în 
1952. Însă patru catastrofe (în octombrie 1952, lângă Roma, în 
mai 1953, în Calcutta, în ianuarie 1954, din nou lângă Roma, și 
în aprilie 1954, lângă Napoli) au consemnat la sol flota Comet, 
iar primul zbor transatlantic al unui model reproiectat a avut 
loc pe 4 octombrie 1958. Între timp, aeronava sovietică Tupolev 
Tu-104 a intrat în serviciul intern în septembrie 1956. 

Există însă argumente solide în favoarea afirmației că era 
avioanelor cu reacţie a început abia pe 26 octombrie 1958, cand 
un Boeing 707 al companiei Pan Am a decolat spre Paris de pe 
Aeroportul Idlewild (în prezent, Aeroportul International JFK), 
în primul său zbor dintre cele zilnice care vor urma. 

Mai multe motive justifică această variantă. Modelul Comet 
reproiectat era prea mic și prea putin profitabil pentru a înte- 
meia o dinastie și nici n-au existat alte modele care să-i suc- 
ceadă. Totodată, aeronavele Tupolev erau folosite doar de 
ţările din blocul comunist. Pe de altă parte, Boeing 707 a inau- 
gurat cea mai de succes familie de aeronave din industrie, 
progresând neîncetat și adăugând alte 10 modele la gama sa 
variată. 


Inaugurarea primului zbor al unei aeronave Boeing 707 


Primul succesor a fost Boeing 727 din 1963, echipat cu trei 
motoare; modelul 747, cu patru motoare, introdus in 1969, a 
fost probabil cel mai revolutionar din istoria aviatiei moderne; 
iar cel mai recent proiect, 787 Dreamliner, introdus în 2011, este 
realizat in principal din compoziti de fibra de carbon si poate 
să zboare mai mult de 17 ore fără oprire. 

Modelul 707 are origini militare: acesta a fost iniţial un pro- 
totip de avion-cisternă folosit la alimentarea în zbor cu com- 
bustibil, iar dezvoltarea ulterioară a condus la apariția modelului 
KC-135A Stratotanker și, în cele din urmă, a unui avion de 
pasageri, dotat cu patru motoare cu reacţie Pratt & Whitney 
de diametru mic, fiecare dintre ele cu o putere de propulsie 
de 50 de kilonewtoni. Prin comparaţie, fiecare din cele două 
motoare General Electric GEnx-1B cu turbopropulsie folosite 
în prezent pe modelele 787 furnizează la decolare peste 300 
de kilonewtoni. 

Primul zbor programat al modelului 707 ,,Clipper America“ 
a avut loc pe 26 octombrie 1958, fiind precedat de o ceremo- 
nie de întâmpinare, un discurs al lui Juan Trippe (președintele 
de atunci al Pan Am) și o reprezentație a fanfarei Armatei SUA. 
Cei 111 pasageri și cei 12 membri ai echipajului au trebuit să 
facă o oprire neprogramată pe Aeroportul Internaţional Gander 
din Newfoundland, Canada, dar chiar și așa au reușit să ateri- 
zeze pe Aeroportul Paris-Le Bourget la 8 ore și 41 de minute 
după plecarea din New York. În decembrie, avionul zbura deja 
pe ruta New York — Miami, iar în ianuarie 1959 a început să 
efectueze primele zboruri transcontinentale, de la New York la 
Los Angeles. 

Înainte de introducerea fuzelajelor extinse — mai întâi de 
către Boeing 747, apoi de către McDonnell Douglas DC10 și 
Lockheed L1011, în 1970 —, aeronavele Boeing 707 dominau 
traseele de lungă distanţă. Unul dintre ele ne-a adus pe mine și 
pe soția mea din Europa în Statele Unite, în 1969. 

imbunatatirile treptate aduse gamei Boeing au dus la aparitia 
unui avion mult superior celorlalte. Într-o configurație stan- 
dard, cu două clase de călătorie (business și economic), primul 
Dreamliner putea transporta cu 100 de oameni mai mult decât 
707-120, având o greutate la decolare aproape dublă și o auto- 
nomie maximă de zbor de două ori mai mare. Cu toate acestea, 
Dreamliner consumă cu 70% mai putin combustibil pe kilome- 
tru, per pasager. Si pentru ca este construit din compoziti de 
carbon, modelul 787 poate fi presurizat pentru a simula o alti- 
tudine rhai mică decât un fuzelaj din aluminiu, rezultând un 
confort mai mare pentru pasageri. 

În cele din urmă, Boeing a produs peste o mie de aero- 
nave 707. În 1983, când Pan Am a reactivat avionul pentru a 
aniversa 25 de ani de la primul zbor, acesta a călătorit până 
la Paris având ca pasageri majoritatea membrilor echipajului 
inițial. Dar nu acesta a fost sfârșitul modelului 707. Un număr 
de companii aeriene din afara Statelor Unite au folosit diferite 
modele până în anii 1990, iar compania iraniană Saha, până 
în 2013. 


Cu toate că, în ziua de astăzi, modelul 707 poate fi intal- 
nit doar în cimitirele de aeronave, locul avionului în istorie 
rămâne unul solid. El reprezintă primul pas eficient și profita- 
bil în evoluţia avioanelor cu reacţie comerciale. 

Eliminarea combustibilului pe baza de kerosen este una dintre 
cele mai mari provocari in crearea unei lumi fara emisii de car- 
bon. Aviatia reprezintă doar 2% din volumul global al acestor 
emisii si aproximativ 12% din totalul degajat de sectorul trans- 
porturilor, însă tranziţia spre motoarele electrice este mult mai 
dificilă în cazul avioanelor decât al automobilelor sau trenurilor. 

Combustibilul aeronavelor cu reacție din zilele noastre — 
dintre care cea mai răspândită formulă este Jet Al — are o serie 
de avantaje. Are o densitate energetică foarte ridicată, fiind 
capabil să furnizeze 42,8 megajouli pentru fiecare kilogram 
(adică un pic mai puţin decât benzina, numai că poate rămâne 
în stare lichidă până la -47* C) și este mai eficient decât ben- 
zina în privința preţului, a pierderilor reduse cauzate de eva- 
porare la altitudini mari și datorită riscului mai mic de incendiu 
în timpul manipulării. Deocamdată, nu are rivali reali. Existenţa 
unor baterii suficient de mari pentru zborurile intercontinen- 
tale cu sute de pasageri sunt încă de domeniul SF și nu vom 
întâlni prea curând avioane cu caroserie extinsă alimentate cu 
hidrogen lichid. 

Avem nevoie de un combustibil cu proprietăți similare kero- 
senului, derivat din materii vegetale sau deșeuri organice. Acest 
tip de biocombustibil nu ar degaja prin ardere mai mult CO, 
decât procesează plantele în timpul creșterii. Principiul a fost 
dovedit deja: începând din 2007, zborurile de test au demonstrat 
că amestecurile de Jet Al și biocombustibil sunt o alternativă 
imediată pentru aviația modernă. 


Aeronavele de pasageri si combustibilul: 
istoric si previziuni 

A Combustibil aeronave (kerosen, 
miliarde de litri) 


În acel moment, aproximativ 150 000 de zboruri folo- 
seau amestecuri de combustibil, însă doar cinci aeroporturi 
importante ofereau regulat biocombustibil (Oslo, Stavanger, 
Stockholm, Brisbane și Los Angeles), în timp ce altele îl furni- 
zau ocazional. Utilizarea biocombustibililor de către cea mai 
mare companie aeriană americană, United, este un exemplu gro- 
zav pentru proporțiile descurajante ale înlocuirii de care este 
nevoie: contractul companiei cu un furnizor de biocombustibili 
va asigura doar 2% din consumul anual de combustibil al com- 
paniei aeriene. Este adevărat, avioanele de astăzi sunt din ce în 

ce mai economice: consuma cu 50% mai putin combustibil per 
pasager/kilometru decat in 1960. Dar aceste economii au fost 
anulate de expansiunea continua a industriei aviatiei, care si-a 
crescut consumul anual de combustibil la peste 250 de milioane 
de tone in intreaga lume. 

Pentru a satisface această cerere, folosind cu precădere bio- 
combustibili, va trebui să nu ne limităm la utilizarea deșeurilor 
organice și la valorificarea culturilor oleaginoase sezoniere 
(porumb, soia, rapita) sau perene (palmier), pentru a căror 
exploatare ar fi nevoie de suprafeţe uriașe, creând totodată 
alte probleme ecologice. Culturile oleaginoase din zonele cu 
climă temperată au randamente relativ scăzute: cu un randa- 
ment mediu de 0,4 tone de biocombustibil la hectarul de soia, 
Statele Unite ar avea nevoie, pentru a face fata propriei cereri 
de biocombustibil, de 125 de milioane de hectare — o suprafaţă 
mai mare decât Texas, California și Pennsylvania la un loc sau 
ceva mai mare decât Africa de Sud. Asta înseamnă de patru ori 
mai mult decât întreaga cultură de soia a ţării din 2019, care a 
însumat 31 de milioane de hectare. Chiar și varianta cu cel mai 
mare randament — uleiul de palmier, care produce, în medie, 
4 tone de biocombustibil la hectar — va avea nevoie de încă 
60 de milioane de hectare de păduri tropicale pentru a furniza 
combustibilul necesar industriei aeronautice la nivel mondial. 
Pentru asta, suprafaţa dedicată culturilor oleaginoase de palmi- 
eri ar trebui să crească de patru ori, sporind emisiile de carbon 
cauzate de creșterea naturală. 

Dar de ce am aloca suprafeţe uriașe de teren, când am putea 
deriva biocombustibilii din algele oleaginoase? Cultivarea inten- 
sivă, pe scară largă a algelor ar avea nevoie de o suprafaţă 
relativ mică și ar oferi o productivitate foarte mare. Cu toate 
acestea, experiența Exxon Mobil arată cât de solicitant poate 
fi procesul de creștere a producţiei la câteva zeci de milioane 
de tone de biocombustibil anual. Exxon, în colaborare cu firma 
Synthetic Genomics a lui Craig Venter, a explorat această posi- 
bilitate în 2009, dar în 2013, după ce a cheltuit peste 100 de 
milioane de dolari, a ajuns la concluzia că provocările erau 


prea mari si a decis să se concentreze pe cercetarea de bază, 
pe termen lung. 

Ca de fiecare dată, sarcina înlocuitorilor energetici ar fi mult 
mai ușoară dacă am irosi mai putin, zburând, de exemplu, mai 
rar. Dar previziunile arată o creștere substanţială a traficu- 
lui aerian, mai ales în Asia. Așa că obișnuiește-te cu mirosul 
inconfundabil al kerosenului — îl vei întâlni mult timp de-acum 
încolo și, în plus, acesta alimentează mașinăriile care (după cum 
vom vedea în capitolul următor) excelează la capitolul siguranței 
aeriene. 

Cat de sigur este zborul cu avionul? 


S-ar putea sa crezi ca anul 2014 a fost unul prost pentru aviatie. 
S-au produs patru accidente puternic mediatizate: in martie, 
disparitia in continuare misterioasa a Zborului 370 al Companiei 
Aeriene Malaysia; doborarea Zborului 17 al aceleiasi companii 
deasupra Ucrainei, in luna iulie; prabusirea in Mali a Zborului 
5017 al Companiei Air Algérie, tot in iulie, cu 815 decese; si, in 
cele din urmă, Zborul QZ8501, aparținând AirAsia, care a căzut 
în Marea Java, în decembrie. 

Însă, potrivit Ascend, filiala de consultanţă a FlightGlobal, 
care monitorizează accidentele aeriene, 2014 a înregistrat, de 
fapt, cea mai mică rată a accidentelor din istorie: un deces la 
2,38 de milioane de zboruri. E adevărat, Ascend nu a luat în 
calcul doborârea zborului MH17, care a fost un act de război, 
nu un accident. Includerea acestui incident în statistici, așa 
cum face Organizaţia Internaţională a Aviației Civile, ridică 
rata la 3,0 — în continuare, mult mai mică decât între 2009 
si 2011. 

lar anii următori au fost și mai siguri: numărul deceselor 
a scăzut la 158 în 2015, 291 în 2016 și la doar 50 în 2017. În 
2018, s-a înregistrat un regres, cu 10 accidente mortale, cu 
515 decese (mai puţine decât în 2014), printre care Boeing-ul 
737 Max aparţinând Lion Air, care s-a prăbușit în mare, lângă 
Jakarta, în luna octombrie. Iar în 2019, în ciuda prăbușirii unui 
alt Boeing 737 Max — de această dată în Etiopia —, numărul 
total al deceselor a fost la jumătate faţă de cel din 2018. 

În orice caz, este de preferat să personalizăm problema, 
reflectând-o în termenii riscului la care este supus un pasa- 
ger pe parcursul unei ore de zbor. Datele necesare se găsesc 
în raportul anual de siguranță al Organizaţiei Internaţionale a 

Accidente mortale la numărul 


Decese l a numărul de zboruri de zboruri programate 


programate Rata accidentelor (la milioane 
de decolări) 


Accidente la numărul de zbo- 
ruri programate 


Aviatiei Civile, care se referă atât la avioanele mari, cât si la cele 
de dimensiuni mai mici, folosite pentru navetă. 

În 2017, deocamdată cel mai sigur an pentru zborurile 
comerciale, cursele interne și internationale au transportat 4,1 
miliarde de persoane și au parcurs 7,69 de trilioane de pasa- 
geri-kilometru’, înregistrând doar 50 de decese. Pentru un timp 
mediu de 2,2 ore, asta înseamnă aproximativ 9 miliarde de pasa- 
geri-oră” și 5,6 x 10 decese/persoană pentru o oră petrecută 
în zbor. Dar cât de mic este acest risc? 

Cel mai la îndemână indicator este, desigur, rata generală a 
mortalităţii, adică rata anuală a mortalităţii la 1 000 de oameni. 
În țările bogate, această rată variază în prezent între 7 și 11; 
voi folosi o medie de 9. Întrucât un an are 8 760 de ore, media 
mortalității este de 0,000001 sau 10-8 decese per persoană per 
oră de viaţă. Asta înseamnă că, în medie, probabilitatea supli- 
mentară de a muri în timpul unui zbor cu avionul reprezintă 
doar 5/1 000 din riscul de a trăi, pur și simplu. În cazul fumă- 
torilor, riscul este de 100 de ori mai mare; la fel și pentru șoferi. 
Pe scurt, zborul cu avionul nu a fost niciodată mai sigur. 

În mod evident, mortalitatea specifică vârstei pentru per- 
soanele mai bătrâne este mult mai ridicată. Pentru indivizii din 
categoria mea de vârstă (peste 75 de ani), aceasta este de 35 la 
1 000 sau 4 x 10-6 per oră (asta înseamnă că, dintr-un milion 
de oameni din această categorie, patru vor muri la fiecare oră). 
În 2017, am zburat peste 100 000 de kilometri, petrecând în 
zbor mai mult de 100 de ore, în avioane de mari dimensiuni, 
aparținând unor patru companii aeriene importante, care au 
înregistrat ultimele accidente mortale în 1983, 1993, 1997, 
respectiv 2000. Pentru fiecare oră petrecută în aer, probabili- 
tatea de deces nu a fost nici măcar cu 1% mai mare decât dacă 
aș fi rămas la sol. 


* Unitate de măsură folosită pentru estimarea distanței străbătute de 
un pasager într-un interval dat. (n. tr.) 
** Unitate de măsură a capacităţii de transport. (n. tr.) 

Desigur, am avut momente când mi s-a ridicat părul in cap. 
Ultima oară, în octombrie 2014, când Boeing-ul în care eram 
eu, 767, aparţinând Air Canada, a străbătut marginal zonele de 
turbulente declanșate de un mega-taifun care traversa Japonia. 

Dar n-am uitat că, de fapt, lucrul de care ar trebui să mă 
feresc sunt saloanele liniștite de spital. Cu toate că, potrivit ulti- 
melor evaluări, erorile medicale care pot fi prevenite s-au redus 
semnificativ, prin comparaţie cu afirmaţiile exagerate despre 
acest risc, spitalizările sunt legate în continuare de o expunere 
crescută la bacterii și virusuri, de infecțiile nosocomiale, mai 
ales în cazul vârstnicilor. Asa că zburati mai departe și evitati 
spitalele! 

Care sunt mai eficiente energetic: 


avioanele, trenurile sau 
automobilele? 


Nu am niciun fel de antipatie pentru masini sau avioane. De 
decenii, depind, pentru călătoriile locale, de o succesiune de 
automobile fiabile Honda Civic și, de ani de zile, zbor de pe un 
continent pe altul cel putin 100 000 kilometri anual. Între cele 
două extreme — un drum cu mașina până la un magazin ali- 
mentar italian, un zbor de la Winnipeg la Tokyo —, mașinile și 
avioanele sunt la putere. 

Intensitatea energetică este secretul. Atunci când călătoresc 
singur în Civic-ul meu, în mediul urban, este nevoie de aproxi- 
mativ 2 megajouli per pasageri-kilometru. Dacă mai adăugăm 
un pasager, cifra scade la 1 MJ/pkm, comparabilă cu cea a unui 
autobuz pe jumătate gol. Avioanele cu reacție sunt surprinzător 
de eficiente, necesitând, în mod obișnuit, în jur de 2 MJ/pkm. 
Dacă avionul este plin si un model de ultimă generație, poate 
obține mai putin de 1,5 MJ/pkm. Desigur, trenurile de transport 
public sunt mult superioare: cu o încărcătură mare de pasageri, 
cele mai bune trenuri subterane au nevoie de mai putin de 0,1 
MJ/pkm. Dar, chiar si în Tokyo, care are o rețea densă de linii 
ferate, cea mai apropiată stație poate fi la peste un kilometru 
distanţă, prea departe pentru persoanele mai putin mobile. 

Dar niciunul dintre aceste moduri de transport nu poate 
egala intensitatea energetică a trenurilor interurbane de mare 
viteză. De obicei, acestea călătoresc pe rute de 150-600 de kilo- 
metri. Modelele mai vechi ale trenului de mare viteză japo- 
nez, pionierul shinkansen (adică „linia principală nouă“), aveau 
o intensitate energetică de aproximativ 0,35 MJ/pkm; mode- 
lele trenurilor rapide mai recente — TGV-ul francez și ICE-ul 

german — au nevoie, de regula, de doar 0,2 MJ/pkm. Cu un 
ordin de marime mai mic decat avioanele. 


Intensitatea energetica a transportului 

Nu mai putin important este faptul că trenurile de mare 
viteză sunt, într-adevăr, rapide. TGV-ul Lyon-Marsilia parcurge 
280 de kilometri în 100 de minute, de la un centru al orașului 
la celălalt. Prin comparație, timpul programat pentru un zbor 
comercial pe aproximativ aceeași distanță — 300 de kilometri, 
de la Aeroportul LaGuardia din New York până la Aeroportul 
Logan din Boston — este de 70 de minute. La acesta trebuie să 
adăugăm cel putin 45 de minute pentru check-in, alte 45 de 
minute pentru drumul din Manhattan la LaGuardia și 15 minute 
de la Logan în centrul Bostonului. În felul acesta, ajungem la un 
total de 175 de minute. 

Într-o lume rațională — una care pretuieste confortul, tim- 
pul, intensitatea energetică scăzută și conversiile cu emisii 

scazute de carbon —, trenul electric de mare viteza ar fi intot- 
deauna prima optiune pentru astfel de distante. Europa este 
patria trenurilor si a luat deja aceasta decizie. Cu toate aces- 
tea, desi Statele Unite si Canada nu au o densitate a populatiei 
care să justifice o reţea compacta de conexiuni, ele au totuși 
multe perechi de orașe potrivite pentru trenurile rapide. Totuși, 
niciuna dintre aceste perechi nu au o linie ferată de mare viteză. 
Linia Acela a companiei Amtrak, între Boston și Washington, 
DC, nu se califică nici măcar de departe, întrucât înregistrează, 
în medie, o viteză de doar 110 km/h. 

Acest lucru face ca, în mod remarcabil, SUA (și, de asemenea, 
Canada si Australia) să fie codase în privința transportului fero- 
viar de mare viteză. Au existat însă vremuri când Statele Unite 
aveau cele mai bune trenuri din lume. În 1934, la 11 ani după ce 
General Electric a produs prima sa locomotivă diesel, pe calea 
ferată Chicago-Burlington-Quincy călătorea trenul aerodinamic 
din oţel inoxidabil „Pioneer Zephyr“, cu o unitate electrică-diesel 
în opt cilindri si doi timpi, de 600 de cai-putere (447 kilowati). 
Datorită acestei motorizări, „Zephyr“ era capabil să depășească 
vitezele de astăzi ale trenului Acela, obținând o medie de 124 
km/h pe distanța de peste 1 600 de kilometri dintre Denver si 
Chicago. În prezent însă, nu există speranțe realiste că Statele 
Unite vor putea prinde vreodată China din urmă: cu 29 000 de 
kilometri de cale ferată de mare viteză, aceasta are acum cea 
mai lungă rețea de trenuri de mare viteză din lume, făcând 
legătura între toate orașele importante din jumătatea de est, 
dens populată, a ţării. 


Mancare. 
Cum ne obtinem energia 


Lumea fara amoniacul sintetic 


Până la sfârșitul secolului al XIX-lea, progresele înregistrate in 
domeniile chimiei și fiziologiei plantelor au demonstrat clar 
că azotul este cel mai important macronutrient pentru cultu- 
rile agricole (element necesar în cantități relativ mari). Plan- 
tele au nevoie, de asemenea, de fosfor și potasiu (ceilalți doi 
macronutrienti) și de diferiți micronutrienti (de la fier la zinc, 
elemente necesare în cantităţi mici). În Olanda, o recoltă bună de 
grâu (9 tone la hectar) va conţine 10% proteine sau 140 de kilo- 
grame de azot, dar numai 35 de kilograme de fosfor și aceeași 
cantitate de potasiu. 

Fermierii tradiţionali făceau rost de azotul necesar în două 
moduri: prin reciclarea oricărui tip de materie organică disponi- 
bilă (paie, tulpini, frunze, deșeuri de origine animală și umană) 
si rotind culturile de cereale sau plante oleaginoase cu cele de 
leguminoase (culturi protectoare, cum sunt lucerna, trifoiul sau 
măzărichea, și culturi alimentare, precum soia, mazărea sau lin- 
tea). Aceste plante își pot obține singure azotul necesar, deoa- 
rece bacteriile atașate de rădăcinile lor pot „fixa“ azotul (il pot 
transforma din molecula inertă din aer în amoniacul necesar 
pentru creșterea plantelor) și pot, totodată, lăsa în urmă o parte 
din el pentru culturile viitoare, de cereale sau plante oleaginoase. 

Prima variantă era una anevoioasă, în special când vine vorba 
despre colectarea deșeurilor de origine animală sau umană, 
fermentația lor și răspândirea pe câmpuri, cu toate că gunoiul 
de grajd si dejectiile au un conţinut relativ ridicat de azot (de 
obicei, 1-2%), în comparaţie cu mai putin de 0,5%, cât contin 
paiele sau tulpinile plantelor. A doua variantă, care presupune 
rotația culturilor, oprește cultivarea continuă a cerealelor de 
bază, fie că vorbim despre orez sau grâu. Pe măsură ce cererea 

pentru cerealele de bază a crescut odată cu extinderea (și urba- 
nizarea) populației, a devenit limpede că fermierii nu vor reuși 
să satisfacă pe viitor nevoile alimentare, în lipsa unor surse noi, 
sintetice, de azot „fixat“, adică azot disponibil sub forme care 
să fie asimilate de culturile în creștere. 

Această încercare a fost încununată de succes în 1909, când 
Fritz Haber, profesor de chimie la Universitatea din Karlsruhe, 
a demonstrat că amoniacul (NH,) putea fi obținut la presiuni si 
temperaturi ridicate, în prezenţa unui catalizator metalic. Pri- 
mul Război Mondial și criza economică din anii 1930 au înce- 
tinit adoptarea la nivel mondial a procesului Haber-Bosch, dar 
nevoile alimentare în creștere ale populaţiei mondiale (care a 
crescut de la 2,5 miliarde, în 1950, la 7,75 miliarde, în 2020) au 
contribuit decisiv la expansiunea sa masivă, de la mai puţin de 
5 milioane de tone, în 1950, la aproximativ 150 de milioane, în 
ultimii ani. Fără această contribuţie esenţială, înmulţirea recoltei 
de cereale de bază (vezi „Creșterea randamentului recoltei de 
grâu“, p. 209) și hrănirea populației globale din zilele noastre 
ar fi fost imposibile. 

Îngrășămintele azotate sintetice, derivate din amonia- 
cul Haber-Bosch (ureea solidă este cel mai frecvent produs), 

furnizeaza in prezent aproximativ jumatate din azotul necesar 
culturilor agricole mondiale, restul fiind furnizat prin rotatia 
culturilor cu plante oleaginoase, reciclare organica (gunoi de 
grajd si reziduuri de cultura) si depunere atmosferica. Deoa- 
rece culturile furnizeaza acum aproximativ 85% din totalul 
proteinelor alimentare (restul provenind din pasunile natu- 
rale și alimentele de origine marină), asta înseamnă că, in 
lipsa îngrășămintelor azotate sintetice, nu am putea asigura 
alimentaţia de bază a peste 3 miliarde de oameni — mai mult 
decât populația Chinei (unde azotul sintetic furnizează deja 
peste 60% din producţie) și cea a Indiei la un loc. Si, ținând cont 
că, în anumite parti ale Asiei și în întreaga Africa, populaţia 
este în creștere, procentul celor dependenți de azotul sintetic 
va ajunge în curând la 50%. 

Deocamdată, China produce încă o parte din amoniac folo- 
sind cărbunele ca materie primă, dar în alte parti procesul 
Haber-Bosch se bazează pe prelevarea azotului din aer și a 
hidrogenului din gazele naturale (în special CH,) utilizând tot- 
odată gazele pentru a obține energia ridicată necesară în proce- 
sul de sinteză. Prin urmare, în prezent, la nivel mondial, sinteza 
amoniacului și, ulterior, producţia, distribuţia și împrăștierea 
îngrășămintelor azotate solide și lichide sunt responsabile pen- 
tru aproximativ 1% dintre emisiile globale de gaze cu efect de 
seră — si nu există nicio soluție comercială alternativă care să 
nu utilizeze carbonul și să poată înlocui în viitorul apropiat și 
pe scară largă necesarul pentru producţia a 150 de milioane de 
tone de NH, pe an. 

Pe termen foarte scurt, un motiv și mai serios de îngrijorare 
îl reprezintă pierderile mari de azot (prin volatilizare, scur- 
geri sau denitrificare) rezultate din utilizarea îngrășămintelor. 
Nitrații contamineaza apele dulci și mările de coastă (contri- 
buind la extinderea zonelor moarte); depunerea atmosferică a 
nitratilor crește aciditatea ecosistemelor naturale; iar oxidul de 
azot (N,O) este acum al treilea cel mai important gaz cu efect de 
seră după CO, și CH,. O analiză globală recentă a concluzionat 
că, de fapt, eficienţa utilizării azotului a scăzut, de la începutul 

anilor 1960, la aproximativ 47% — mai mult de jumătate din 
îngrășământul împrăștiat se pierde, în loc să fie încorporat în 
culturile recoltate. 

Cererea de azot sintetic este saturată în țările bogate, dar in 
Africa, în următorii 50 de ani, va trebui să creștem cantitățile 
produse, pentru a putea satisface nevoile de hrană a circa 2 
miliarde de oameni, cât se vor naște în acest interval. Pen- 
tru reducerea viitoarelor pierderi de azot, va trebui să facem 
tot posibilul să îmbunătăţim eficiența fertilizării și să reducem 
risipa de alimente (vezi „Amploarea de neiertat a risipei de hrană 
la nivel mondial“, p. 212). Chiar și așa, nu vom elimina complet 
pierderile de azot, dar acesta este preţul pe care trebuie să-l 
plătim pentru că vom crește de la 1,6 miliarde de oameni, în 
1900, la 10 miliarde, până în 2100. 

Cresterea randamentului 


recoltei de grau 


Care este recolta medie de grâu în centrul Franţei, în estul sta- 
tului Kansas sau în sudul provinciei Hebei? Puţini oameni, în 
afara fermierilor, a celor care vând utilaje și produse chimice, 
a agronomilor care îi consiliază și a savanților care dezvoltă 
noi soiuri de culturi, au răspunsul pregătit. Asta pentru că 
societăţile moderne, cu excepţia unei mici parti a populaţiei, 
s-au desprins aproape complet de tot ce are legătură cu agri- 
cultura. Mai puţin atunci când, bineînţeles, vine vorba despre 
consumul produselor: baghetele crocante, croissantul, chiflele 
hamburgerilor, pizza, chiflele pregătite la aburi (mantou) și 
tăițeii lamian, rasuciti sau întinși, toate sunt obținute din grâu. 

Dar chiar și oamenii care se consideră educați și bine informaţi 
si sunt capabili să-ţi vorbească despre dotările îmbunătăţite ale 
automobilelor sau performanţele în creștere ale calculatoarelor ori 
telefoanelor mobile nu au nici cea mai vagă idee dacă, în medie, 
în secolul XX, culturile cerealelor de bază s-au triplat, cvadru- 
plat sau dacă au crescut cu un ordin de mărime. Și totuși, acești 
multipli — nu cei ai capacității telefoanelor mobile sau de stocare 
în cloud — sunt cei care au făcut posibilă creșterea de cinci ori a 
populaţiei globale, între 1900 și 2020... Așadar ce s-a întâmplat 
cu recolta de grâu, cel mai important produs al lumii? 

Recoltele tradiționale aveau un randament scăzut și, toto- 
dată, unul extrem de variabil, deși reconstituirea tendințelor pe 
termen lung este, în continuare, discutabilă. Acest lucru este 
valabil chiar și în cazul istoricului relativ bine documentat (timp 
de aproape un mileniu) al recoltei engleze de grâu, calculată, 
de obicei, pe baza randamentului semințelor plantate. După o 
recoltă slabă, aproape 30% din producţie trebuia pusă deoparte 

pentru a avea semințe în anul următor; ponderea nu era, de 
regulă, mai mare de 25%. Recoltele din Evul Mediu timpuriu 
erau adesea de doar 500-600 de kilograme la hectar (adică doar 
0,5 tone). Randamentele de până la o tonă la hectar au devenit 
ceva obişnuit abia în secolul al XVI-lea, iar până în 1850 media 
era de aproximativ 1,7 t/ha — aproape o triplare față de anul 
1300. A urmat apoi o combinație de măsuri (rotația culturilor, 
inclusiv de leguminoase, care fixează azotul, drenarea câmpu- 
rilor agricole, folosirea intensivă a gunoiului de grajd si culti- 
varea unor soiuri noi) care au crescut randamentul recoltei de 
grâu la aproape 2 t/ha, într-un moment în care recolta franceză 
era in continuare de 1,3 t/ha, iar suprafețele întinse ale Mari- 
lor Câmpii americane produceau doar 1 t/ha (această medie 
menținându-se la nivel national până în 1950!). 

După secole de progrese lente si treptate, avansul decisiv a 
fost posibil doar după introducerea grâului cu tulpină scurtă. 
Plantele tradiționale erau înalte (aproape la fel de înalte ca 

țăranii lui Bruegel, care le tăiau cu secera) și produceau de trei 
până la cinci ori mai multe paie decât boabe. Primul soi de grâu 
cu tulpină scurtă (bazat pe plante de origine est-asiatică) a fost 
lansat în Japonia, în 1935. După al Doilea Război Mondial, a fost 
adus în SUA și pus la dispoziţia lui Norman Borlaug, la CIMMYT 
(Centrul International de imbunatatire a Porumbului si Grâului, 
din Mexic), iar echipa sa a creat, în 1962, două soiuri semipitice 
(care produceau o cantitate egală de paie și boabe). Borlaug a 
câștigat Premiul Nobel; lumea a obținut recolte fără precedent. 

Între 1965 și 2017, randamentul mediu global al recoltei de 
grâu a crescut de aproape trei ori, de la 1,2 la 3,5 t/ha; media 
asiatică s-a triplat (de la 1 la 3,3 t/ha), iar cea chineză a cres- 
cut de peste cinci ori (de la 1 la 5,5 t/ha), în vreme ce media 
olandeză, una deja extrem de ridicată încă din urmă cu două 
generaţii, s-a dublat, de la 4,4 la 9,1 t/ha! În același timp, recolta 
mondială de grâu s-a triplat, ajungând la aproape 775 de mili- 
oane de tone, în vreme ce populaţia a crescut de 2,3 ori, rezul- 
tând o medie pe cap de locuitor mai mare cu aproape 25% și 
menținând un nivel confortabil al proviziilor globale de făină 
de grâu, necesară pentru crocanta pâine Bauernbrot germană 
(din grâu și secară), pentru taiteii udon japonezi (făină de grâu, 
puţină sare, apă) și rețeta clasică de mille-feuille (foitajul pufos 
folosit pentru foi conţine doar făină, unt și puţină apă). 

Dar există și motive de îngrijorare. Randamentele medii ale 
recoltelor de grâu au scăzut nu numai în cele mai productive tari 
UE, ci și în China, India, Pakistan și Egipt, unde rămân cu mult 
sub media UE. Motivele sunt variate, de la restricțiile ecologice 
în folosirea îngrășămintelor azotate până la lipsa apei în unele 
regiuni. În același timp, producțiile de grâu ar trebui să benefi- 
cieze de niveluri mai ridicate de CO, în atmosferă, iar progresele 
agronomice ar trebui să contribuie la anularea unor diferenţe 
de randament (de exemplu, diferențele între potenţialul de 
producţie al unei regiuni și productivitatea reală). Dar, oricum 
ar sta lucrurile, am avea nevoie de cantități mult mai mici de 
grâu dacă am reuși, în sfârșit, să reducem risipa impardona- 
bilă de hrană. 

Amploarea de neiertat a risipei de 


hrana la nivel mondial 


Lumea risipeste hrana la un nivel care trebuie descris ca fiind 
excesiv, impardonabil si, ținând cont de toate celelalte motive 
de ingrijorare referitoare la starea ecologica globala si la cali- 
tatea vietii umane, este de-a dreptul de neinteles. Organizatia 
Natiunilor Unite pentru Alimentatie si Agricultura estimeaza ca, 
la nivel mondial, pierderile anuale se ridica la 40% — 50% pen- 
tru radacinoase, fructe si legume, 35% pentru peste, 30% pen- 
tru cereale si 20% pentru oleaginoase, carne si produse lactate. 
Asta înseamnă că, la nivel global, cel putin o treime din totalul 
produselor alimentare recoltate este irosita. 

Motivele irosirii alimentelor diferă. În cele mai sărace tari, 
acest lucru se întâmplă cel mai adesea din cauza depozita- 
rii precare (rozătoarele, insectele și ciupercile se hrănesc cu 
semințe, legume și fructe depozitate necorespunzător) sau a 
lipsei capacităţii de refrigerare (provocând deteriorarea rapidă 
a cărnii, peștelui și produselor lactate). De aceea, în Africa 
Subsahariană, cele mai multe deșeuri sunt produse înainte 
ca hrana să ajungă la consumatori. Pe de altă parte, în ţările 
bogate, principala cauză este, pur și simplu, decalajul din- 
tre producţia excesivă și consumul real: în ciuda frecvenţei 
ridicate a supraalimentării, majoritatea naţiunilor cu veni- 
turi ridicate pun la dispoziția cetățenilor ratii de hrană care 
ar fi recomandate, în general, unor tăietori de lemne sau 
mineri, nu unei populații în mare parte sedentară și în curs 
de îmbătrânire. 

Deloc surprinzător, Statele Unite sunt principalul culpa- 
bil la acest capitol și avem o sumedenie de informații pentru 
calcularea excesului. În SUA, rezerva zilnică de hrană este de 

Procentul de hrană irosită la nivelul lanțului de aprovizionare 

aproximativ 3 600 de kilocalorii de persoană. Vorbim despre 
rezervă, nu consum — ceea ce este un lucru bun. 

Dacă omitem bebeluşii și octogenarii care nu-și pot părăsi 
locuinţele, a căror nevoie zilnică este mai mică de 1 500 de kilo- 
calorii, rezultă că rezerva disponibilă pentru adulți este de 4 000 
de kilocalorii; americanii mănâncă mult, dar n-ar putea mânca 
chiar așa de mult în fiecare zi. Departamentul pentru Agricul- 
tură al Statelor Unite (USDA) a modificat aceste cifre, luând în 
calcul „alterarea și alte deteriorări“ și a stabilit că media zilnică 
reală disponibilă pentru consum este de aproximativ 2 600 de 
kilocalorii de persoană. Dar nici această cifră nu este în intre- 
gime corectă. Ambele sondaje referitoare la consumul rapor- 
tat de alimente (efectuate de Institutul Naţional de Sondare a 
Sănătăţii și Nutritiei) și calculele efectuate pe baza cerințelor 
metabolice preconizate indică faptul că media reală a aportu- 
lui zilnic este de 2 100 de kilocalorii de persoană. Dacă scădem 
cele 2 100 kcal/cap de locuitor din 3 600 kcal/cap de locuitor, 
rezultă o risipă de 1 500 kcal/cap de locuitor, ceea ce înseamnă 
că aproximativ 40% din hrana americană este aruncată la gunoi. 

Lucrurile nu au stat dintotdeauna așa. La începutul anilor 
1970, USDA estima că media hranei pe cap de locuitor (ajustată 


la pierderile dinaintea desfacerii cu amănuntul) era sub 2 100 
de kilocalorii pe zi, cu aproape 25% mai mică decât în prezent. 
Institutul Naţional pentru Diabet, Boli Digestive și Renale esti- 
mează că risipa de alimente pe cap de locuitor a Statelor Unite 
a crescut, între 1974 și 2005, cu 50% și că, de atunci, problema 
s-a agravat. 

Dar chiar dacă pierderea medie zilnică din SUA ar fi în con- 
tinuare de 1 500 de kilocalorii pe cap de locuitor, un calcul 
simplu arată că, în 2020 (la aproximativ 333 de milioane de 
locuitori), alimentele risipite ar putea oferi o nutriţie adecvată 
(2 200 de kilocalorii de persoană) pentru încă 230 de milioane 
de oameni, ceva mai mult decât întreaga populaţie a Braziliei, 
cea mai mare tara din America Latină și a șasea în topul mon- 
dial al numărului de locuitori. 

Cu toate astea, deși risipesc atâta hrană, americanii mănâncă 
totuși mult mai mult decât este sănătos pentru ei. Frecvența 
obezității — definită printr-un indice al masei corporale mai 
mare de 30 — a crescut, între 1962 și 2010, de mai bine de două 
ori, de la 13,4% la 35,7%, în rândul adulţilor de peste 20 de ani. 
Dacă adăugăm la această cifră și persoanele supraponderale 
(cu un IMC între 25 și 30), descoperim că, în rândul adulților, 
74% dintre bărbaţi si 64% dintre femei au un exces de greutate. 
Întrucât obezitatea este o afecţiune care te urmărește toată viata, 
cel mai îngrijorător este faptul că proporția a urcat în prezent 
la peste 50% chiar și pentru copiii mai mari de șase ani. 

Programul de Acţiune pentru Deșeuri și Resurse din Marea 
Britanie (WRAP) ne oferă perspective diferite, urmărind feno- 
menul în cele mai mici detalii. În Marea Britanie, risipa totală de 
alimente se ridică la aproximativ 10 milioane de tone pe an și 
la o valoare de 15 miliarde de lire sterline (circa 20 de miliarde 
de dolari), părțile necomestibile (piele, coji, oase) reprezentând 
doar 30% din total — deci 70% dintre alimentele irosite ar fi 
putut să fie consumate! WRAP a raportat și motivele acestui 
proces: aproape 30% dintre deșeuri se datorează „neutiliză- 
rii la timp“, o treime depășirii „datei de expirare“, aproximativ 
15% pentru că s-a gătit sau servit în exces, iar restul se pierde 

din alte motive, printre care preferintele personale, mofturile 
si accidentele. 

Risipa de alimente nu are totuși legătură doar cu hrana iro- 
sită — ea presupune, în mod inevitabil, o risipă semnificativă 
de forță de muncă și energie, utilizate direct pentru operarea 
mașinilor agricole și a pompelor de irigare și, indirect, pentru 
producerea oțelului, aluminiului și materialelor plastice necesare 
mecanizării și sintetizării îngrășămintelor și pesticidelor. Efor- 
tul agricol suplimentar dăunează totodată mediului, provocând 
eroziunea solului, levigarea nitratilor, pierderea biodiversitatii 
și dezvoltarea bacteriilor rezistente la antibiotice; iar producția 
de alimente irosite este, probabil, responsabilă pentru circa 10% 
dintre emisiile globale de gaze cu efect de seră. 

Ţările bogate trebuie să producă mult mai puţine alimente 
și să le consume generând considerabil mai puţine deșeuri. Cu 
toate acestea, sloganul creșterii producţiei alimentare este scan- 
dat mai puternic ca oricând. Cea mai recentă formă a sa susține 
o producţie sporită prin inundarea pieţei cu carne falsă, derivată 
din proteine leguminoase modificate. Cum ar fi însă dacă, în 
schimb, am încerca să diminuăm risipa de hrană, ajungând la un 
nivel acceptabil al pierderilor? Reducerea deșeurilor alimentare 
la jumătate ar conduce la o folosire mai raţională a alimentelor 
la nivel mondial, iar beneficiile ar fi uriașe: WRAP estimează 
că un dolar investit în prevenirea risipei de alimente are, prin 
beneficiile asociate, un randament de 14 ori mai mare. Nu este 
acesta un argument suficient de convingător? 

Un ,,adio“ spus treptat dietei 
mediteraneene 


Beneficiile dietei mediteraneene au devenit cunoscute pe scara 
larga dupa 1970, cand Ancel Keys a publicat prima parte a stu- 
diului sau pe termen lung dedicat nutritiei si starii de sanatate in 
Italia, Grecia si alte cinci tari si în care a constatat că, în aceste 
regiuni, incidența bolilor de inimă era una scăzută. 

Trăsăturile-cheie ale dietei sunt consumul ridicat de 
carbohidrați (în special pâine, paste și orez), completat de legu- 
minoase (fasole, mazăre, năut), nuci, produse lactate (în princi- 
pal brânză și iaurt), fructe, legume, fructe de mare și alimente 
de sezon ușor procesate, gătite, în general, cu ulei de măs- 
line. Dieta include, de asemenea, cantități mult mai modeste de 
zahăr și carne. Și, cel mai bun lucru dintre toate, mult vin. Acest 
nărav nu este recomandat în prezent de dieteticieni, dar este 
clar că dieta mediteraneeană reduce riscul afecțiunilor cardi- 
ovasculare și al anumitor tipuri de cancer cu aproximativ 10%, 
oferind o oarecare protecţie și împotriva diabetului de tip II. 
Nu există prea multe îndoieli că, dacă țările occidentale ar fi 
adoptat în masă această alimentaţie, nu ar fi atins niciodată 
nivelurile de obezitate prevalente în ziua de astăzi. În 2013, 
UNESCO a înscris dieta pe lista Patrimoniului Cultural Imaterial 
al Umanității, Croatia, Cipru, Grecia, Italia, Maroc, Portugalia si 
Spania fiind tari de destinaţie. 

Totuși, chiar și în aceste paradisuri de sănătate există o pro- 
blemă în creștere: dieta mediteraneeană adevărată este practi- 
cată în prezent doar în anumite avanposturi izolate de coastă 
sau montane. Tranzitia alimentară a fost rapidă si de mare 
amploare, în special în cele mai populate două tari din regiune, 
Italia și Spania. 


216 CIFRELE NU MINT 


Consumul de alcool în Italia 

În ultimii 50 de ani, dieta italienilor a devenit mai meditera- 
neeană doar prin consumul de fructe, care a crescut cu aproape 
50%. Între timp, consumul de grăsimi animale si carne s-a tri- 
plat. Uleiul de măsline furnizează acum mai putin de jumătate 
din totalul grăsimilor dietetice si — incredibil! — consumul de 
paste este în scădere, la fel si cel de vin, cu aproape 75%. Itali- 
enii cumpără acum la fel de multă bere ca si vin rosso si bianco. 

Regresul Spaniei fata de dieta mediteraneeană a fost si mai 
rapid, si mai complex. Spaniolii apreciaza in continuare fruc- 
tele de mare, al căror consum a crescut, dar s-au îndepărtat de 
cereale, produse vegetale și legume. Uleiul de măsline furnizează 
acum mai putin de jumătate din consumul national de grăsimi. 
Și, remarcabil, spaniolii beau acum, în medie, în jur de 20 de 
litri de vin pe an, adică mai putin de jumătate din cantitatea de 
bere pe care o consumă. Comparabil cu ceea ce se întâmplă în 
Germania și Olanda! 

Există oare un simbol mai puternic decât faptul că se bea 
mai multă cerveza decât tinto? Majoritatea europenilor (care 

păstrează în memorie vechile tipare dietetice) nu știu ca ratia 
anuală de carne pe cap de locuitor, de doar 20 de kilograme în 
1975, când a murit Franco, este în prezent de aproape 100 de 
kilograme, cu mult mai mare decât alte țări tradițional mai car- 
nivore, precum Germania, Franța și Danemarca. 

Și perspectivele nu sunt încurajatoare. În rândul tinerilor 
s-a impus un nou tipar alimentar, aceștia cumpărând mult mai 
puține alimente proaspete decât părinţii lor. Spania, de exemplu, 
este plină de restaurante McDonald's, KFC, Taco Bells și Dunkin' 
Donuts sau Dunkin' Coffee, cum se numește la ei. Abordarea 
globală, bazată pe consumul de produse fast-food, cu multă 
carne, grăsimi, sărate și pline de zahăr, nu doar că elimină o 
moștenire culinară străveche, ci și unul dintre puţinele avantaje 
pe care lumea de altădată le avea fata de cea modernă. 

Motivele acestei schimbări sunt universale. Veniturile mai 
mari permit aporturi crescute de carne, grăsimi și zahăr. Famili- 
ile tradiţionale au fost înlocuite de gospodăriile în care locuiesc 
una sau două persoane, ambele aducătoare de venit, care gătesc 
mai puţin acasă și cumpără mai multe alimente pregătite de-a 
gata. lar stilul de viață ocupat promovează consumul de gustări 
și alimente preambalate. Nu este de mirare că rata obezității a 
crescut atât în Spania și Italia, cât și în Franţa. 

i Tonul roşu: pe cale de disparitie ; 


Să ne gândim putin la ton... Hidrodinamica aproape perfectă si 
propulsia eficientă, alimentată de muschii cu sânge cald, care 
circulă în tot corpul, îl fac un înotător remarcabil. Exempla- 
rele mari pot atinge 70 de kilometri pe oră, aproximativ 40 de 
noduri — mult mai rapide decât un submarin si chiar decât o 
barcă cu motor. 

Dar mărimea si carnea lui gustoasă au adus acest peste 
maiestuos in pragul dispariției. Carnea albă din conserve pro- 
vine de la tonul alb, o specie relativ abundentă — un peşte mai 
mic, de regulă sub 40 de kilograme (carnea rosie conservată pro- 
vine de la bonita cu abdomen vărgat, o altă specie numeroasă de 
ton de dimensiuni reduse). În schimb, tonul roşu (în japoneză, 
maguro sau hon-maguro, „ton adevărat“) a fost dintotdeauna 
cel mai rar ton. Exemplarele adulte pot depăşi 3 metri si pot 
cântări peste 600 de kilograme. 

Tonul roşu este in Japonia prima opțiune pentru sashimi 
si sushi. Când aceste feluri de mâncare au devenit populare 
în Edo (Tokyo), în secolul al XIX-lea, bucățile de carne erau 
tăiate initial din mușchii interiori, mai putin grași, de culoare 
roșie (akami); ulterior, preferinţele s-au îndreptat către părțile 
laterale ale corpului, de sub mijloc (carnea grasă chătoru) și 
către burta peștelui (cu o carne si mai grasă, 6toro). Exempla- 
rele deosebite de ton roșu au început să se vândă în Tokyo la 
licitaţiile de revelion. Cel mai recent record a fost stabilit în 
2019: 3,1 milioane de dolari pentru un pește de 278 de kilo- 
grame, capturat în nordul Japoniei. Adică mai mult de 11 100 
de dolari pe kilogram! 

Japonia consumă aproximativ 80% din captura mondială de 
ton roșu, mult peste cota care îi revine, și, pentru a acoperi acest 

Un nou pret-record pentru un ton rosu 


deficit, se apelează la importuri, fie în stare proaspătă, pe cale 
aeriană, fie în stare congelată, gata curăţat și eviscerat. Cererea 
în creștere este tot mai des satisfăcută prin capturarea peștilor 
în sălbăticie și apoi îngrășarea lor în custi, unde sunt hrăniți cu 
sardine, macrou și hering. Cererea atinge în prezent noi maxime, 
pe măsură ce moda sushi-ului l-a transformat într-un fel de 
mâncare preferat la nivel mondial. 

Captura globală raportată a celor trei specii de ton roșu 
este actualmente de aproximativ 75 000 de tone pe an. E mai 
putin decât în urmă cu 20 sau 40 de ani, dar capturile ilegale 
și subraportarea acostărilor, fenomene larg răspândite și con- 
stante timp de decenii, rămân substanţiale. Un demers temerar, 
care compară jurnalele de bord ale flotei japoneze de pesca- 
doare specializate în captura de ton roșu (considerate extrem 
de precise) și cantitatea de pește vândută pe pieţele din Japonia 
dezvăluie o discrepanta cel putin dublă. 

Principalele tari implicate în industria pescuitului au rezis- 
tat oricărei reduceri serioase a cotelor de pescuit. Prin urmare, 
singura modalitate de a asigura supraviețuirea pe termen lung 

este oprirea comertului pentru cele mai periclitate specii. in 
2010, World Wildlife Fund, experti in domeniul pescuitului ai 
Organizatiei Natiunilor Unite pentru Alimentatie si Agricultura 
si ai Principatului Monaco au cerut interzicerea comertului 
international cu ton rosu din marile nordice, dar propunerea a 
fost respinsă. În plus, chiar si o interzicere totală a pescuitului 
în Marea Mediterană și în nord-estul Atlanticului s-ar putea 
dovedi tardivă pentru prevenirea prăbușirii arealului de pes- 
cuit al tonului roșu. 

Și, din păcate, este foarte dificil să crești, din icre, toni roșii 
la o fermă maritimă, ca să zic așa, pentru că, în mare parte, 
puietul mic și fragil nu rezistă primelor trei sau patru săptă- 
mani de viata. Cea mai reușită antrepriză japoneză, Laborato- 
rul Halieutic al Universităţii Kindai, a lucrat aproape 30 de ani 
la perfecționarea procesului, însă, chiar și așa, doar 1% dintre 
pești au supraviețuit până la maturitate. 

Scăderea capturilor și provocările agricole au dus la o eti- 
chetare greșită în toată lumea, în special în Statele Unite. Există 
șanse foarte mari să mănânci o altă specie decât cele care figu- 
rează în meniul restaurantelor: în SUA, mai mult de jumătate 
din tonul servit în restaurante și magazinele de sushi este eti- 
chetat greșit! 

Generatii întregi, carnea preferată in Statele Unite a fost cea de 
vită, urmată de cea de porc. În 1976, când consumul anual de 
vită a atins apogeul, ajungând la circa 40 de kilograme (fără 
os) pe cap de locuitor, acesta reprezenta aproape jumătate din 
cantitatea de carne consumată; carnea de pui reprezenta doar 
20%. Dar, până în 2010, puiul a recuperat teren și, în 2018, 
ponderea sa era de 36% din total, cu aproape 20% mai mult 
decât vita. În prezent, americanii consumă anual, în medie, 30 
de kilograme de carne de pui fără os, cumpărată preponderent 
gata portionata sau procesată (cum este pieptul de pui dezosat 
de la Chicken McNuggets). 

Obsesia constantă a americanilor pentru dietă — în acest caz, 
frica de colesterolul din alimente sau de grăsimile saturate din 
carnea roșie — a fost unul dintre factorii acestei schimbări. Cu 
toate acestea, diferențele nu sunt izbitoare: 100 de grame de 
carne slabă de vită conțin 1,5 grame de grăsimi saturate, prin 
comparaţie cu 1 gram pentru pieptul de pui fără os (care are, de 
fapt, mai mult colesterol). Dar principalul motiv pentru ascen- 
siunea puiului a fost prețul său mai mic, ce reflectă avantajul 
său metabolic: niciun alt animal domestic terestru nu poate 
transforma furajul în carne la fel de eficient ca puii broiler, 
denumirea puilor hraniti și crescuţi special pentru producţia 
de carne. Progresele crescătoriilor moderne au mult de-a face 
cu această eficienţă. 

În anii 1930, media eficienței de furajare a puilor de carne 
(de aproximativ 5 unităţi de furaj per unitate de greutate în 
viu) nu era superioară celei a porcilor. Această rată a furajării a 
scăzut la jumătate la mijlocul anilor 1980, iar cele mai recente 
raporturi dintre furaj și carne calculate de Departamentul pentru 

Agricultura al SUA arata ca, in prezent, este nevoie doar de 
1,7 unitati de furaj (folosind pentru standardizare furajul de 
porumb) pentru a produce o unitate de carne de pui in viu (ina- 
inte de sacrificare), comparativ cu aproape 5 unități de furaj 
pentru porci și aproape 12 unităţi pentru bovine. 

Deoarece greutatea consumabilă, ca pondere din greuta- 
tea vie, diferă substanţial în cazul principalelor specii de carne 
(circa 60% pentru pui, 53% pentru porc și doar 40% pentru vită), 
recalcularea eficienţei furajării per unitate de carne consumabilă 
este și mai lămuritoare. Ultimele raporturi au fost calculate la 
3-4 unități de furaj per unitate de carne consumabilă pentru 
puii broiler, 9-10 pentru porc și 20-30 pentru vită. Aceste cifre 
corespund cu media eficienţei de conversie a furajului în carne, 
care este de 15%, 10%, respectiv 4%. 

În plus, puii broiler au fost crescuți pentru a se maturiza mai 
repede și a acumula o cantitate de carne fără precedent. Păsările 
crescute în aer liber, după metode tradiționale, erau sacrificate 
la vârsta de un an, când cântăreau doar în jur de un kilogram. 
Greutatea medie a puilor de carne americani a crescut de la 1,1 
kilograme, în 1925, la aproape 2,7, în 2018, în vreme ce inter- 
valul tipic de hrănire a fost redus de la 112 zile, în 1925, la doar 
47 de zile, în 2018. 

Consumatorii au de câștigat, iar păsările de suferit. Acestea 
se îngrașă foarte repede, pentru că pot mânca în voie, în timp 
ce sunt ținute în întuneric și sub strictă supraveghere. Întrucât 
consumatorii preferă pieptul de pui slab, prin selecţia puilor cu 
piepturi excesiv de mari, centrul de greutate al păsărilor este 
împins în față, mișcările naturale sunt împiedicate, iar picioarele 
și inimile lor sunt supuse presiunii. Oricum, păsările nu se pot 
mișca; conform Consiliului Naţional al Cărnii de Pui, suprafața 
alocată unui pui broiler este de doar 560-650 cm’, putin mai 
mare decât o foaie de hârtie A4. Fiindcă perioadele lungi de 
întuneric favorizează creșterea, puii cresc sub o intensitate a 
luminii asemănătoare amurgului. Aceste condiții le perturba 
ritmurile circadiene și comportamentale normale. 

Pe de o parte, în spațiile întunecate și închise, am obținut o 
durată redusă de viata (mai putin de șapte săptămâni pentru 
o pasăre a cărei speranță normală de viata este de până la opt 
ani) și corpuri malformate; pe de altă parte, la sfârșitul anului 
2019, am obținut preţuri de vânzare cu amănuntul de aproxi- 
mativ 2,94 dolari pe livră (6,47 dolari/kg) pentru pieptul de pui 
dezosat, prin comparație cu 4,98 dolari/livră pentru pulpa de 
vită și 8,22 dolari/livră pentru vrăbioara la alegere. 

Dar domnia puiului nu a devenit încă globală; grație poziției 
sale dominante în China și Europa, carnea de porc are deocam- 
dată, la nivel mondial, un avantaj de aproximativ 10%, în vreme 
ce carnea de vită este cea mai importantă pentru majoritatea 
țărilor sud-americane. Cu toate acestea, peste un deceniu sau 
două, puii de carne crescuți in masă, în spaţii închise, vor ajunge 
aproape cu siguranță pe locul întâi. Având în vedere aceasta 
realitate, consumatorii ar trebui să fie dispuși să plătească un 
pret ceva mai mare pentru ca producătorii să facă mai putin 
stresantă scurta existenţă a puilor de carne. 

A (nu) bea vin. 


Franţa si vinul, ce legătură simbolică — si, secole la rând, atât 
de trainică! Viticultura, introdusă de greci cu mult înainte ca 
romanii să cucerească Galia, larg răspândită în Evul Mediu și 
devenită în cele din urmă un simbol al calităţii (Bordeaux, Bour- 
gogne, Champagne), atât în țară, cât si în străinătate, împreună 
cu consumul și exportul de vin au căpătat de multă vreme un 
statut-cheie pentru identitatea națională. Tara a produs și a băut 
vin dintotdeauna în cantități copioase, fermierii și sătenii din 
regiunile viticole consumându-și propriile recolte, iar orașele 
si orășenii bucurându-se de o gamă largă de gusturi și prețuri. 

În Franţa, statisticile periodice ale consumului anual de vin 
datează din 1850, cu o medie ridicată, de 121 litri pe an — 
aproape două pahare medii (175 de mililitri) pe zi. Până în 1890, 
infestarea cu filoxeră (începută în 1863) a redus recolta de stru- 
guri a ţării cu aproape 70%, comparativ cu vârful din 1875, iar 
podgoriile franceze au trebuit regenerate prin altoirea cu soiuri 
rezistente (majoritatea americane). Ca urmare, consumul anual 
de vin a fluctuat, dar importurile în creștere (în 1887, erau 
cât jumătate din producţia internă) au împiedicat orice scă- 
dere accentuată a rezervei totale, iar regenerarea ulterioară a 
podgoriilor a făcut ca, în 1909, să se atingă cantitatea maximă 
a consumului de vin pe cap de locuitor pentru perioada ante- 
belică. Această cotă a fost egalată în 1926, iar până în 1950 a 
crescut puțin, ajungând în jur de 124 de litri. 

Nivelul de trai postbelic al francezilor a rămas surprinzător 
de scăzut: conform recensământului din 1954, doar 25% dintre 
locuințe aveau toaletă în interior și doar 10% aveau cadă, dus 
sau încălzire centrală. Dar toate acestea s-au schimbat rapid 
în anii 1960, iar creșterea bunăstării a provocat, de asemenea, 

modificari notabile in alimentatie si un declin al consumului 
de vin. Până in 1980, media anuală pe cap de locuitor a scăzut 
la aproximativ 95 de litri pe an, până in 1990, la 71 de litri, iar 
până în anul 2000, la doar 58 de litri, injumatatindu-se practic 
pe parcursul secolului XX. Secolul actual a înregistrat noi scă- 
deri, iar cele mai recente date disponibile arată o medie de doar 
40 de litri pe an, cu 70% sub recordul din 1926. Sondajul din 
2015 (care va fi repetat în 2020) referitor la consumul de vin 
detaliază diferențele profunde dintre sexe și generații, expli- 
când tendința de scădere. 

Cu patruzeci de ani în urmă, mai mult de jumătate dintre 
adulții francezi beau vin aproape zilnic, dar, în prezent, ponde- 
rea adulților care beau regulat vin este de doar 16%. Mai precis, 
aceasta este de 23% în rândul bărbaţilor, 11% în rândul femeilor, 
respectiv 1% pentru categoria de vârstă 15-24 de ani, 5% pen- 
tru cei între 25 și 34 de ani și 38% pentru persoanele de peste 
65 de ani. Evident, această diferenţă între sexe și generații nu 
oferă nicio promisiune pentru creșterea consumului în viitor și 
ea este valabilă pentru toate băuturile alcoolice: berea, lichio- 
rurile și cidrul au înregistrat, de asemenea, o scădere treptată 
a consumului, în vreme ce printre băuturile cu cea mai mare 

creștere pe cap de locuitor se numără apa minerală si de izvor 
(care, din 1990, și-a dublat cota), sucurile de fructe și băuturile 
răcoritoare carbogazoase. 

Pe măsură ce consumul de vin s-a transformat dintr-un obi- 
cei regulat într-un rasfat ocazional, Franţa a cedat întâietatea 
istorică la acest capitol Sloveniei și Croației (ambele cu aproxi- 
mativ 45 de litri pe cap de locuitor anual). Dar, deși nicio altă 
tara traditional consumatoare de vin nu a înregistrat scăderi mai 
mari decât Franța — atât în termeni absoluti, cât si relativi —, 
Italia s-a situat în apropiere, iar consumul de vin a scăzut, tot- 
odată, și în Spania și Grecia. 

Cu toate acestea, există o tendinţă pozitivă, întrucât expor- 
turile Franţei sunt în continuare importante, stabilind un nou 
record in 2018 (circa 11 miliarde de dolari). Prețul ridicat al 
produselor franceze este dovedit de faptul că, deși acestea 
reprezintă doar 15% din comerțul mondial de vinuri și băuturi 
alcoolice, procentul din valoarea totală este de 30%. Americanii 
(al căror consum mediu de vin pe cap de locuitor a crescut cu 
peste 50% în ultimii 20 de ani) sunt cei mai mari importatori de 
vinuri franceze, iar cererea chinezilor recent imbogatiti reven- 
dică o pondere tot mai mare din vânzări. 

Însă, din păcate, în tara care a oferit lumii nenumărate vins 
ordinaires, precum și exorbitant de scumpele Grands Crus 
Classes, clinchetul paharelor aburite și urările de sante au deve- 
nit un obicei pe cale de dispariţie. 

Consumul rational de carne 


Consumul de carne, in general (si carnea de vita, in special), a 
intrat acum pe o lista de obiceiuri extrem de indezirabile, intru- 
cat vechile motive de ingrijorare referitoare la inconvenientele 
consumului — care variaza de la presupusele efecte nocive asu- 
pra sănătății până la exploatarea terenurilor extrem de înalte si 
amprenta foarte mare de apă necesară pentru creșterea furaju- 
lui — au fost completate de avertismentele aproape apocaliptice 
fata de metanul eliminat de vite, ca factor-cheie al schimbări- 
lor climatice globale. Realitatile nu sunt chiar atât de aprinse. 
Suntem — asemenea cimpanzeilor, primatele cel mai strâns 
înrudite cu noi, care vânează cu pasiune alte animale mai mici, 
cum ar fi alte maimuțe sau exemplare tinere de porci sălba- 
tici — o specie omnivoră, carnea fiind mereu o parte importantă 
a alimentației noastre normale. Carnea (împreună cu laptele și 
ouăle) este o sursă alimentară completă de proteine, necesare 
creșterii; ea conţine vitamine importante (mai presus de toate, 
complexul B) și minerale (fier, zinc, magneziu); de asemenea, 
este o sursă alimentară satisfăcătoare de lipide (grăsimi care 
oferă senzaţia de satietate si sunt, prin urmare, foarte apreciate 
de toate societățile tradiționale). 

În mod inevitabil, animalele, în special vitele, convertesc ine- 
ficient furajul în carne (vezi „De ce carnea de pui este la putere“, 
p. 222), iar ţările bogate și-au extins producţia de carne într-o 
asemenea măsură încât principala sarcină a agriculturii nu o mai 
reprezintă în prezent culturile agricole destinate oamenilor, ci 
furajării animalelor. În America de Nord și Europa, aproximativ 
60% din recolta totală este acum destinată producţiei de furaje, 
nu direct alimentaţiei. Acest lucru are, desigur, consecințe 
majore asupra mediului, în special din cauza nevoii sporite de 

îngrășăminte azotate si apă. Pe de altă parte, ne putem face o 
idee destul de greșită dacă invocăm cifrele volumului mare de 
apă necesar producţiei de furaje pentru bovine. Necesarul minim 
de apă pe kilogram de carne de vită dezosată este, într-adevăr, 
ridicat, de ordinul a 15 000 de litri, însă doar o jumătate de litru 
ajunge să fie încorporată în carne, mai mult de 99 de procente 
fiind necesare pentru creșterea furajelor și reintrând, în cele din 
urmă, in atmosferă prin evaporare, transpiratia plantelor și ploi. 

În privinţa efectelor consumului de carne asupra sănătăţii, 
studiile efectuate pe scară largă arată că un consum moderat nu 
este asociat cu niciun efect advers, dar, dacă nu ai încredere în 
metodologia lor, poţi compara, pur și simplu, media națională a 
speranţei de viata (vezi capitolul următor) cu media consumului 
de carne pe cap de locuitor. În vârful clasamentului longevitatii 

sunt japonezii (care consumă carne cu moderație; în 2018, apro- 
ximativ 40 de kilograme de carne în carcasă pe cap de locuitor), 
urmați de elveţieni (importanți consumatori de carne, cu peste 
70 de kilograme), spanioli (cei mai mari consumatori de carne 
din Europa, cu peste 90 de kilograme), italieni (aflați în imediata 
lor apropiere, cu peste 80 de kilograme) și australieni (peste 90 
de kilograme, dintre care doar 20 kg carne de vită). Și cu asta 
gata despre legătura dintre carne și longevitate. 

În același timp, alimentaţia japoneză (de fapt, alimentaţia din 
Asia de Est, în general) arată că nu există beneficii suplimentare 
pentru sănătate sau pentru longevitate datorate consumului 
de carne și acesta este motivul pentru care sunt un susţinător 
acerb al consumului rațional de carne, bazat pe aporturi mode- 
rate din producţia cu un impact ecologic foarte redus. Com- 
ponentele-cheie ale acestei adoptări globale ar fi modificarea 
procentelor celor trei categorii de carne dominante. În 2018, 
productia mondială de circa 300 de milioane de tone de carne 
a fost împărţită în felul următor: 40% carne de porc, 37% carne 
de pui, respectiv 23% carne de vită; dacă am modifica procen- 
tele, obținând cote de 40%, 50% și 10%, am reuși cu ușurință 
(grație economiei făcute la furajele cerealiere prin reducerea 
producţiei ineficiente de carne de vită) să producem cu 30% mai 
multă carne de pui si 20% carne de porc, injumatatind totodată 
povara ecologică a producţiei de carne de vită, furnizând, în 
același timp, cel putin 10% mai multă carne. 

Noua cantitate totală de carne ar fi de aproape 350 de mili- 
oane de tone și ar genera un raport de aproximativ 45 de kilo- 
grame de carcasă sau 25-30 de kilograme de carne comestibilă 
(fără os) pentru fiecare dintre cei 7,75 miliarde de locuitori ai 
planetei de la începutul anului 2020! 

Această cantitate este similară cu cea medie consumată în 
ultimii ani în Japonia și comparabilă cu cea preferată în prezent 
de o pondere semnificativă a populaţiei Franței — o naţiune 
consumatoare de carne prin excelenţă: un studiu francez 
recent arată că aproape 30% dintre locuitori au devenit petits 

consommateurs, cu aporturi (de carne comestibilă) de doar 80 
de grame pe zi sau aproximativ 29 de kilograme pe an. 

Din perspectiva nutritionala, aportul anual de 25-30 de kilo- 
grame de carne comestibilă (presupunând un conținut de prote- 
ine de 25%) oferă aproximativ 20 de grame de proteine complete 
pe zi: cu 20% mai mult decât media recentă, dar obținute cu un 
impact mult redus asupra mediului și oferind toate beneficiile 
pentru sănătate și longevitate de care are parte un consumator 
moderat de carne. 

Prin urmare, de ce nu am adopta obiceiurile practicate atât 
de cea mai longevivă populație, cât și de francezii inteligenți? 
Ca în multe alte privințe, moderatia se poate dovedi o soluţie 
de durată... 

Alimentatia japoneza 


Japonia modernă este o tara bogată pe hârtie, dar ai cărei locu- 
itori sunt nevoiți să străbată distanţe lungi spre serviciu, în 
mijloace de transport înghesuite, să lucreze până seara târziu, 
beneficiind doar de vacanțe scurte, o tara cu încă prea multi 
fumători, în care presiunile sociale pentru respectarea reguli- 
lor tradiționale sunt enorme. Totodată, există un risc omnipre- 
zent de cutremure majore, de erupții vulcanice (în multe părți 
ale țării) și amenințarea sezonieră a unor valuri de caniculă si 
taifunuri uriașe (ca să nu mai vorbim de vecinătatea cu Coreea 
de Nord...). Cu toate acestea, în Japonia, speranța de viata la 
naștere este mai mare decât în cazul altor tari. Cele mai recente 
cifre (femei /bărbați, valabile pentru intervalul 2015-2020) sunt: 
87,5/81,3 ani pentru Japonia, 86,1/80,6 ani pentru Spania, 
85,4/79,4 ani pentru Franța, 82,9/79,4 ani pentru Marea Brita- 
nie și 81,3/76,3 ani pentru SUA. Și mai remarcabil este faptul 
că, la 80 de ani, o japoneză are o speranţă de viata suplimen- 
tară de 12 ani, prin comparație cu 10 ani în SUA și 9,6 ani în 
Marea Britanie. 

Oare explicația tine de trăsăturile genetice unice? Cel mai 
probabil, nu, întrucât insulele au fost populate de imigranți de 
pe continentul învecinat — și, recent, un studiu amănunțit, care 
a analizat structura genetică și evoluția populaţiei japoneze, a 
confirmat că trăsăturile profilului moștenit provin mai ales din 
Coreea, dar și de la populaţia Han din China și din zonele geo- 
grafice din Asia de Sud-Est. 

Atunci, poate că explicaţia tine de convingerile religioase, 
puternice și larg răspândite, de faptul că mintea este mai pre- 
sus decât materia? Dar, mai degrabă decât religiozitatea, defi- 
nitorie pentru mentalitatea japoneză este spiritualitatea și nu 

există dovezi ca traditionalele credinţe religioase sunt insusite 
cu mai multă tărie decât în cazul altor națiuni numeroase, cu o 
moştenire culturală străveche. 

Prin urmare, cea mai bună explicație ar trebui să fie 
alimentația, dar care parte din ea? Nu este prea util să ne con- 
centrăm asupra mâncărurilor naționale preferate. Sosul de soia 
(shdyu) este întâlnit totodată în mare parte din Asia Continen- 
tala, din Myanmar până în Filipine, la fel si pasta din boabe 

de soia (tofu) și, într-o măsură mai mică, nattd (un alt fel de 
mâncare pe bază de soia, numai că fermentată). Poate că diferă 
nuanțele de culoare, însă ceaiul japonez — ryokuchă sau, pur 
și simplu, ochă, frunzele de Camellia sinensis cel mai putin 
procesate — provine din China, tara care este, în continuare, 
cea mai mare producătoare și consumatoare de ceai (nu și în 
privinţa consumului pe cap de locuitor). Însă bilanturile alimen- 
tare (evidenţele despre aprovizionarea comercială cu amănuntul, 
excluzând deșeurile alimentare) prezintă diferenţe importante 
de compoziţie între macronutrientii alimentatiilor obișnuite 
japoneze, franceze și americane. Alimentele de origine animală 
furnizează 35% din totalul energiei alimentare din Franţa, 27% 
în SUA, însă numai 20% în Japonia. 

Doar că această preferinţă pentru o alimentaţie semnifica- 
tiv bazată pe plante este mai putin importantă decât ponde- 
rea energiei alimentare provenită din grăsimi (lipide, de origine 
vegetală sau animală) și din zahăr și alți îndulcitori. Atât în SUA, 
cât și în Franța, grăsimile alimentare asigură de aproape două ori 
(1,8, mai exact) mai multă energie alimentară decât în Japonia, 
în timp ce americanii au la dispoziţie zilnic de aproape 2,5 ori 
mai mult zahăr și îndulcitori decât japonezii (în SUA, dominant 
este siropul de porumb, cu un conţinut ridicat de fructoză) și 
de 1,5 mai mult decât francezii. Ţinând cont că acestea sunt 
doar corelaţii statistice largi, nu afirmaţii cauzale, am putea 
concluziona că, prin eliminarea factorilor nutritionali probabili, 
aporturile reduse de zahăr și grăsimi ar putea fi niște factori 
codeterminanti importanți ai longevitatii. 

Dar aceste aporturi relativ scăzute fac parte din ceea ce, după 
părerea mea, reprezintă, de departe, cel mai important factor 
explicativ al autenticei exceptionalitati japoneze: remarcabil de 
modesta medie a ratiei de alimente pe cap de locuitor. În timp ce 
bilanţul alimentar al aproape tuturor țărilor occidentale bogate 
(fie că este vorba despre SUA, Spania, Franța sau Germania) arată 
o disponibilitate zilnică între 3 400 și 4 000 de kilocalorii pe cap 
de locuitor, cota japoneză este în prezent sub 2 700 de kiloca- 
lorii, cu 25% mai mică. Desigur, consumul mediu real nu poate 

fi de 3 500 de kilocalorii pe zi (doar bărbații de statură mare, 
care fac munci fizice grele au nevoie de atât de multă hrană), 
dar chiar și după ce scădem un procent impardonabil de mare 
cauzat de risipa de alimente, această cantitate mare se traduce 
prin consum excesiv (și obezitate). 

Prin comparaţie, studiile referitoare la consumul real de ali- 
mente arată că media zilnică japoneză este acum mai mică de 
1 900 de kilocalorii, corelată la distribuţia pe vârste și activi- 
tatea fizică a populaţiei japoneze în curs de îmbătrânire. Asta 
înseamnă că, probabil, cea mai importantă explicație pentru 
supremaţia longevitatii japoneze este destul de simplă: un con- 
sum, în general, moderat de alimente, conform obiceiului expri- 
mat cu ajutorul a doar patru caractere kanji, RS /\ H (hara 
hachi bun me, „umple burta opt parti [din zece]“), un vechi pre- 
cept confucianist si un alt import de vaza din China. Numai ca 
japonezii, spre deosebire de petrecaretii chinezi, care irosesc 
alimentele, chiar îl practică. 

Produsele lactate — contratendinte 


Aproape toţi nou-nascutii produc suficientă lactază, enzima 
necesară transformării lactozei, un zahăr (o dizaharidă com- 
pusă din glucoză și galactoză), din laptele matern. Doar o mică 
parte dintre bebeluși prezintă un deficit congenital de lactază 
(adică intoleranta la lactoză). La adulți, însă, capacitatea de a 
digera laptele diferă. În societăţile care au crescut iniţial oi sau 
au deținut animale domestice de lapte, capacitatea de a digera 
lactoza persistă, în vreme ce, în societăţile care nu au conti- 
nuat să crească animale de lapte, această capacitate a slăbit sau 
chiar a dispărut. De obicei, această deficiență se traduce doar 
printr-un disconfort abdominal după ingerarea unei cantități 
mici de lapte, însă poate provoca și greață sau chiar vărsături. 

Evoluţia a produs niște tipare complexe ale acestor trăsături, 
creând populații cu deficit de lactază, înconjurate de populații 
consumatoare de lapte (de exemplu, chinezii, care nu beau lapte, 
se învecinează la nord și la vest cu mongolii, băutori de lapte 
de iapă, respectiv tibetanii, băutori de lapte de iac) sau chiar 
societăţi amestecate (cum sunt crescătorii de vite și cei care 
practică agricultura prin defrișare și incendiere sau vânătoarea 
din Africa Subsahariană). 

Având în vedere aceste realități, este remarcabil că moderni- 
zarea economică a creat două rezultate contraintuitive: zonele 
consumatoare de lactate au înregistrat un declin prelungit al 
consumului de lapte pe cap de locuitor, în vreme ce, în societăți 
neconsumatoare de lapte în mod tradiţional, cererea de lapte 
proaspăt și produse lactate a urcat de la aproape zero la cantități 
apreciabile. La începutul secolului XX, în SUA, consumul anual 
de lapte proaspăt (inclusiv smântână) era de aproximativ 140 
de litri pe cap de locuitor (80% din cantitate fiind reprezentată 

de laptele integral); în 1945, s-a înregistrat un vârf de consum, 
de circa 150 de litri, care, până în 2018, a scăzut cu mai mult 
de 55%, ajungând la 66 de litri. În paralel, scăderea cererii pen- 
tru produse lactate, în general, a fost mai lentă, în mare parte 
datorită creșterii consumului de mozzarella conținută de pizza 
americană. 

Printre factorii-cheie ai declinului se numără consumul spo- 
rit de carne si peste (care oferă proteinele si grăsimile obținute 
anterior din lapte) si deceniile de avertismente referitoare la 
efectul dăunător al consumului de grăsimi saturate din lapte. 
În cele din urmă, această concluzie a fost infirmată, cele mai 
recente descoperiri arătând că grăsimile din lapte scad, de fapt, 
frecvenţa bolilor coronariene și mortalitatea cauzată de acci- 
dentele vascular-cerebrale, doar că aceste descoperiri au sosit 

prea târziu pentru industria intrată în declin. Un regres similar 
s-a înregistrat și în rândul principalelor țări consumatoare de 
lactate din Europa, unde, în mod tradiţional, cantităţile ridicate 
de lapte băut erau însoţite de un consum zilnic de brânzeturi. 
Cel mai remarcabil este că, în Franța, consumul anual pe cap 
de locuitor, de circa 100 de litri, în anii 1950, a scăzut, până în 
2018, la 45 de litri. 

Japonia este cel mai bun exemplu de țară neconsumatoare 
de lapte în care consumul de lactate a crescut. În 1906, ratia 
anuală pe cap de locuitor era mai mică de un litru, ajungând, 
până în 1941, la 5,4 litri. Adică vreo 15 mililitri (o lingură) de 
lapte pe zi; în realitate, acest lucru însemna, că, până în 1945, 
în momentul ocupării țării de către trupele americane, niciun 
japonez, cu excepţia câtorva locuitori ai metropolelor, nu băuse 
niciodată lapte și nici nu mâncase iaurt sau brânză. Laptele 
a fost introdus în școli prin Programul Naţional al Prânzului 
Scolar, pentru a elimina discrepantele de creștere dintre copiii 
din mediul rural și cei din mediul urban, iar media a crescut 
la 25 de litri pe cap de locuitor, în 1980, și la 33 de litri pe cap 
de locuitor, în 2000, când consumul total de lactate (inclusiv 
brânză și iaurt) a ajuns la 80 de litri pe an! 

Ţinând cont de dimensiunile țării, adoptarea produselor lac- 
tate de către chinezi a fost, evident, mai lentă, dar ratele medii 
au crescut, de la minimele neglijabile din anii 1950, la 3 litri pe 
cap de locuitor, în anii 1970 (înainte de începutul modernizării 
rapide a Chinei), ajungând în prezent la peste 30 de litri — mai 
mult decât Coreea de Sud, o altă cultură nebăutoare de lapte în 
mod tradiţional, care consumă în prezent lapte, brânzeturi și 
iaurt. Diversificarea alimentaţiei, ușurința cu care se găsesc pro- 
dusele lactate în societățile urbane moderne, reducerea dimen- 
siunilor familiilor și ponderea crescută a femeilor de la oraș 
care lucrează au fost principalii factori promotori ai tranziției 
chineze, susţinută și de guvern, care a ridicat statutul laptelui, 
promovându-l ca pe un aliment sănătos, atractiv, în ciuda fap- 
tului că acesta era, uneori, de proastă calitate sau de-a dreptul 
alterat: în 2008, aproximativ 300 000 de copii și bebeluși au 

fost afectaţi de laptele tratat cu melamină, o substanță chimică 
industrială, adăugată pentru a crește nitrogenul din lapte și, 
astfel, conținutul aparent de proteine. 

Dar cum au reușit societăţile cu deficit de lactază să treacă 
prin această schimbare? Pentru că intoleranta la lactoză nu este 
universală și pentru că este, mai degrabă, relativă decât abso- 
lută. Patru cincimi dintre japonezi nu au niciun fel de probleme 
dacă beau un pahar de lapte pe zi, iar acest lucru se traduce 
printr-un consum anual de peste 70 de litri — mai mult decât 
media americană recentă! 

Iar fermentația elimină progresiv lactoza, brânzeturile proas- 
pete (cum ar fi ricotta) reținând mai putin de o treime din lac- 
toza prezentă în lapte, în vreme ce soiurile de brânză tare (cum 
ar fi Cheddar sau Parmigiano) mai contin doar urme de lactoză. 
Totodată, deși iaurtul păstrează aproape toată lactoza origi- 
nală, enzimele sale bacteriene facilitează digestia. Laptele, un 
aliment ideal pentru bebeluşi, este, de asemenea, cu moderație, 
un aliment excelent pentru oricine... mai puţin pentru cei cu o 
intoleranta gravă la lactoză. 

Mediul inconjurator — 
deteriorarea si protejarea 
lumii noastre 


Animale vs. obiecte — care sunt 


mai diverse? 


Numărarea speciilor de vieţuitoare este în continuare incom- 
pletă. În cei 250 de ani de când Carl Linnaeus a înființat sistemul 
taxonomic modern, am clasificat în jur de 1,25 de milioane de 
specii, aproximativ trei sferturi dintre acestea fiind animale. Alte 
17 procente sunt plante, iar restul, ciuperci și microbi. Aceasta 
este numărătoarea oficială — numărul speciilor încă nerecu- 
noscute ar putea fi de câteva ori mai mare. 

Diversitatea obiectelor create de om este la fel de bogată. 
Desi comparatiile mele contin nu doar proverbialele mere cu 
pere, ci și merele cu automobilele, ele dezvăluie totuși roadele 
muncii mele. 

Voi construi o taxonomie cu toate obiectele create de om, 
creând o clasificare analoagă celei a organismelor vii. Domeniul 
tuturor creațiilor umane este echivalent cu cel al eucariotelor 
(totalul organismelor care au nuclee în celule), care conţine trei 
mari regnuri: ciuperci, plante și animale. Eu postulez că dome- 
niul tuturor obiectelor create de om conţine un regn de artefacte 
complexe, cu multiple componente, echivalent cu regnul animal. 
În cadrul acestui regn, avem încrengătura artefactelor alimen- 
tate cu electricitate, echivalentă cu cea a cordatelor, animalele 
cu cordon nervos dorsal. În cadrul încrengăturii, se găsește o 
clasă de artefacte mobile, echivalentă cu cea a mamiferelor. 
Iar în cadrul clasei, se găsește ordinul artefactelor destinate 
comunicării, echivalent cu cel al cetaceelor, adică al balenelor, 
delfinilor și marsuinilor și care conţine familia telefoanelor, 
echivalentă cu Delphinidae, familia delfinilor oceanici. 

Familiile cuprind genuri; de exemplu, Delphinus (delfinul 
comun), Orcinus (orca) și Tursiops (delfinul cu bot gros). Și, 

Capuri de surubelnita: un exemplu cotidian de diversitate 
a designului 


potrivit GSM Arena, care monitorizeaza industria telefoanelor 
mobile, la inceputul anului 2019 existau peste 110 genuri (marci) 
de telefoane mobile. Unele genuri contin o singură specie; de 
exemplu, Orcinus conţine doar Orcinus orca, balena ucigașă. Alte 
genuri sunt bogate în specii. În domeniul telefoanelor mobile, 
nicio altă companie nu este mai bogată decât Samsung, care 
include în prezent aproape 1 200 de dispozitive. Ea este urmată 
de LG, cu peste 600, și de Motorola și Nokia, cu aproape 500 de 
modele fiecare. În total, la începutul anului 2019, existau apro- 
ximativ 9 500 de „specii“ de telefoane mobile diferite, iar acest 
total este considerabil mai mare decât diversitatea cunoscută 
a mamiferelor (mai putin de 5 500 de specii). 

Chiar dacă admitem să considerăm că telefoanele mobile 
sunt doar niște varietăți ale aceleiași specii (cum sunt, de 
exemplu, tigrii din Bengal, din Siberia și din Sumatra), există 
multe alte cifre care ilustrează cât de diverse sunt creaţiile 
noastre. Asociaţia Mondială a Oţelului enumeră aproximativ 
3 500 de clase de oţel, mai mult decât totalul speciilor de roză- 
toare cunoscute. Suruburile sunt o altă supercategorie: daca 

adunăm toate combinaţiile posibile, începând de la materialul 
suruburilor (de la aluminiu la titan), la tipurile de surub (pen- 
tru plafoane, pentru gips-carton, pentru mecanisme sau pen- 
tru tablă), la capurile șuruburilor (de la hexagonal cu guler la 
surub cu cap înecat), la tipul de surubelnita (cu cap drept, hex, 
Phillips sau Robertson), la capete și vârfuri de șurub (plat sau 
conic), până la dimensiunile șuruburilor (conform sistemului 
metric sau folosind alte unități), obținem câteva milioane de 
„specii“ de șuruburi posibile. 

Dintr-o altă perspectivă, am depășit natura și în privința 
gamei de mărime. Cel mai mic mamifer terestru, chitcanul 
etrusc, cântărește doar 1,3 grame, pe când cel mai mare, ele- 
fantul african, cântărește, în medie, aproximativ 5 tone. Adică 
o diferenţă de șase ordine de mărime. Motoarele pentru vibrații 
produse în masă pentru telefoanele mobile sunt comparabile 
cu greutatea chitcanului, pe când cele mai mari compresoare 
centrifuge acționate de motoare electrice cântăresc în jur de 50 
de tone, adică o diferenţă de șapte ordine de mărime. 

Cea mai mică pasăre, colibriul-albină, cântărește în jur de 
2 grame, pe când cea mai mare pasăre zburătoare, condorul 
andin, poate atinge 15 kilograme, o diferență de aproape patru 
ordine de mărime. Dronele miniaturale din zilele noastre cân- 
tăresc chiar și 5 grame, prin comparaţie cu un Airbus 380, com- 
plet încărcat, care cântărește 570 de tone — o diferenţă de opt 
ordine de mărime. 

Și creaţiile noastre au un avantaj funcțional cheie: pot activa 
și supraviețui destul de mult timp pe cont propriu, spre deose- 
bire de corpurile noastre (și ale tuturor animalelor), care depind 
de un microbiom funcțional — numărul celulelor bacteriene 
din intestinele noastre este cel puţin egal cu cel al celulelor din 
organismul nostru. Asta-i viața. 

Planeta vacilor 


De ani de zile încerc să-mi imaginez cum ar părea Pământul 
în urma unei cercetări complexe și cu discernământ inițiată de 
niște extratereștri extraordinar de inteligenți. Desigur, cercetarea 
ar concluziona imediat, după numărarea tuturor organisme- 
lor, că majoritatea exemplarelor sunt fie microscopice (bacterii, 
arhebacterii, protiste, ciuperci, alge) sau foarte mici (insecte), 
dar și că, la un loc, greutatea lor domină biomasa planetară. 

Nu ar fi prea surprinzător. Aceste creaturi minuscule com- 
pensează prin număr ceea ce nu pot obține prin dimensiune. 
Microbii ocupă orice nișă posibilă a biosferei, inclusiv mediile 
extreme. Bacteriile reprezintă aproximativ 90% dintre celulele 
vii ale corpului uman și până la 3% din greutatea sa totală. Însă 
surprinzător la tabloul zugrăvit de cercetare ar fi nivelul macro- 
scopic, dominat de doar două vertebrate: bovine (Bos taurus) și 
oameni (Homo sapiens), în această ordine. 

Spre deosebire de savanții extratereștri, noi nu avem o repre- 
zentare imediată a informațiilor. Chiar și așa, putem cuantifica 
zoomasa vitelor și biomasa umană (antropomasa) cu un grad 
înalt de precizie. Cunoaștem numărul rumegătoarelor mari, 
domestice din toate țările cu venituri ridicate, iar acesta poate 
fi estimat și pentru ţările cu venituri reduse sau chiar pen- 
tru societăţile care cresc oi. Organizația Naţiunilor Unite pen- 
tru Alimentaţie și Agricultură estimează că, în 2020, la nivel 
mondial, numărul bovinelor era de aproximativ 1,5 miliarde 
de capete. 

Pentru a transforma aceste cifre în biomasă vie, trebuie să 
le ajustăm în funcţie de vârstă și de distribuţia pe sexe. Taurii 
mari cântăresc peste 1 000 de kilograme, vacile americane de 
carne sunt sacrificate când ating în jur de 600 de kilograme, însă 

Biomasa globala a oamenilor 
si bovinelor in 2019 

vitele braziliene iau drumul piețelor când cântăresc mai putin 
de 230 de kilograme, iar un exemplar din faimoasa rasă de lapte 
Gir din India cântărește la maturitate sub 350 de kilograme. O 
bună aproximare este să presupunem o masă corporală medie, 

indiferent de sex si varsta, de aproximativ 400 de kilograme; 
asta înseamnă că zoomasa totală a bovinelor vii este de circa 
600 de milioane de tone. 

În mod similar, atunci când calculăm masa totală a omeni- 
rii, trebuie să ținem cont de vârsta și greutăţile corporale ale 
populațiilor. În țările cu venituri reduse, procentul copiilor este 
mult mai mare decât în ţările bogate (in 2020, acesta era de circa 
40% în Africa, prin comparaţie cu aproximativ 15% în Europa). 
Totodată, cota persoanelor supraponderale și obeze variază, 
de la un procent neglijabil (în Africa) până la 70% din populația 
adultă (în Statele Unite). De aceea folosesc medii specifice pentru 
diferite continente, derivate din structurile de vârstă și sex ale 
populaţiei, precum și din studiile antropometrice și curbele de 
dezvoltare ale țărilor reprezentative. Această ajustare complexă 
produce o medie de greutate de aproximativ 50 de kilograme pe 
cap de locuitor — ceea ce, ținând cont de cei 7,75 miliarde de 
locuitori ai planetei, implică o antropomasă globală de aproape 
390 de milioane de tone, în 2020. 

Asta înseamnă că zoomasa bovinelor este, în prezent, cu 
peste 50% mai mare decât antropomasa și că greutatea în viu 
a celor două specii la un loc se apropie de un miliard de tone. 
Chiar și cele mai mari mamifere sălbatice nu reprezintă decât o 
mică parte din această masă: cei 350 000 de elefanți din Africa, 
cu o greutate corporală medie de 2 800 de kilograme, au o zoo- 
masă cumulată mai mică de 1 milion de tone, adică mai puţin de 
0,2% din zoomasa bovinelor. Până în 2050, vor fi 9 miliarde de 
oameni și, cel mai probabil, 2 miliarde de vite, consolidându-și 
împreună dominaţia deja zdrobitoare asupra Pământului. 


248 CIFRELE NU MINT 


Moartea elefantilor 


Elefantii africani sunt cele mai mari mamifere terestre din lume: 
masculii adulți pot cântări peste 6 000 de kilograme, femelele 
aproximativ jumătate din greutate, iar nou-născuţii circa 100 
de kilograme. Sunt animale sociale, inteligente, cu o memorie 
proverbială și halucinant de conștienți de moarte, după cum o 
dovedește comportamentul lor când întâlnesc oasele strămoșilor 
lor, zăbovind în acele locuri și atingând rămășițele. Deși oasele 
lor au rămas in Africa, colții lor au fost transformați adesea 
în claviaturi de pian sau bibelouri de fildeș, așezate deasupra 
semineurilor. 

Fgiptenii antici vanau elefantii, iar cartaginezii i-au folosit 
în războaiele cu Roma pana când, în cele din urmă, aceștia au 
dispărut din Africa de Nord, rămânând în număr mare doar la 
sud de Sahara. Cea mai buna estimare disponibila referitoare la 
capacitatea continentală maximă (inclusiv elefanții de pădure, 
de dimensiuni mai mici) este de aproximativ 27 de milioane de 
animale, la începutul secolului al XIX-lea; în realitate, numărul 
lor a fost, probabil, în jur de 20 de milioane. În zilele noastre, 
însă, au rămas cu mult sub un milion de exemplare. 

Reconstituirile istorice ale comerțului cu fildeș arată un flux 
destul de constant, de aproximativ 100 de tone pe an până în 
1860, urmat de o creștere de cinci ori a acestei cifre după 1900. 
Comerţul s-a prăbușit în timpul Primului Război Mondial, apoi, 
pentru o scurtă perioadă, a crescut din nou, înaintea unui alt 
declin provocat de război, pentru ca să-și reia creșterea, ajungând 
la un nivel maxim de 900 de tone pe an la finalul anilor 1980. Am 
adunat aceste recoltări fluctuante și am obținut un număr total 
de extractii de fildeș de 55 000 de tone pe parcursul secolului 
al XIX-lea și de cel putin 40 000 de tone în timpul secolului XX. 

Această ultimă cifră înseamnă că au fost uciși cel putin 12 
milioane de elefanți. Înainte de 1970, nu există niciun studiu 
sistematic de încredere referitor la numărul elefanților rămași in 
viata, iar estimările continentale indică scăderi constante în ulti- 
mele decenii ale secolului XX. Marele Recensământ al Elefantilor, 
un proiect finanțat de regretatul cofondator al companiei Micro- 
soft Paul G. Allen, s-a bazat pe supravegherea aeriană a 80% 
din arealul elefanților de savană. În 2016, când a fost finalizat, 
numărul final rezultat a fost de 352.271 de elefanți, cu 30% mai 
mic decât cea mai optimistă estimare de la mijlocul anilor 1980. 

Alte noutati sunt foarte descurajante: intre 2009 si 2014, 
numărul elefanților din Mozambic s-a redus la jumătate, scă- 
zând la 10 000 de exemplare și, în același interval, în Tanza- 
nia au fost uciși peste 85 000 de elefanţi, populaţia lor totală 
ajungând de la aproximativ 110 000 la doar 43 000 de exem- 
plare (diferenţa o reprezintă rata anuală a natalității lor, de 5%). 
Noile analize ADN făcute pe capturile de fildeș dintre anii 1996 
și 2014 au stabilit că 85% din vânatul ilegal provine din estul 
Africii, cu precădere din Rezervaţia pentru Vânătoare Selous 
din Tanzania, din Rezervaţia Niassa din nordul Mozambicului 
si, în ultimul timp, din centrul Tanzaniei. 

Cea mai mare vină a avut-o China, cu o cerere continuă de 
fildeș, transformat adesea în minutioase sculpturi kitsch, inclu- 
siv în statuete reprezentându-l pe Mao Zedong, responsabil de 
cea mai îngrozitoare foamete din istoria omenirii. Recent, pre- 
siunea internaţională a dat roade și, în cele din urmă, Consiliul 
de Stat Chinez a interzis în totalitate comerțul și activităţile de 
procesare a fildeșului începând cu finalul anului 2017. Acest 
lucru a avut unele efecte pozitive, numai că turiștii chinezi con- 
tinuă să cumpere obiecte de fildeș atunci când călătoresc în 
ţările vecine. 

Iar dacă s-ar pune capăt măcelului, unele regiuni africane 
s-ar putea confrunta cu o nouă problemă, una evidentă în anu- 
mite parti ale Africii de Sud: excesul de elefanți. Numărul tot 
mai mare al acestor animale mari și potenţial periculoase nu 
este ușor de gestionat, mai ales dacă trăiesc în apropierea agri- 
cultorilor și păstorilor. 


| 251 | 


De ce e posibil ca era antropocena 
sa nu fi sosit inca 


Multi istorici și oameni de știință susțin că trăim în Antropocen, 
o eră nouă, caracterizată prin controlul uman asupra biosferei. 
În mai 2019, Grupul de Lucru pentru Antropocen a votat oficial 
recunoașterea acestei noi ere geologice, iar propunerea sa va fi 
analizată de Comisia Internațională de Stratigrafie, care decide 
în privința denumirilor epocilor. 

Reacţia mea, imitându-i pe romani: Festina lente. ,,Grabiti-va 
încet.“ 

Ca să fiu clar de la bun început, trebuie să spun că nu există 
nicio îndoială cu privire la omniprezenta interferenţei noastre 
în ciclurile biogeochimice globale și distrugerea biodiversitatii 
în urma acţiunilor umane: deversarea de deșeuri în masă, 
defrișarea pe scară largă și eroziunea accelerată a solurilor, 
extinderea globală a poluării generate de agricultură, orașe, 
industrii și transporturi. Împreună, aceste efecte provocate de 
om sunt fără precedent și se petrec pe o scară ce ar putea peri- 
clita viitorul speciei noastre. 

Dar este oare chiar atât de complet controlul exercitat de noi 
asupra planetei? Există o mulțime de dovezi contrare. Variabilele 
fundamentale care fac posibilă viața pe Pământ — reacţiile ter- 
monucleare ce alimentează soarele, învăluind planeta în radiaţii, 
forma ei, rotația, înclinarea, excentricitatea căii sale orbitale 
(,Stimulatorul cardiac“ al epocilor glaciare) și circulaţia atmo- 
sferei sale — sunt în totalitate dincolo de orice interferență 
umană. Totodată, nu putem spera niciodată că vom reuși să 
controlăm enormele procese de terraformare — plăcile tecto- 
nice ale Pământului, acționate de căldura internă, care creează, 
încet, dar constant, un fund oceanic nou; formarea, remodelarea 

si înălțarea maselor terestre, a căror distribuţie si altitudine 
reprezintă factori-cheie ai variabilitatii si caracterului locuibil 
al climei. 

De asemenea, nu suntem decât niște simpli spectatori care 
asistă la erupțiile vulcanice, cutremure și tsunami-uri, cele mai 
violente trei consecințe ale mișcării plăcilor tectonice. Putem 
trăi în prezența manifestărilor lor frecvente, moderate, numai 
că supraviețuirea câtorva dintre cele mai mari orașe ale lumii — 
în special Tokyo, Los Angeles si Beijing — depinde de absența 
mega-cutremurelor și însăși esenţa întregii civilizații moderne 
ar putea fi distrusă de erupții vulcanice masive. Chiar și atunci 
când măsurăm timpul nu în termeni geologici, ci în termeni 

legaţi de civilizaţie, tot ne confruntăm cu ameninţări deloc 
neglijabile din partea asteroizilor, ale căror trasee pot fi anti- 
cipate, dar nu și modificate. 

An de an, aceste evenimente au o probabilitate foarte mică 
să se producă, dar, din cauza enormelor efecte distructive, nu se 
compară cu nimic din istoria umanității. Nu avem o soluţie bună 
pentru ele, dar nici nu ne putem preface că, pe termen lung, vor 
fi mai putin relevante decât distrugerea speciilor forestiere sau 
arderea combustibililor fosili. 

În plus, de ce ne grăbim să ne ridicăm statutul, procla- 
mându-ne creatorii unei noi ere geologice, în loc să așteptăm 
puţin, să vedem cât va dura experimentul condus de Homo 
sapiens? Fiecare dintre cele șase epoci ale Neozoicului — de la 
începutul Paleocenului, în urmă cu 66 de milioane de ani, până 
la începutul Holocenului, cu 11 700 de ani în urmă — a durat 
cel putin 2,5 milioane de ani, inclusiv cele două ere anterioare 
(Pliocenul și Pleistocenul), iar în prezent ne aflăm la mai putin 
de 12 000 de ani de la debutul Holocenului. Dacă Antropocenul 
există într-adevăr, nu este mai vechi de 8 000 de ani (pornind 
numărătoarea de la începutul agriculturii stabile) sau de 150 
de ani (dacă socotim din momentul în care am început arderea 
combustibililor fosili). 

Va trebui să mai rezistăm încă vreo 10 000 de ani — o bana- 
litate pentru cititorii de science-fiction, o eternitate pentru o 
civilizaţie modernă, mare consumatoare de energie — până să 
ne batem singuri pe umăr, dând numele unei epoci modelate de 
acţiunile noastre. Între timp, hai mai bine să așteptăm înainte să 
stabilim dacă amprenta noastră asupra planetei nu este altceva 
decât un microstrat modest în registrul geologic. 

Romanii au inventat betonul, un amestec de pietris (nisip, pia- 
tra concasată), apa si un liant. L-au numit opus caementitium, 
deși acest material de construcție utilizat pe scară largă nu 
conţinea ciment modern (fabricat din var, argilă și oxizi meta- 
lici, arși în cuptoare rotative la o temperatură ridicată și apoi 
macinati într-o pulbere fină), ci mai degrabă un amestec de 
ghips și var nestins — iar cea mai bună varietate a sa era făcută 
cu nisip vulcanic din Puteoli, din apropierea Muntelui Vezuviu. 
Prin adăugarea sa, obțineau un material de excepţie, potrivit 
pentru construcțiile masive (Panteonul Roman, 118-126 d.Hr., 
are, în continuare, cea mai mare cupolă din lume pentru care 
nu s-a folosit betonul armat), precum și pentru construcţiile 
subacvatice din porturile mediteraneene, inclusiv din Cezarea 
antică (în Israelul de astăzi). 

Producția modernă de ciment a început în 1824, când Joseph 
Aspdin a brevetat arderea calcarului și argilei la temperaturi 
ridicate. Transformarea aluminei și dioxidului de siliciu într-un 
solid amorf, necristalin (vitrificare, același tip de proces folosit 
la fabricarea sticlei) produce noduli mici sau bulgări de zgură 
sticloasă, ce reprezintă baza producției de ciment. Cimentul 
este apoi amestecat cu apă (10-15% din masa finală) și agregat 
(nisip, pietriș, reprezentând 60-75% din masa totală) pentru a 
obține betonul, un material maleabil, rezistent la compresie, 
dar mai putin la tensiune. 

Tensionarea defectuoasă poate fi contracarată prin armarea 
cu oțel. Primele încercări în acest sens au avut loc în Franţa, la 
începutul anilor 1860, dar tehnica a căpătat avânt în anii 1880. 
Secolul XX a fost o eră a betonului armat. În 1903, clădirea 
Ingalls din Cincinnati a devenit primul zgârie-nori din lume 

construit din oțel armat; în anii 1930, inginerii structurali au 
început să folosească beton precomprimat (cu fire sau bare de 
oțel tensionate), iar începând din 1950, materialul a fost folo- 
sit pentru clădiri cu înălțimi și funcționalități diferite — tur- 
nul Burj Khalifa din Dubai este cel mai înalt din lume, în timp 
ce așa-numitele vele construite de Jorn Utzon pentru Opera 
din Sidney reprezintă, probabil, cea mai impresionantă utili- 
zare a materialului. Betonul armat a făcut posibilă construirea 
masivelor baraje hidroelectrice: cel mai mare din lume, barajul 
Cele Trei Defileuri din China, conţine o cantitate de trei ori mai 
mare de beton armat decât cel mai mare baraj american, Grand 
Coulee. Podurile de beton sunt, de asemenea, ceva obișnuit: 
podul de pe râul Beipan este, în prezent, cel mai mare pod 
arcuit de beton din lume, întinzându-se peste defileul de 445 de 
metri dintre două provincii chineze. Dar, în cea mai mare parte, 
betonul este folosit în moduri neremarcabile vizual, sub forma 
miliardelor de traverse de cale ferată, a drumurilor pavate, a 

autostrăzilor, parcărilor, porturilor, pistelor si căilor de rulare 
ale aeroporturilor. 

Între 1900 și 1928, consumul de ciment din SUA a crescut 
de zece ori, ajungând la 30 de milioane de tone, iar expansiunea 
economică postbelică (inclusiv construcţia Sistemului de Auto- 
străzi Interstatale, cu un necesar de aproximativ 10 000 de tone 
de beton pe kilometru) a ridicat cifra, până în 2005, la un nivel 
maxim, de aproximativ 128 de milioane de tone, cele mai recente 
date indicând un consum de 100 de milioane de tone pe an. 

În 1986, China a devenit cel mai mare fabricant global, 
producţia sa de ciment — de peste 2,3 miliarde de tone, în 
2018 — reprezentând aproape 60% din totalul mondial. Cea mai 
impresionantă dovadă a efortului de construcţie fără precedent 
al Chinei este că, doar în ultimii doi ani, tara a turnat mai mult 
ciment (aproximativ 4,7 miliarde de tone) decât SUA pe par- 
cursul întregului secol XX (aproximativ 4,6 miliarde de tone)! 

Dar betonul nu este un material veșnic, iar longevitatea 
extraordinară a Panteonului este o excepţie rară. Betonul se 
deteriorează în toate climatele, iar procesul este accelerat de 
factori care variază de la depunerile acide din cauza vibratiilor 
până la supraîncărcarea structurală sau coroziunea indusă de 
sare, iar în zonele calde și umede creșterea algelor înnegrește 
suprafeţele expuse. Prin urmare, producţia de beton la scară 
planetară de după 1950 a creat zeci de miliarde de tone de 
material care, în deceniile următoare, va trebui înlocuit sau dis- 
trus (sau, pur și simplu, abandonat). 

Impactul ecologic al materialului este un alt motiv de îngri- 
jorare. Poluarea aerului (cu praf fin) din producţia de ciment 
poate fi captată de filtre textile, dar această industrie (care arde 
combustibili de calitate inferioară, cum ar fi, de exemplu, căr- 
bune sau cocs de petrol) rămâne o sursă importantă de dioxid 
de carbon, emițând aproximativ o tonă de gaz la tona de ciment. 
Prin comparaţie, la producerea unei tone de oţel, emisiile sunt 
de circa 1,8 tone de CO,. 

Producţia de ciment este responsabilă în prezent pentru 
aproximativ 5% dintre emisiile globale de CO, provenit din 

combustibili fosili, dar amprenta sa de carbon poate fi redusa 
printr-o varietate de măsuri. Betonul vechi poate fi reciclat, 
iar materialul zdrobit poate fi refolosit în construcții. Zgura 
de pe furnale sau cenușa captată în aer în centralele electrice 
care funcționează pe bază de cărbune poate înlocui o parte din 
cimentul folosit în amestecul pentru beton. De asemenea, există 
câteva procese noi de producţie a cimentului, cu o amprentă 
de carbon scăzută sau chiar zero, dar aceste opțiuni sunt doar 
niște picături minuscule pentru producţia globală anuală, care 
depășește acum 4 miliarde de tone. 

Statisticile referitoare la productia de energie sunt destul de 
credibile, insa statisticile exacte referitoare la consumul ener- 
getic al marilor sectoare sunt greu de obtinut, iar datele pri- 
vind energia consumată de producția anumitor bunuri sunt si 
mai puţin credibile. Energia încorporată în produse reprezintă 
o parte din preţul ecologic pe care trebuie să-l plătim pentru 
tot ceea ce detinem și folosim. 

Estimarea energiei încorporate de produsele finite nu se 
bazează doar pe date incontestabile — cât oţel intră într-o 
mașină, câte microcipuri într-un calculator —, ci și pe inevi- 
tabilele simplificări și presupuneri necesare pentru calcularea 
ratelor globale. Ce model de mașină? Ce computer sau telefon? 
Provocarea constă în alegerea unor rate reprezentative, rezona- 
bile, iar răsplata o reprezintă dobândirea unei perspective noi 
asupra lumii create de om. 

Să ne concentrăm asupra dispozitivelor mobile și a auto- 
vehiculelor. Asupra dispozitivelor mobile, fiindcă acestea sunt 
principalii factori de facilitare a comunicării informaţiei în mod 
instantaneu și neîngrădit, asupra autovehiculelor, pentru că 
oamenii vor să se deplaseze în continuare în lumea reală. 

Evident, o mașină care cântărește 1,4 tone (cât un Honda 
Accord LX) încorporează mai multă energie decât cele 140 de 
grame ale unui telefon inteligent (să zicem, un Samsung Galaxy). 
Dar decalajul energetic nu este nici pe departe la fel de mare ca 
diferența de masă de 10.000 de ori. 

În 2020, vânzările la nivel mondial de telefoane mobile vor 
fi de aproximativ 1,75 de miliarde, iar cele de dispozitive de 
calcul portabile (laptopuri, notebook-uri, tablete), în jur de 250 

de milioane. Greutatea totală a acestor dispozitive este de circa 
550 000 de tone. Luând în calcul o rată medie modestă a energiei 
încorporate, de 0,25 gigajouli pentru un telefon, 4,5 gigajouli 
pentru un laptop și 1 gigajoule pentru o tabletă, producţia anu- 
ală a acestor dispozitive necesită aproximativ 1 exajoule (1018 
jouli) de energie primară, cantitate comparabilă cu consumul 
total de energie al Noii Zeelande sau Ungariei într-un an. Cu 
mai putin de 100 de gigajouli pentru un autovehicul, cele 75 
de milioane de mașini vândute în 2020 înglobează aproximativ 
7 exajouli de energie (putin mai mult decât consumul anual de 

energie al Italiei) si au o masa de aproximativ 100 de milioane 
de tone. Mașinile noi cântăresc așadar de 180 si ceva de ori mai 
mult decât toate dispozitivele electronice portabile, dar necesita 
doar de șapte ori mai multă energie. 

Și, oricât de surprinzător ar fi, există o comparaţie și mai 
uimitoare. Electronicele portabile nu rezistă prea mult — în 
medie, doar doi ani —, astfel că producţia anuală mondială a 
acestor dispozitive înglobează aproximativ 0,5 exajouli pentru 
un an de utilizare. Întrucât automobilele rezistă, de regulă, cel 
putin un deceniu, producţia anuală mondială înglobează apro- 
ximativ 0,7 exajouli pentru un an de utilizare, ceea ce reprezintă 
cu doar 40% mai mult decât dispozitivele electronice portabile! 
Mă grăbesc să adaug că acestea sunt, evident, niște calcule foarte 
aproximative, dar, chiar dacă aceste sume ar fi greșite (adică 
dacă producţia de automobile ar încorpora, de fapt, mai multă 
energie decât cea calculată, iar producţia electronică ar avea 
nevoie de o cantitate mai mică), totalurile globale ar fi în conti- 
nuare surprinzător de similare, cea mai probabilă diferenţă fiind 
cel mult dublă. Si, în perspectivă, cele două sume s-ar putea 
apropia și mai mult: atât vânzările anuale de automobile, cât și 
cele de dispozitive mobile și-au redus ritmul în ultimul timp, 
numai că viitorul pare mai puţin promiţător pentru motoarele 
cu ardere internă. 

Desigur, costurile energetice de funcţionare ale celor două 
clase de produse, extrem de mari consumatoare de energie, 
sunt foarte diferite. Un autoturism compact american consumă 
aproximativ 500 de gigajouli de benzină într-un deceniu de 
funcţionare, de cinci ori mai mult decât costul energiei încor- 
porate. Un telefon inteligent consumă doar 4 kilowati-ora anual 
și mai putin de 30 de megajouli pe parcursul celor doi ani de 
funcționare, adică doar 3% din costul energiei încorporate, dacă 
electricitatea provine de la o turbină eoliană sau de la un panou 
fotovoltaic. Acest procent crește la aproximativ 8% dacă energia 
provine din arderea cărbunelui, un proces mai puţin eficient. 

Numai că un telefon inteligent este egal cu zero în lipsa unei 
rețele, iar costul electrificării acesteia este ridicat si în creștere. 

Previziunile legate de ratele viitoare de crestere sunt contra- 
dictorii (la fel si cele legate de posibila stabilizare prin utiliza- 
rea unor modele inovatoare), dar, in orice caz, acele telefoane 
minuscule lasă o amprentă totală destul de importantă asupra 
bugetului energetic și asupra mediului înconjurător. 

Primele impresii sunt adesea gresite. Îmi amintesc bine cum am 
fost întâmpinat călduros la reședința unui ambasador european 
din Ottawa și, la fraza imediat următoare, am fost informat că 
această casă putea rezista cu brio iernilor canadiene datorită 
faptului că era ridicată din piatră și cărămizi adevărate, spre 
deosebire de fragilele case nord-americane, construite din lemn 
si cu pereţi falși. Gazda mea a trecut apoi repede la alte ches- 
tiuni și, oricum ar fi fost, nu m-a lăsat inima să minimalizez 
calităţile frumoasei sale locuinţe. 

Eroarea este ușor de înțeles, numai că masa și densitatea 
sunt, mai degrabă, indicatori ai rezistenţei, decât ai capacității 
de izolare. Un perete de cărămidă pare, evident, mai solid și mai 
protector decât unul dintr-un cadru subțire, cu stâlpi de lemn, 
acoperit la exterior cu o foaie subțire de placaj, iar la interior 
cu material gips-carton vulnerabil. În Europa, bărbaţii nu sparg 
pereţii de cărămidă la supărare. 

Cu zeci de ani în urmă, înainte de 1960, când un baril de 
petrol costa doar 2 dolari, majoritatea caselor nord-ameri- 
cane nu erau despărțite de frigul de afară decât de aerul dintre 
peretele de gips-carton și cel de placaj. Uneori, acest spaţiu 
era umplut cu rumeguș sau hârtie tocată. Cu toate acestea, în 
mod remarcabil, chiar și această combinaţie nevolnică oferea o 
izolaţie ceva mai bună decât cărămida solidă. 

Valoarea izolatiei sau rezistența termică este măsurată prin 
intermediul valorii R. Aceasta depinde nu doar de compoziţia, 
grosimea și densitatea izolatiei, ci și de temperatura exterioară 
si umiditate. Un perete de cadre din anii 1960 avea aproxima- 
tiv următoarele valori: înveliș exterior din aluminiu (0,6), pla- 
caj subțire (0,5), spaţiu umplut cu aer (0,9) și gips-carton (0,5). 

În total, 2,5. În vreme ce cărămida standard (0,8), tencuită pe 
ambele parti, nu asigura o valoare mai mare de 1,0. Prin urmare, 
chiar și firavii pereţi, construiți în masă, din America de Nord 
ofereau o izolație de două ori mai mare decât cărămida tencu- 
ită din Europa. 

Odată ce, în America de Nord, preţurile la energie au crescut 
și au intrat în vigoare alte coduri de construcţie, mai raționale, a 
devenit obligatorie încorporarea barierelor din plastic și a fibrei 
de sticlă — role asemănătoare unor pilote, înghesuite în interio- 
rul cadrului de lemn sau între stâlpii de susținere. Valori R mai 
ridicate au fost obținute cu ușurință prin folosirea unor stâlpi 
de susținere mai lati (doi țoli pe șase) sau, si mai bine, prin uti- 
lizarea stâlpilor de susţinere dubli, care presupun construirea 
unui sandviș din două cadre, fiecare umplut cu material izo- 
lant. (În America de Nord, „doi toli pe șase“ înseamnă, de fapt, 
1,5 țoli pe 5,5 țoli sau 38 pe 140 milimetri.) Pentru un perete 

nord-american bine construit, asta inseamna ca, la valoarea 
izolatiei, contribuie gips-cartonul (0,5), bariera de polietilenă cu 
vapori (0,8), rolele din fibră de sticlă (20), căptușeala din fibră 
de sticlă (1,3), învelișul din plastic al casei (Tyvek ThermaWrap, 
cu o valoare de 5) și capitonajul oblic din lemn (0,8). Dacă adu- 
năm valoarea izolantă a peliculei interioare de aer, obținem o 
valoare R totală de aproximativ 29. 

Pereții de cărămidă au progresat la rândul lor. Pentru a păs- 
tra aspectul exterior al cărămizii colorate, un perete vechi poate 
fi reamenajat pe interior, montând șipci de lemn (fâșii subțiri, 
care mențin izolatia) deasupra tencuielii și atașând plăci de gips 
izolante, cu o membrană de vapori integrată, pentru a elimina 
umezeala. Cu ajutorul unor plăci izolate de gips-carton, de 2 
țoli, valoarea R totală înregistrată anterior se va tripla, dar, chiar 
și așa, bătrânul perete de cărămidă se situează cu un ordin de 
mărime în urma pereților nord-americani din cadre, de doi țoli 
pe șase. Nici măcar persoanele familiarizate cu valorile R nu se 
așteaptă la o diferență atât de mare. 

Însă toată această izolaţie a pereților își va atinge potențialul 
maxim doar în cazul în care căldura nu este irosită prin ferestre 
(vezi capitolul următor). 

Căutarea unor soluții tehnice netestate este un adevărat blestem 
pentru politica energetică. Ai de unde alege în această privință: 
mașini alimentate cu energie solară, care se conduc singure, 
minireactoare nucleare sigure prin natura lor sau îmbunătățirea 
fotosintezei pe cale genetică. 

Dar de nu începem de la soluții deja dovedite? De ce nu 
reducem efectiv cererea de energie pornind de la clădirile 
rezidenţiale și comerciale? Atât în Statele Unite, cât și în Uni- 
unea Europeană, clădirile reprezintă aproximativ 40% din con- 
sumul total de energie primară (transportul este pe locul al 
doilea, cu 28% în SUA și aproximativ 22% în UE). Încălzirea și 
aerul condiționat reprezintă jumătate din consumul rezidenţial, 
motiv pentru care cel mai bun lucru pe care l-am putea face 
pentru bugetul energetic este să păstrăm căldura în interiorul 
(sau în afara) locuințelor, folosind o izolație îmbunătățită. 

Cea mai satisfăcătoare soluţie o reprezintă ferestrele, locul 
care înregistrează cea mai mare pierdere energetică. Sau, altfel 
spus, locul cu cea mai ridicată transmisie termică, măsurată 
prin numărul de wati care trec printr-un metru pătrat de mate- 
rial, împărțit la diferenţa de temperatură de pe ambele parti, 
exprimată în grade Kelvin. Un geam simplu are un coeficient 
al transferului termic de 5,7-6 wati per metru pătrat per grade 
Kelvin; un geam dublu, separat de 6 milimetri de aer (aerul este 
un conductor de căldură slab) are un coeficient de 3,3. Dacă 
se aplică o folie pentru reducerea trecerii radiațiilor ultravi- 
olete și infraroșii, coeficientul poate scădea până la 1,8-2,2, 
în vreme ce umplerea spațiului dintre geamuri cu argon (pen- 
tru a încetini transferul de căldură) îl reduce până la 1,1. Dacă 

procedam la fel in cazul ferestrelor cu geam triplu, coeficientul 
scade pana la 0,6-0,7. Iar inlocuirea kriptonului cu argon poate 
cobori valoarea la 0,5. 

Cifra reprezintă o reducere a pierderilor de până la 90%, 
comparativ cu geamurile simple. În domeniul economisirii ener- 
giei, nu există nicio altă variantă care să poată fi folosită pe o 
scară de ordinul miliardelor de unități. În plus, această soluție 
chiar funcționează. 

Totodată, există și factorul de confort. La o temperatură 
exterioară de -18° C (o minimă nocturnă obișnuită pentru luna 
ianuarie în Edmonton, Alberta sau o valoare diurnă maximă 
în Novosibirsk, în Rusia) și o temperatură interioară de 21* 
C, temperatura suprafeței interne a unei ferestre cu un singur 
geam este de aproximativ 1° C, în vreme ce o fereastră dublă 
mai veche va înregistra 11* C, iar cea mai performantă fereastră 
triplă, 18° C. La așa o temperatură, poţi sta chiar lângă geam. 

Iar ferestrele cu geam triplu au avantajul suplimentar că 
reduc condensul de pe geamul interior, ridicându-i temperatura 

peste punctul de rouă. Acest tip de ferestre este deja foarte 
răspândit în Suedia și Norvegia, însă, în Canada (unde preţul 
gazelor naturale este unul scăzut), probabil că acestea nu vor 
deveni obligatorii decât după anul 2030, în vreme ce, în alte 
jurisdicții cu vreme rece, standardele solicitate sunt în continu- 
are echivalente cu cele asigurate de o fereastră dublă cu înveliș 
cu emisivitate scăzută. 

Ţările cu un climat rece au avut destul de mult timp să înveţe 
despre izolaţie. Nu la fel stau lucrurile în zonele mai calde, care 
au nevoie de ea acum, pe măsură ce aerul condiționat capătă o 
răspândire tot mai mare. În special în zonele rurale din China și 
India, ferestrele simple reprezintă în continuare norma. Desi- 
gur, diferentialul de temperatură pentru răcirea aerului cald nu 
este la fel de mare ca în cazul încălzirii aerului, la latitudini mai 
mari. De exemplu, la mine acasă, în Manitoba, Canada, în medie, 
temperatura minimă înregistrată în luna ianuarie este de -25* C, 
suficientă pentru producerea unei diferențe de temperatură de 
40° C, chiar și atunci când termostatul este oprit pe parcursul 
nopţii. Pe de altă parte, în multe regiuni calde și umede, aerul 
condiționat funcţionează pentru perioade mult mai lungi decât 
funcţionează încălzirea în Canada sau Suedia. 

Fizica este incontestabilă, dar economia este la putere. Deși 
ferestrele cu geamuri triple pot costa cu doar 15% mai mult 
decât ferestrele duble, perioada de recuperare a investiţiei este, 
evident, mai lungă si, în plus, se afirmă destul de des că trecerea 
de la modelul cu geam dublu la cel cu geam triplu nu se justi- 
fică. Poate că așa este, dacă ignori confortul sporit și reducerea 
condensului de pe fereastră, dar, mai presus de toate, faptul că 
ferestrele triple vor continua să reducă în deceniile următoare 
consumul de energie. 

Și atunci, de ce doresc vizionarii să investească saci de bani 
în tehnologii de conversie misterioase, posibil nefunctionale și 
care, chiar dacă vor funcționa, vor avea, probabil, efecte secun- 
dare negative asupra mediului? Ce este în neregulă cu banala 
izolaţie? 

Cresterea eficientei incalzirii 


locuintelor 


Daca modelele noastre climatice sunt corecte si va trebui 
într-adevăr sa limităm cu cel putin 2° C (sau măcar cu 1,5° C) 
creșterea încălzirii globale, pentru a reuși să evităm gravele 
consecinţe ale sporirii temperaturii la nivel mondial, atunci vom 
fi nevoiţi să luăm mai multe măsuri fără precedent pentru redu- 
cerea emisiilor de carbon. De regulă, atenţia se concentrează 
pe noile tehnologii care conduc la o eficiență sporită — precum 
diodele care emit lumină — sau care introduc moduri complet 
noi de conversie a energiei, ca, de exemplu, mașinile electrice. 
Conservarea este, în principiu, o soluție mult mai practică, dar, 
din păcate (în afara ferestrelor triple, cum am văzut deja), există 
puține moduri de extindere a sa asupra celui mai mare devora- 
tor de energie din zonele reci ale lumii: încălzirea locuințelor. 

Circa 1,2 miliarde de oameni trebuie să-și încălzească 
locuințele: aproximativ 400 de milioane trăiesc în UE, Ucraina 
și Rusia, alte 400 de milioane în America de Nord, cu excepția 
zonei de sud și de sud-vest, și 400 de milioane în regiunile de 
nord-est, nord și vest ale Chinei. Aproape oriunde ai căuta, cele 
mai performante tehnici disponibile au atins deja maximul de 
eficiență posibil din punct de vedere practic. 

Este uimitor cât de rapid s-au răspândit sistemele eficiente. 
În anii 1950, familia mea își încălzea locuinţa din apropierea 
graniței dintre Cehoslovacia și Germania cu lemne, care ardeau 
în sobe grele, de fontă. Eficiența acestui proces nu era mai mare 
de 35%; restul căldurii se pierdea prin coșul de fum. În timpul 
studiilor mele la Praga, la începutul anilor 1960, orașul era ali- 
mentat cu energie provenită din cărbune brun — lignit de cali- 
tate inferioară —, iar soba pe care o încărcam avea o eficiență 

cu gaze naturale 


de 45-50%. La sfârșitul anilor 1960, locuiam la etajul superior 
al unei mici case din suburbiile Pennsylvaniei, dotată cu o cen- 
trală pe bază de petrol, cu o eficienţă de aproximativ 55-60%. 
În 1973, prima noastră locuinţă canadiană avea o centrală pe 
gaz estimată la 65%, iar peste 17 ani, în noua noastră locuinţă, 


270 CIFRELE NU MINT 


super eficientă, am instalat o centrală cu o eficienţă de 94%. În 
cele din urmă, am înlocuit-o cu un model evaluat la 97%. 

lar progresul meu de la un combustibil si de la un nivel 
de eficienţă la altul a fost similar celui a zeci de milioane de 
oameni din emisfera nordică. Datorită gazului nord-ameri- 
can ieftin și combinației (mai scumpe, dar ușor de găsit) din- 
tre gazele olandeze, cele din Marea Nordului și cele rusești, 
locuitorii din zonele nordice ale Europei se bazează pe această 
soluție — cel mai curat combustibil fosil — în locul lemnu- 
lui, cărbunelui și păcurii. În Canada, producția centralelor cu 
eficienţă medie (între 78% și 84%) s-a încheiat în 2009 și toate 
locuințele noi au fost obligate să aibă centrale cu o eficiență 
ridicată (cel puţin 90%). Același lucru se va întâmpla în curând 
peste tot în Occident, în timp ce creșterea importurilor de 
gaze determină deja China să se orienteze spre trecerea de la 
cărbune la gaz. 

Progresele viitoare la capitolul eficienţă vor trebui obținute 
pe altă cale. O mai bună izolaţie exterioară a caselor (mai ales, 
prin ferestre mai eficiente) este un prim pas evident (deși, ade- 
sea, mai scump). Pompele de căldură cu sursă de aer, care trans- 
feră căldura printr-un schimbător termic, au devenit populare 
în multe locuri și sunt eficiente atât timp cât temperaturile nu 
scad sub pragul de îngheț; în regiunile reci, iarna, ele încă au 
nevoie de o soluţie de rezervă. Încălzirea solară este, de ase- 
menea, posibilă, numai că nu funcționează prea bine atunci și 
acolo unde este cea mai mare nevoie de ea — în zonele cu un 
climat foarte rece, pe parcursul valurilor prelungite de frig și cu 
cer acoperit, în timpul furtunilor de zăpadă sau când aceasta 
învăluie cu straturi groase modulele solare. 

Oare nevoia pe termen lung de limitare a încălzirii globale 
va conduce, în cele din urmă, la o soluţie de neconceput? Mă 
refer la cea mai rațională opțiune din punct de vedere economic, 
una care va avea cea mai importantă și îndelungată contribuţie 
la reducerea amprentei de carbon provocată de încălzire: limi- 
tarea dimensiunilor locuinţelor. Am putea termina odată cu 
așa-numitele McMansions — case construite în masă, cu mari 


suprafete de locuit — in America de Nord. Ne-am putea des- 
cotorosi de acest tip de case si la tropice, dar dintr-un motiv 
diferit — economisirea energiei irosite în prezent pe aerul 
condiționat. Cine este dispus să facă acest pas? 

Provocarea carbonului 


În 1896, suedezul Svante Arrhenius a devenit primul savant 
care a cuantificat efectele dioxidului de carbon produs de om 
asupra temperaturilor globale. El a calculat că dublarea nive- 
lului atmosferic al gazului fata de concentraţia din vremea sa 
va conduce la o creștere a temperaturii la latitudini medii cu 5* 
până la 6* C. Nu este o estimare prea diferită de cele mai recente 
rezultate, obținute de modele computerizate care operează cu 
200 000 de linii de cod. 

Organizaţia Naţiunilor Unite a pus în vedere prima sa 
Conventie-cadru privind schimbările climatice în 1992, iar 
aceasta a fost urmată de o serie de întâlniri și tratate climatice. 
Dar emisiile globale de dioxid de carbon au crescut cu aceeași 
constanta. 

La începutul secolului al XIX-lea, când Marea Britanie era 
singurul producător major de cărbune, emisiile globale de car- 
bon provenite din arderea combustibililor fosili erau minuscule, 
de sub 10 milioane de tone pe an (pentru a calcula dioxidul 
de carbon, înmulțește pur și simplu cu 3,66). Până la sfârșitul 
secolului, emisiile au depășit o jumătate de miliard de tone de 
carbon. Până în 1950, s-a depășit pragul de 1,5 miliarde de 
tone. Expansiunea economică postbelică din Europa, America 
de Nord, URSS și Japonia — împreună cu progresul economic de 
după 1980 al Chinei — a crescut de patru ori emisiile ulterioare, 
ajungând până la aproximativ 7 miliarde de tone de carbon, în 
anul 2000. În cele două secole dintre 1800 și 2000, transferul 
de carbon din combustibilii fosili în atmosferă a crescut de 650 
de ori, iar populaţia doar de șase ori! 

Noul secol a cunoscut o divergență semnificativă. Până 
în 2017, în Uniunea Europeană, cu populația sa în curs de 

îmbătrânire si creșterea economică mai lentă, emisiile au scă- 
zut cu aproape 15%, la fel și în Statele Unite, graţie utilizării pe 
scară tot mai largă a gazelor naturale în locul cărbunelui. Însă 
toate aceste progrese au fost anulate de emisiile de carbon ale 
Chinei, care au crescut de la 1 miliard la aproximativ 3 miliarde 
de tone — suficient cât să ridice totalul mondial cu aproape 45%, 
la 10,1 miliarde de tone. 

Prin arderea unor cantități uriașe de carbon fosilizat cu vea- 
curi în urmă, oamenii au împins concentrațiile de dioxid de 
carbon până la niveluri nemaiîntâlnite de circa 3 milioane de 
ani. Dacă foram adânc în ghețarii din Antarctica și Groenlanda, 
putem extrage tuburi subțiri de gheaţă ce conțin bule minus- 
cule și care sunt cu atât mai vechi cu cât coborâm mai mult în 
profunzime. Analizând aerul captiv în acele bule mărunte, am 
reușit să reconstituim istoria concentratiilor de dioxid de carbon 
din ultimii 800 000 de ani. Pe atunci, nivelurile atmosferice ale 
gazului fluctuau între 180 si 280 de parti per milion (adică între 
0,018% si 0,028%). În ultimul mileniu, concentrațiile au rămas 
destul de stabile, variind între 275 ppm, la începutul anilor 1600, 

si aproximativ 285 ppm, înaintea finalului secolului al XIX-lea. 
Procesul continuu de măsurare a gazului a început în apropi- 
erea vârfului Mauna Loa din Hawaii, in 1958: media din 1959 a 
fost de 316 ppm, cea din 2015 a ajuns la 400 ppm, iar în mai 
2019 a fost înregistrată pentru prima dată valoarea de 415 ppm. 

Emisiile vor continua să scadă în ţările bogate, în vreme ce 
rata lor de creștere s-a redus și în China. Cu toate acestea, ele 
cresc în ritm accelerat în India și Africa și, prin urmare, este 
puţin probabil să asistăm prea curând la reduceri substanţiale 
la nivel mondial. 

Acordul de la Paris din 2015 a fost lăudat pentru că este 
primul de acest fel care conține angajamente nationale clare 
în privința reducerii emisiilor în viitor. Numai că, de fapt, doar 
un număr mic de tari au făcut promisiuni specifice, nu există 
niciun mecanism de obligatoriu de aplicare și, chiar dacă toate 
aceste obiective ar fi îndeplinite până în 2030, emisiile de car- 
bon ar crește în continuare cu aproape 50% peste nivelul din 
2017. Conform studiului din 2018, realizat de Grupul Intergu- 
vernamental pentru Schimbări Climatice, singura modalitate de 
a menţine creșterea medie a temperaturii mondiale cu cel mult 
1,5* C ar fi o diminuare imediată și abruptă a emisiilor, astfel 
încât să poată fi reduse la zero până în 2050. 

Nu este un lucru imposibil — doar extrem de improbabil. 
Pentru atingerea acestui obiectiv, ar fi nevoie, nici mai mult, 
nici mai puţin, de o transformare fundamentală a economiei 
globale, pe o scară și cu o viteză nemaivăzută în istoria ome- 
nirii, sarcină imposibil de realizat fără tulburări economice și 
sociale majore. Cea mai mare provocare o constituie ridicarea 
a miliarde de oameni deasupra pragului sărăciei, fără a utiliza 
carbonul fosil. Ţările bogate au folosit sute de miliarde de tone 
pentru a beneficia de un nivel ridicat al calităţii vieţii, dar, în 
prezent, nu avem alternative ieftine pentru carbon, care să poată 
fi utilizate rapid, pe scară largă, în furnizarea energiei necesare 
fabricării masive a patru produse, pe care eu le-am numit cei 
patru stâlpi ai civilizaţiei moderne — amoniac, oţel, ciment și 
plastic — și de care Africa și Asia vor avea nevoie în deceniile 


următoare. Contrastul dintre îngrijorările legate de încălzirea 
globală, emisia continuă de cantități record de carbon și capa- 
citatea noastră de a schimba acest proces pe termen scurt nici 
că putea fi mai sumbru. 

Epilog 


Poate că cifrele nu mint, dar ce fel de adevăr ne dezvăluie ele? 
Am încercat să arăt în această carte că, de multe ori, trebuie 
să analizăm lucrurile mai profund și în sens mai larg. Chiar 
si cifrele de încredere — de fapt, chiar si cele impecabil de 
exacte — trebuie privite într-un context mai amplu. O analiză 
informată a valorilor absolute necesită unele perspective rela- 
tive și comparative. 

Clasamentele rigide, bazate pe diferenţe minuscule, mai 
degrabă induc în eroare decât informează. Rotunjirea și apro- 
ximarea sunt superioare preciziei nejustificate și inutile. Îndo- 
iala, precautia și întrebările necontenite sunt si ele necesare, 
la fel și insistența cuantificării realitatilor complexe ale lumii 
moderne. Dacă vrem să înțelegem numeroasele realități rebele 
ale zilelor noastre, dacă vrem să ne bazăm deciziile pe cele mai 
bune informaţii disponibile, atunci altă soluţie nu există. 


277 


Multumiri 


Ani la rand, in timp ce continuam sa public carti interdis- 
ciplinare, m-am gândit că ar putea fi o provocare interesantă 
dacă aș avea ocazia să comentez regulat unele subiecte de actu- 
alitate, să corectez anumite concepții greșite larg răspândite și 
să explic câteva dintre realitățile fascinante ale lumii moderne. 
Totodată, m-am gândit că probabilitatea de a face vreodată 
acest lucru era destul de scăzută, deoarece, ca să merite, o 
ofertă din partea unui editor trebuia să întrunească mai multe 
criterii de frumusețe. 

Intervalul dintre contribuţiile mele nu trebuia să fie nici prea 
scurt (săptămânal ar fi fost o corvoadă), dar nici prea spora- 
dic. Numărul de cuvinte solicitat, nici prea lung, dar suficient 
de mare încât să nu mă rezum doar la niște paragrafe super- 
ficiale. Abordarea nu trebuia să fie nici prea specializată, dar 
nici prea sumară, permițând o analiză în cunoștință de cauză. 
Gama subiectelor nu trebuia să fie nelimitată (nu aveam de gând 
să scriu despre chestiuni obscure sau teme extrem de speci- 
alizate), dar, cu siguranţă, trebuia să fie una largă. Iar eroarea 
permisă în cazul cifrelor folosite, nici prea mare, dar suficient 
de generoasă încât să-mi pot susţine convingător cauza. Ultimul 
aspect a fost unul extrem de important pentru mine, deoarece, 
de-a lungul deceniilor, am observat că discuţiile despre niște 
chestiuni însemnate, care necesită o înțelegere cantitativă clară, 
căpătau tot mai des o abordare calitativă, detașându-se astfel 
progresiv de realitățile complexe. 

Improbabilul s-a produs și, în 2014, am fost rugat să 
scriu lunar un eseu pentru IEEE Spectrum, revista Institutului 

Inginerilor Electricieni si Electronisti, cu sediul la New York. 
Philip Ross, senior editor la Spectrum, a fost cel care a propus 
numele meu, iar Susan Hassler, sefa redactiei, a fost imediat 
de acord. Spectrum este o revistă emblematică (si un site de 
internet) a celei mai mari organizații profesionale din lume 
dedicată ingineriei și științelor aplicate, iar membrii săi au 
fost în avanposturile transformării lumii moderne, depen- 
dentă de o sursă necontenită, accesibilă și fiabilă de energie 
electrică, și, totodată, în linia întâi a procesului de adoptare 
a unei game tot mai mari de dispozitive electronice și soluţii 
computerizate noi. 

În octombrie 2014, într-un e-mail către Phil, am prezentat 
subiectele pe care voiam să le abordez în primul an. Ele variau 
de la greutatea prea mare a automobilelor până la ferestrele cu 
geam triplu și de la Blestemul lui Moore la Antropocen. În cele 
din urmă, aproape toate subiectele originale au fost păstrate, 
scrise și tipărite, începând din ianuarie 2015, primul articol 
fiind dedicat masei tot mai mari a autovehiculelor. Spectrum a 
fost gazda perfectă pentru eseurile mele. Cu cei peste 400 000 
de membri ai săi, IEEE asigură un număr mare de cititori, foarte 
educați și cu spirit critic, iar eu am avut libertatea totală în ale- 
gerea subiectelor, în vreme ce Phil a fost un redactor exemplar 
și mai ales neobosit în verificarea faptelor. 

Pe măsură ce eseurile s-au acumulat, m-am gândit că s-ar 
putea dovedi o colecţie interesantă, dar, din nou, nu le-am dat 
prea multe șanse să le văd publicate sub forma unei cărți. Apoi, 
la sfârșitul lunii octombrie 2019, la aproape cinci ani după ce 
i-am prezentat lui Phil lista de subiecte pentru primul an, am 
primit un alt e-mail surprinzător, de data asta de la Daniel 
Crewe, redactor la Viking (Penguin Random House) din Londra, 
care se întreba dacă nu m-am gândit să-mi transform eseurile 
într-o carte. Totul a evoluat apoi foarte repede. Daniel a obținut 
permisiunile de la Susan, eu am ales pentru colecţie șaizeci 
dintre eseurile publicate (lăsând deoparte articolele extrem de 
tehnice) și am scris alte douăsprezece, pentru a rotunji la șapte 
numărul subiectelor unui capitol (mai ales cele despre mâncare 

si oameni). Connor Brown a facut prima redactare importanta 
si am selectat graficele si fotografiile adecvate. 

Multumesc lui Phil, lui Susan si cititorilor revistei Spectrum 
pentru sprijin si pentru oportunitatea de a scrie despre orice 
mi-a stârnit curiozitatea si lui Daniel si Connor pentru că au 
oferit acestor meditatii cantitative o a doua viata. 

Majoritatea ilustratiilor provin din colectii private. Celelalte 
surse sunt: 

p. 100, Miraculosii ani 1880 © Erik Vrielink; p. 180, Cel mai 
mare transformator din lume: Siemens, construit pentru China 
© Siemens; p. 145, Comparaţie între înălțimea si dimensiunea 
palelor turbinelor eoliene © Chao (Chris) Qin; p. 149, Vedere 

Senna via Getty; p. 159, Modelul navei Yara Birkeland © Kongs- 

